﻿ MARIAN VASILE NOŢIUNI DE TEORIA LITERATURII Ediţia a III-a Descrierea CIP a Bibliotecii Naţionale a României VASILE, MARIAN Noţiuni de teoria literaturii / Vasile Marian.– Ed. a 3-a. - Bucureşti, Editura Fundaţiei România de Mâine, 2005 120 p.; 20,5 cm Bibliogr. ISBN 973-725-473-2 82.09(075.8) © Editura Fundaţiei România de Mâine, 2006 Tehnoredactor: Marcela OLARU Coperta: Octavian Ion PENDA Bun de tipar: 9.02.2006 ; Coli tipar: 7,5 Format: 16/61×86 Editura şi Tipografia Fundaţiei România de Mâine Splaiul Independenţei nr.313, Bucureşti, s. 6, O P. 83 Tel./ Fax 316 97 90; www. SpiruHaret.ro e-mail : contact@edituraromaniademaine.ro UNIVERSITATEA SPIRU HARET FACULTATEA DE LIMBA ŞI LITERATURA ROMÂNĂ MARIAN VASILE NOŢIUNI DE TEORIA LITERATURII Ediţia a III-a EDITURA FUNDAŢIEI ROMÂNIA DE MÂINE Bucureşti, 2006 I. TEORIA LITERATURII TEORIA LITERATURII este una dintre disciplinele ştiinţei lite- raturii, discipline care au, împreună, ca obiect de cercetare, fenomenul literar. Celelalte două mari ramuri ale ştiinţei literare sunt: istoria literaturii şi critica literară. TEORIA LITERATURII este disciplina care cercetează caracteristicile generale ale fenomenului literar; în atenţia teoriei literare intră: definiţia literaturii, structura operei literare, genurile literare, stilul, versificaţia, curentele literare, receptarea operei literare, literatura în raport cu celelalte arte şi cu celelalte valori culturale: ştiinţa, filosofia, istoria etc. Istoria literaturii are ca obiectiv cercetarea operelor în succesiunea lor istorică, evidenţiind atât legăturile cauzale dintre literaturile diferitelor epoci, cât şi elementele care le diferenţiază. Critica literară, la rândul ei, îşi are obiectul şi metodele specifice: descoperirea aspectului original al unei opere concrete, judecata de valoare prin comparaţie cu alte opere. Critica se ocupă de literatura actuală. Se înţelege că teoria, critica şi istoria literară se află în strânsă colaborare. În Poetica, prima lucrare sistematică de teorie literară din cultura europeană, Aristotel oferă multe date istorice despre tragedie, despre comedie; de asemenea, îş i expune unele idei critice asupra scriitorilor contemporani. Cazul invers: criticul francez H. Taine publică în 1864, Istoria literaturii engleze, I; în prefaţă, însă, Taine îşi expune, pe larg, teoria sa asupra literaturii şi artei. Trebuie menţionat că, în veacul nostru, literatura mai este abordată şi cu alte metode, extraliterare, care au dus la naşterea unor discipline noi cum ar fi: critica stilistică, semiotica literară, poetica matematică şi chiar critica cibernetică. Asemenea cercetări luminează unele aspecte inedite ale literaturii şi chiar dacă nu se referă totdeauna la fondul estetic al operei, pot avea un 5aport la îmbogăţirea şi rafinarea mijloacelor cu care ştiinţa propriu-zis literară operează. ◊ Extinderi • Lucrări fundamentale de teoria literaturii: – Aristotel, Poetica (cca 330 î.Ch.). – Horaţiu, Epistola către Pisoni. Ars poetica (15 î.Ch.). – Boileau, Arta poetică (1674) – F. Brunetière, Evoluţia genurilor în istoria literaturii (1890). – Mihail Dragomirescu, Ştiinţa literaturii (1926; trad. franceză 1928-1938). – R. Wellek, A. Warren, Teoria literaturii (1949). • Lucrări fundamentale de istoria literaturii: – Francesco de Sanctis, Istoria literaturii italiene (1871). – G. Lanson, Istoria literaturii franceze (1894) – G. Călinescu, Istoria literaturii române de la origini până în pre- zent (1941). • Mari critici literari: Sainte-Beuve, Albert Thibaudet (francezi); V.G. Belinski (rus); Eugen Lovinescu, G. Călinescu, Şerban Cioculescu, Pompiliu Constantinescu (români). Bibliografie 1. René Wellek. Austin Warren. Teoria literaturii, Bucureşti, 1967, capitolul: Teoria, critica şi istoria literară, pag. 66. 6 II. CE ESTE LITERATURA ? 1. Literatura şi celelalte arte Prin literatură se înţelege, în sens larg, totalitatea operelor scrise sau orale, care îndeplinesc o funcţie artistică. Literatura, aşadar, se integrează în domeniul vast al artelor, alături de pictură, sculptură, muzică, arhitectură, dans etc. Ele se disting prin materialul în care se întrupează opera de artă: materialul picturii sunt culorile; materialul sculpturii sunt piatra, bronzul, lemnul; materialul muzicii sunt sunetele; materialul literaturii este limba. Deşi urmăresc acelaşi scop, emoţia estetică, între arte sunt mari deosebiri, impuse de limitele în care se exersează, limite semnalate de Lessing1 în celebra sa lucrare, Laocoon (1766), unde distinge între arte simultane (pictura, sculptura) şi arte succesive (poezia, muzica …). S-au observat, însă, şi similitudini, de asemenea, tendinţe de apropiere şi de întrepătrundere. „Ut pictura poesis” („ca pictura e poezia”) maxima lui Horatiu, exprimă o asemenea tendinţă; o întâlnim şi în descrierile de natură din poezia modernă, la Vasile Alecsandri, de pildă, care împrumuta, pentru poeziile sale cuvântul pastel (Pasteluri, 1875) din terminologia picturală. Relaţia dintre poezie şi muzică e la fel de frecventă: compozitorii, apreciind muzicalitatea unor poeme din creaţia lui Eminescu, Goga, Minulescu ş.a., le-au pus pe muzică; Lied (cântec în germană) e un titlu comun multor creaţii muzicale şi literare. De altfel, romanticii germani (Novalis, idealul poeziei este să se dizolve în H. Wackenroder, L. Tieck2) afirmau că muzică. O artă „sintetică” a fost numit cinematograful care îmbină cuvântul, muzica, imaginea picturală. Multe opere literare au fost ecranizate: Cei trei muşchetari, de Al. Dumas-tatăl, Război şi pace, de Lev Tolstoi, Moara cu noroc, de Ioan Slavici, Ion, Pădurea spânzuraţilor, de 1 G.E. Lessing (1729-1781), scriitor german iluminist. 2 Scriitori din prima generaţie de romantici germani, care, alături de fraţii August şi Friedrich Schlegel, au fost şi primii teoreticieni ai romantismului european (în jurul anului 1800). 7Liviu Rebreanu etc. Mai recent, Alain Robbe-Grillet declara că şi-a luat ca metodă pentru romanele sale (primele din seria „noului roman francez”) tehnica cinematografică. ◊ Extinderi • „După cum, cu culori şi forme, unii izbutesc să imite tot soiul de lucruri, după cum mulţi imită cu glasul (muzica – n.n.., M.V.), alţii cu dansul etc. poeţii reprezintă arta care imită slujindu-se numai de cuvinte, simple ori versificate.” (Aristotel, Poetica) • Enumerăm câteva filme realizate după opere literare cunoscute: Antoniu şi Cleopatra, Hamlet (după tragediile lui Shakespeare); Fraţii Karamazov (după romanul lui Dostoievski); Adio, arme (după romanul scriitorului american Ernest Hemingway); Ultima noapte de dragoste, întâia noapte de război (după romanul lui Camil Petrescu); Moromeţii (după romanul lui Marin Preda) etc. 2. Literatura – artă a cuvântului Literatura, aşadar, se deosebeşte, între celelalte arte, prin materialul în care se realizează, anume limba. Aristotel, încă, definea poezia în funcţie de limbaj: „Cât priveşte arta care imită slujindu-se numai de cuvinte simple ori versificate… până astăzi n-are nici un nume al ei”. Aristotel îi dă numele de poezie (de la cuvântul grec to poiein, creaţie). Poeţii sunt creatori, creatori de un tip special, care imită realitatea cu ajutorul cuvintelor. Mai târziu romanticii vor nega ideea de imitaţie, ei definind arta ca o creaţie: poezia este o „invenţie” cu ajutorul cuvintelor. Poezia nu e legată de obiecte, ea îşi creează singură obiectele proprii, act prin care îmbogăţeşte natura (A.W. Schlegel). În ultimele decenii cercetătorii au reconfirmat rolul limbajului în constituirea operei literare. S-a ajuns să se afirme, în mod exagerat, că literatura n-ar fi decât un „dialect al limbii”. Titu Maiorescu, disociind între „condiţia ideală” şi „condiţia materială” a poeziei, spunea că, în fapt, „condiţia materială” nu este limba, ci imaginile care se construiesc din materialul lingvistic. Cert este că toate dimensiunile operei literare – stil, structură, imagine – se realizează prin intermediul limbajului. Astfel, când vrem să descifrăm semnificaţiile unei opere, trebuie să începem cu cercetarea acestui material în care se întrupează. 8 ◊ Extinderi „Literatura fiind în primul rând operă de limbaj, iar structuralismul, pe de altă parte, fiind prin excelenţă o metodă lingvistică, întâlnirea cea mai probabilă trebuie evident să se facă pe terenul materialului lingvistic: sunetele, formele, cuvintele şi frazele constituie obiectul comun al lingvistului şi al filologului…” (Gérard Genette. Figuri, Editura Univers, Bucureşti, 1978). 3. Literatura ca ficţiune Am văzut că poeţii romantici defineau opera de artă ca invenţie sau creaţie a unei lumi noi, diferită de lumea reală. Deşi accentuată la romantici, ideea literaturii ca invenţie sau ficţiune e mult mai veche. O întâlnim şi în Poetica lui Aristotel. E adevărat, el înţelegea arta ca imitaţie a naturii, dar imitaţia avea anumite limite. Istoricul – spune Aristotel - „înfăţişează fapte aevea întâmplate, pe când poetul înfăţişează fapte ce s-ar putea întâmpla”, în limitele verosimilului şi ale necesarului. Verosimil este ceea ce are aparenţă de real, care pare real (DEX, DN). După Aristotel „ceea ce se întâmplă de cele mai multe ori”. Acest concept a primit diverse interpretări în teoria literară, clasică şi modernă. Un exemplu: împăratul roman Nero a ucis-o pe Agrippina, mama sa; aceasta e o întâmplare reală, care a fost consemnată de istorici; dar fapta e atât de monstruoasă şi de , încât nu e de crezut, nu e verosimilă. Asemenea întâmplări nu au ce izolată căuta în artă, pentru că n-ar fi credibile. Arta, poezia, imită universalul, esenţialul din lucruri, nu lucrurile concrete, reale. Opera literară este şi la Aristotel o invenţie, o ficţiune. Această ficţiune, totuşi, nu trebuie să se îndepărteze prea mult de realitate; Aristotel, şi după el teoreticienii clasici, excludeau fantasticul, iraţionalul din artă. Romanticii, dimpotrivă, au dat frâu liber imaginaţiei şi fantasticului în poezie. De aceea, poetul romantic german Novalis (1772-1801) scria: „În basm consider că-mi pot exprima cel mai bine starea mea de spirit... Într-un adevărat basm totul trebuie să fie fantastic, misterios...”. Basmul este în întregime ireal.Ceea ce îşi dorea Novalis şi-au propus şi chiar au realizat mulţi alţi scriitori romantici ca E.T.A. Hoffman (Ulciorul de aur, 1814) sau Mihai Eminescu în proza sa (Sărmanul Dionis, 1873). Rezumând, opera literară este o ficţiune, o invenţie, nu este o reproducere a realităţii. -şi formeze o imagine despre realitate, Totuşi, cititorul are nevoie să ceea ce nu e deloc uşor, întrucât realitatea ni se prezintă ca o aglomerare de 9lucruri, fapte, întâmplări lipsite de coeziune. De obicei, omul o percepe prin anumite convenţii ideologice, morale, religioase, chiar artistice. De multe ori, cititorul îi pretinde autorului să respecte o serie de reguli ale genului literar prin care el îşi imaginează realul. Cititorul de romane poliţiste vrea ca scriitorul să nu încalce câteva convenţii, de exemplu, criminalul să fie totdeauna prins iar detectivul să fie inteligent şi cinstit. În realitate însă, mulţi criminali rămân nedescoperiţi, iar, uneori, detectivii se mai întâmplă să fie şi corupţi. Publicul francez din secolul al XVII-lea considera că e de datoria unui nobil să răzbune onoarea familiei, ceea ce „se întâmpla de cele mai multe ori”. Dar în tragedia Cidul de Pierre Corneille, Chimena se căsătoreşte cu Don Rodrigue, ucigaşul tatălui ei. Critica vremii a reacţionat în cor: chiar dacă istoriceşte a fost adevărat (cele două personaje au fost luate din istoria reală a Spaniei), în poezie nu este verosimil ca o fată de nobil să nu apere onoarea tatălui ei, în plus, să-l admită ca soţ pe criminal. Din acest motiv tragedia a fost socotită neverosimilă şi, deci, lipsită de valoare. Cititorul din secolul al XVII-lea francez privea spre realitate prin această convenţie morală. Convenţiile se schimbă cu timpul, iar la schimbarea lor contribuie şi scriitorii, în bună măsură. Cititorul se adaptează noilor norme morale, ideologice, artistice. În secolele al XIX-lea şi al XX-lea el pretinde în artă un adevăr dur, iar scriitorul realist sau naturalist, Emile Zola, de pildă, s-a grăbit să-i ofere detalii de viaţă dintre cele mai insolite, brutale, excentrice. Alteori, cititorul nu se mulţumeşte cu o realitate concretă, vizibilă; el ştie că dincolo de obiecte, lucruri, există forţe misterioase, ascunse, pe care ar dori să le cunoască. Atunci, scriitorul creează o lume fantastică aşa cum o întâlnim la romantici, iar mai recent, în povestirile lui Mircea Eliade, Vasile Voiculescu sau ale scriitorilor sud-americani. În concluzie, lumea operei literare este o lume fictivă, construită cu ajutorul limbajului, iar limbajul poetic, aşa cum afirma un logician (G. Frege), nu este nici adevărat, nici fals. Opera poate trimite mai mult sau mai puţin la realitate, sau poate crea ceea ce s-a numit „iluzia realistă”, dar, în ultima instanţă, scopul ei nu e reflectarea realului, ci crearea unei lumi noi, care tocmai prin ficţionalitatea ei ne provoacă o impresie artistică. ◊ Extinderi ie Despre ficţiune sau imaginaţ „Poetul nu trebuie să imite lucruri întâmplate cu adevărat, ci lucruri putând să se întâmple în marginile verosimilului şi ale necesarului” (Aristotel, Poetica). 10 Reţineţi: – verosimilul (în accepţia lui Aristotel) = „ceea ce se întâmplă de cele mai multe ori”. – necesarul = „ceea ce nu îngăduie ca un lucru să fie altfel decât este”. Exemplu: Oedip sau Antigona, personaje din tragediile cu aceleaşi titluri de Sofocle, nu pot fi puşi să zboare în lună, ei fiind oameni (deşi oameni superiori). E necesar să se manifeste în limitele umanului. Aristotel nu admite iraţionalul, fantasticul excesiv în poezie: în schimb, cum s-a spus, romanticii îl vor admite, de pildă Eminescu (în nuvela Sărmanul Dionis) al cărui personaj, Dionis, se deplasează în trecut, în epoca lui Alexandru cel Bun, de-acolo zboară în lună, ba chiar încearcă să ajungă la porţile divinităţii. „Poetul… pune în mişcare întreg sufletul omului… El răspândeşte un ton şi un spirit de unitate… prin acea forţă magică şi unificatoare căreia i-am dat în exclusivitate numele de imaginaţie” (S.T. Coleridge, poet romantic englez, 1772-1834). A se vedea rolul ficţiunii, al imaginaţiei, total i idee în afirmaţia următoare: liberă de realit ate. Aceeaş „Poezia nu se învaţă de la alţii, nu e un act mimetic (adică imitaţie – n.n., M.V.). Poetul e un Narcis, îşi asumă existenţa lumii prin propria-i trăire; are centrul creaţiei în el însuşi” (Friedrich Schlegel). „Cartea de ficţiune operează trecerea de la un şir de fraze la un univers imaginar. După citirea ultimei pagini dintr-un roman, rămânem în contact cu un anumit număr de personaje al căror destin îl cunoaştem mai mult sau mai puţin; or, ceea ce am avut în mâini nu era decât un discurs (adică, o înşiruire de cuvinte în spaţiu şi timp – n.n., M.V.). Nu trebuie să cedăm iluziei reprezentative (realiste -– n.n., M.V.) care a contribuit mult timp la ascunderea acestei metamorfoze: nu există mai întâi o realitate oarecare, şi apoi reprezentarea sa prin text. Ceea ce este dat este textul literar; plecând de la el, printr-o muncă de construcţie – se ajunge la acest univers în care personajele trăiesc asemănător cu persoanele pe care le cunoaştem în viaţă.” (Tzvetan Todorov, Poetica, Editura Univers, Bucureşti, 1975, p.62). 4. Literatura şi ideile Ce rol au ideile în artă şi literatură? Această problemă s-a pus de nenumărate ori din Antichitate până azi, fiind rezolvată în moduri diferite. Filosoful antic Empedocle îşi expunea ideile sale ştiinţifice şi filosofice în versuri; Aristotel, însă,nu-l considera poet. La fel se poate spune despre 11filosoful roman Lucreţiu care formulează toată doctrina atomistă a lui Epicur în versuri latine. În secolele al XIX-lea şi al XX-lea, rolul ideilor în artă a fost adesea exagerat. Interpretarea cea mai vulgară o întâlnim în zona ţărilor comuniste, unde literatura era obligată să exprime ideile politice oficiale, ideile „Partidului”. A fost evident, un abuz; multe scrieri, după război, s-au născut nule ca valoare artistică datorită acestor comandamente impuse cu brutalitate artei şi literaturii. Ideile, totuşi, nu pot fi excluse total din artă; cu atât mai puţin din literatură, arta limbajului, întrucât limbajul implică, prin natura lui, ideile. Când spunem copac, noi exprimăm ideea de copac (nu un copac anume), idee comună tuturor copacilor. A fost o vreme (în filosofia medievală, secolele XII-XIV), când fiecare cuvânt, mai ales un substantiv, era considerat o idee. Omul, planta, animalul, vitejia, onoarea, iubirea sunt idei, în sensul că ele exprimă esenţa unor mari clase de lucruri, fapte, fenomene. Ion Barbu, în multe poezii (din volumul Joc secund, 1930), îşi propune să întruchipeze asemenea idei, înţelese ca esenţe invizibile ale lucrurilor vizibile. În mod obişnuit, însă, se înţelege prin idei un gând, sau o serie de gânduri despre lume, care adesea ajung la un sistem mai larg, la o concepţie filosofică. Orice om are o idee, o concepţie mai mult sau mai puţin coerentă despre realitate, natură, univers. Artistul nu face excepţ ie de la această regulă. Faust al lui Goethe e un vast poem filosofic, aşa cum este Luceafărul şi multe alte poeme eminesciene. Divina Comedie a lui Dante exprimă coerent întreaga teologie şi filosofie din Evul Mediu occidental. Lucian Blaga, un mare poet, este autorul unui amplu şi original sistem filosofic. El însuşi afirma, însă, că „planurile de exprimare nu se amestecă. Cred că ar fi greşit să mi se spună poet-filosof ca şi filosof-poet. Căci în poezie gândirea se află în stare latentă”. S-a observat, apoi, că o operă literară în care apar diverse idei, nu e prin aceasta mai valoroasă artistic decât una din care nu se desprinde nici o idee clară. La Eminescu întâl- nim numeroase poeme filosofice. La steaua („La steaua care-a răsărit / E-o cale-atât de lungă / Că mii de ani i-a trebuit / Luminii să ne-ajungă”), expune o idee ştiinţifică: razele emanate de un obiect cosmic îndepărtat pot ajunge pe pământ după mii de ani, timp în care obiectul ar fi putut să dispară din cosmos. E o poezie frumoasă (vom reveni asupra ei); în schimb, Trecut-au anii („Trecut-au anii ca nouri lungi pe şesuri / Şi niciodată n-or să vină iară…”) nu cuprinde nici o idee în sensul propriu al cuvântului, dar poezia nu e mai puţin frumoasă decât prima. Dimpotrivă, s-au făcut 12 afirmaţii inverse: anume, că partea a II-a din Faust de Goethe suferă de prea multă ideaţie; că Zosima, purtătorul de cuvânt al filosofiei lui Dostoievski în Fraţii Karamazov, este un personaj mai puţin expresiv, viu, decât altele din acelaşi roman. Prea multă filosofie poate să afecteze structura unei opere literare. În ansamblu însă, ideile nu pot fi alungate din literatură şi artă, ele stimulând creaţia artistică. Cercetătorii au observat încă un fapt, că ideile devin în poezie „idei poetice” sau „viziuni poetice”. G. Călinescu, în lucrările sale despre Eminescu, ne-a relevat, cu precizie, vastul orizont cultural şi filosofic al poetului. Când trece la analiza operei beletristice, criticul constată însă că toate cunoştinţele lui Eminescu, în diverse domenii, se topesc în grandioase viziuni poetice, simbolice, mitice, ca un material între alte materiale de care se foloseşte un creator autentic. În poemul La steaua…, invocat mai înainte, ideea despre dispariţia stelei, înainte ca raza ei să ajungă pe pământ, se transformă într-o imagine prin care se exprimă adevăratul mesaj, amintirea nostalgică a unei iubiri apuse: „Tot astfel când al nostru dor / Pieri în noapte-adâncă / Lumina stinsului amor / Ne urmăreşte încă”. În fond, ideea nu e, aici, decât un termen de comparaţie, deci al unei figuri de stil, în care „stinsul amor” e asemănat cu steaua „stinsă” înainte ca raza ei să ajungă până la noi. Aşadar, ideile, nu doar filosofice, dar şi literare – formule, stiluri, atitudini estetice, asimilate din alţi autori, sau din curente literare anterioare române sau străine, se dizolvă într-o sinteză originală, în viziunea autorului. ◊ Extinderi • „Fără îndoială, în anii de formaţie, Eminescu a scos din lira lui sunete care semănau cu ale înaintaşilor… Când ajunge a fi el însuşi, Eminescu nu mai seamănă cu nici unul dintre predecesorii săi. Substanţa eterogenă dispare în prelucrarea proprie, într-un act de asimilare totală. Tot ce fusese împrumutat se mistuie în miracolul creaţiei. De aceea, cu oricâtă sârguinţă am investiga cultura lui Eminescu, influenţele care l-au format, motivele prin care se înrudeşte cu alţi poeţi români sau străini, cercetarea lasă până la urmă un fond ireductibil. Acest fond este eminescianismul însuşi, s ubstanţ a lirismului său”. (Tudor Vianu, în: Şerban Cioculescu, Vladimir Streinu, Tudor Vianu, Istoria literaturii române moderne (1944), ed.II, 1971, p.231). • „Evident, nu se poate vorbi de problema ideilor dintr-o operă literară, atâta timp cât aceste idei rămân o simplă materie brută, simple 13informaţii. Problema se pune numai atunci când… aceste idei sunt într- adevăr încorporate în chiar textura operei literare, când devin părţi constitutive ale acesteia, pe scurt, când încetează de a fi idei în sensul obişnuit de noţiuni, devenind simboluri sau chiar mituri” (R. Wellek, A. Warren. Teoria literaturii (1949), EPLU, Bucureşti, 1967, p.168). • Citiţi poemul Cu mâne zilele-ţi adaugi de Mihai Eminescu: Cu mâne zilele-ţi adaugi, Cu ieri viaţa ta o scazi Şi ai cu toate astea-n faţă De-a pururi ziua cea de azi. ………………………… Din orice clipă trecătoare Ăst adevăr îl înţeleg, Că sprijină vecia-ntreagă Şi-nvârte universu-ntreg. Imaginile, complexul sonor sunt suficient de expresive ca poezia să ni se impună, să ne impresioneze artistic. • Ştiaţi că poezia la care ne referim exprimă o idee foarte clară din filosofia lui Arthur Schopenhauer*? Timpul şi spaţiul, spune acest filosof, nu există în realitate, ele există doar în mintea noastră: nouă ni se pare că lucrurile se desfăşoară în timp, că se modifică , apar, apoi dispar… Aceasta este imaginea noastră falsă despre lucruri; în realitate, lucrurile sunt fixe, eterne, netrecătoare. Trecut şi viitor există toate în prezent, într-un prezent etern. De aceea, o clipă care ni se pare trecătoare, este şi ea integrată în acest univers prezent, veşnic nepieritor. Desigur, cunoscând această idee, putem gusta mai mult poezia Cu mâne zilele-ţi adaugi, dar necunoaşterea ideii nu ne împiedică s-o trăim cu toată intensitatea. *Arthur Schopenhauer (1788-1860) (filosof german) care a influenţ at mult gândirea lui Titu Maiorescu, Mihai Eminescu ş.a. 14 5. Limbajul comun şi limbajul poetic Una dintre trăsăturile specifice literaturii este limbajul ei, care se constituie ca o „deviere” de la limbajul obişnuit. Această opoziţie între limbajul comun şi limbajul poetic a fost obiectul unei îndelungate dispute care începe cu Aristotel şi continuă până azi. În mod curent noi folosim limba ca instrument de comunicare; în discursul cotidian se tinde spre o exprimare logică, de natură ştiinţifică. Astfel, când spunem: „Acest om are ochi negri”, realizăm o constatare obiectivă despre un obiect real. Este egal cu a spune: 2 + 2 = 4. Când spunem însă cu poetul popular „Ochişorii lui, pana corbului”, la comunicarea obiectivă se adaugă trăirile subiective ale vorbitorului în raport cu obiectul comunicării: diminutivul „ochişorii” indică o apropiere afectivă, la fel comparaţia cu „pana corbului”. La sensul direct, se adaugă sensuri suplimentare, care, în logică, au fost numite „conotaţii” şi care sunt de natură emoţională. Afirmaţia: „Suma unghiurilor unui triunghi este egală cu două unghiuri drepte”, nu implică „nici un reflex din intimitatea psihică a vorbitorului”, în schimb, scrie Tudor Vianu – „există creaţii ale poeziei în care privim ca într-un abis fără fu nd”, ca de pildă , versurile lui Eminescu: „Apele curg, clar izvorând din fântâne”, în care predomină rezonanţele emotive. S-a presupus, aşadar, că există un „grad zero” al vorbirii şi al scrierii în care nu aflăm nici o implicaţie stilistică: acesta e limbajul ştiinţific şi în raport cu el se defineşte limbajul poetic. Dar există acest „grad zero” în realitatea lingvistică, în afară de ecuaţiile matematice şi de legile ştiinţifice? Aristotel credea că există şi îl identifica, la vremea lui, cu limbajul banal, comun unei colectivităţi, în care nu apare nici un element lingvistic nou. Când intervine un cuvânt necunoscut, un provincialism, sau o metaforă, sau o inversiune, limbajul se particularizează, se înnoieşte. Acesta e limbajul poetic. Mai târziu, s-a observat că un limbaj „banal”, nemarcat de nici o figură de stil nu există în realitate, că limba vie este încărcată de deviaţii stilistice, că, într-o zi, în Halele de carne ale Parisului se fac mai multe figuri de stil decât într-o lună la Academia de arte şi litere. În adevăr, limba comună este puternic orientată către expresia conotativă ; sunt zone întregi ale limbii în care metaforele apar din abundenţă: în argou, de pildă, în loc de cap se spune, obişnuit, „dovleac”, „tigvă”, „tărtăcuţă”, „bostan” etc. Mai orice cuvânt, chiar numai privit în dicţionar, ne evocă o mulţime de conotaţii afective, pe lângă sensul lui direct. Gaiţă – e o pasăre, dar cuvântul ne aminteşte şi de o femeie sau un bărbat care vorbesc mult şi cicălitor. La fel cuvinte ca „pupăză” (o femeie strident fardată), „gâscă”, „plisc”, „cloşcă” (leneşă), „viespe”, „vulpe”, „viperă” etc. Aşadar, limba vie e încărcată de figuri expresive, încât o propoziţie precum „Acest om are ochii negri” e 15contrafăcută, e construită de noi astfel, încât să semene cu un enunţ ştiinţific, dar sunt puţine şanse s-o întâlnim în realitate. Atunci, prin ce se mai deosebeşte limbajul poetic de limbajul comun. S-a spus că figurile din limbajul cotidian apar, îndeplinesc un rol de comunicare şi dispar fără urmă. În schimb, expresiile poetice sunt„expresii fixate”, ele rămân în memoria cititorului sau ascultătorului; de pildă, „ochişorii lui, pana corbului” n-a dispărut, s-a fixat în mintea cunoscătorului de folclor ani, zeci de ani şi poate veacuri de-a rândul. Acelaşi e cazul versului „Apele curg, clar izvorând din fântâne”. Apoi, limba poeziei se deosebeşte şi cantitativ de diferitele stiluri ale limbii. Ea exploatează resursele limbii în mod intenţionat, organizat şi sistematic, integrându-le într-un complex emotiv mai larg: „Ochişorii lui, pana corbului / Feţişoara lui, spuma laptelui”; „Apele curg, clar izvorând din fântâne / Sub un salcâm, dragă, m-aştepţi tu pe mine”. Apoi limba poeziei, profită de toate elementele şi nuanţele limbii comune; scriitorul se foloseşte foarte adesea, de pildă, de simbolismul sonor, punând accentul pe semnul însuşi, cu efecte superioare artistic. Realizăm, de exemplu, un act de pură comunicare când zicem despre cineva că „este inteligent, are caracter”. Fraza exprimă o realitate. Când însă Caragiale scrie: „Avea inteligenţă vie, caracter de bronz, temperament de erou”, accentul pe simbolismul sonor schimbă mesajul propoziţiei: observăm, aici, o intonaţie patetică, menită să ironizeze şi să răstoarne sensul frazei, sugerând exact inversul a ceea ce afirmă, adică faptul că personajul nu avea aceste calităţi sau le avea numai în închipuirea lui. Iată cum, doar simpla intonaţie face dintr-o propoziţie comună, o propoziţie expresivă artisticeşte. O altă deosebire: limbajul cotidian e un limbaj practic, util vieţii de fiecare zi a omului. Limbajul poetic ne afectează în mod mai subtil: „el creează, cum am văzut, o lume fictivă, fără utilitate practică şi care ne provoacă o contemplaţie dezinte- resată”.N-avem nici un folos practic citind Sara pe deal de Eminescu, sau Plumb de George Bacovia, cum avem când aflăm că „2 + 2 = 4”, matematica fiindu-ne necesară în diverse situaţii ale vieţii. Am enumerat o serie de tră sături ale operei literare: caracterul fictiv, organizarea materialului, originalitatea, exploatarea sistematică a resurselor limbii, contemplaţia dezinteresată… Vom conchide, în fine, cu afirmaţia cercetătorilor americani, R. Wellek şi A. Warren: „Fiecare din aceşti termeni surprinde un aspect al operei literare, o trăsătură caracteristică a direcţiilor ei semantice. Nici unul, luat singur, nu este însă satisfăcător. Se impune, aşadar, cel puţin o concluzie: opera de artă literară nu este un obiect simplu, ci o alcătuire foarte complexă care are un caracter stratificat şi multiple sensuri şi relaţii… O analiză modernă a operei literare trebuie să pornească de la 16 probleme mai complexe, de la modul ei de existenţă, de la sistemul ei de stratificare ”. ◊ Extinderi Reţineţi: „Limbajul poeziei trebuie să fie limpede, fără să cadă în comun; cu adevărat limpede e cel ce foloseşte numai cuvinte obşteşti… În schimb, nobil şi depărtat de uzul obştesc e limbajul presărat cu termeni străini: denumire prin care înţeleg provincialismele, metaforele, cuvintele lungite şi tot ce se îndepărtează de uzul obştesc… Concluzia e că limbajul trebuie să fie oarecum rezultatul unui amestec al tuturor acestor elemente. Unele, ca provincialismele, metaforele, podoabele şi toate celelalte amintite, îi vor îngădui să evite banalitatea şi vulgaritatea; folosirea cuvintelor obşteşti îi va da claritatea…”. (Aristotel, Poetica) Să se observe echilibrul pe care îl pretinde Aristotel limbajului poetic; echilibru între cuvintele comune şi cuvintele figurate. Claritatea expresiei va fi revendicată de toată teoria literară clasică. O revendică şi Boileau: „Ideile-s la unii atât de-ntunecate, Că par de-o pâclă deasă mereu îngreunate; Lumina raţiunii nu-i poate lămuri, Nainte de a scrie, învaţă-te-a gândi. De-i limpede ideea sau nu-i destul de clară, Aşa va fi şi versul ce-n urmă-i va s-apară. Când prinzi un lucru bine, exprimă-l desluşit, Cuvântul să-l îmbrace, răsare negreşit… Fii clar, concis, şi sprinten în orice povestire” (Boileau, Arta poetică, 1674) Poeţii moderni, de la romantici până azi, consideră, invers, că poezia nu trebuie să fie clară, explicită, dimpotrivă, ea trebuie să fie obscură, inepuizabilă ca semnificaţie, sau cum spune Lucian Blaga: „Un secret al poeziei este de a nu spune explicit ceea ce se poate spune implicit.” Bibliografie 1. August Wilhelm şi Friedrich Schlegel. Despre literatură, Bucureşti, 1983, pag. 408-409. 2. RenéWellek, Austin Warren, Teoria literaturii, Bucureşti 1967. Capitolul: Literatura şi ideile, pag. 153. 3. Tzvetan Todorov, Poetica, Bucureşti, 1975, pag. 62. 4. Clasicismul, antologie. Studiu introductiv de Matei Călinescu, Bucureşti, 1969, vol. I, pag. 114-134. 17 III. STRUCTURA OPEREI LITERARE Termenul provine din limba latină unde structura însemna construcţie, clădire. Se utilizează şi în ştiinţă, cu sensul de relaţie reciprocă dintre părţile unui întreg. O structură este şi opera literară, o construcţie din cuvinte, din material lingvistic. Se vorbeşte şi aici de o structură stratificată, de o construcţie bazată pe mai multe straturi: primul ar fi stratul sonor al limbii folosite, al doilea – stratul semantic (al cuvintelor), al treilea ar fi stratul obiectelor reprezentate, adică lumea creată de scriitor, lucruri, acţiuni personaje; al patrulea este stratul simbolurilor şi al semnificaţiilor ce se degajă în ultimă instanţă din opera literară. Aceste planuri se află în relaţie unele cu altele, alcătuind un întreg unitar ca sens şi ca funcţie artistică. Din motive metodologice le vom studia însă pe rând, ş i separat, nu fără a sublinia şi legăturile dintre ele. 1. Versificaţia Stratul sonor se referă la exploatarea resurselor fonetice ale limbii în opera literară. Limbajul poetic, am văzut, se constituie ca o deviere de la limbajul obişnuit. În plan sonor devierile se manifestă sub forma aliteraţiilor, a ritmului şi a versului. Le întâlnim în poezia clasică, compusă în versuri, fie că era o poezie lirică, fie că era o tragedie, fie că era o epopee. Dar devierile de la vorbirea comună le întâlnim şi în proza modernă, schiţă, nuvelă, roman. Când Sadoveanu scrie: „Clopotele începură a bate dulce şi trist de la bisericile târgului”, nu putem să nu observăm o anume organizare a sunetelor, a vocalelor îndeosebi, şi chiar un anume ritm similar cu cel din poezie. De altfel, s-a remarcat că multe din textele lui Mihail Sadoveanu pot fi aşezate grafic sub formă de versuri, fiind foarte apropiate de poezia propriu-zisă; iată câteva fraze din romanul Şoimii: 18 „Vântul şi ploaia îi băteau în coasta stângă Fulgere rupeau nourii şi luminau drumul… Drumul se întindea drept, înainte şi-n urmă Hanul se cufundase de mult în întunericul ca păcura…” În altă parte (Cocostârcul albastru) întâlnim formulări ce amintesc de rezonanţele eminesciene: „Lucea o apă neagră în umbră de ariniş”. Adeseori Sadoveanu recurge la aliteraţie, o figură care constă în repetarea unor sunete care imită sunetele din natură: „Zarea de ziuă zbucnise” Avem aici, repetarea sunetului z, care imită zumzetul insectelor în răsăritul soarelui în deltă. Ritm Deşi le întâlnim şi în proză, valorile sonore ale limbii au fost exploatate în mod organizat în poezie care se compune din versuri, adică din segmente sonore, comparabile între ele. Un vers e alcătuit din segmente sonore mai mici, care se numesc picioare, unităţile ritmice minime. Astfel versurile: A fost odată ca-n poveşti… Din rude mari împărăteşti sunt comparabile între ele; au acelaşi număr de silabe şi sunt asemănătoare din punct de vedere muzical. Observăm că ele sunt compuse din picioare ritmice identice: Piciorul este o unitate ritmică, din două sau mai multe silabe, dintre care una e accentuată, iar celelalte sunt neaccentuate: grupurile de două silabe ca „a fost”, „poveşti”, au accentul pe silaba a doua: fost, eşti. Acest picior se numeşte iamb. Versurile respective din Luceafărul lui Eminescu sunt alcătuite din 4 asemenea picioare, din 4 iambi. Pe alternările fonice de sunete accentuate şi neaccentuate se organizează şi unităţile sintactice şi semantice, astfel încât fiecare vers tinde să formeze o unitate sintactică închisă şi finită, o propoziţie ca, de pildă: „Veşnic este numai râul, râul este demiurg” (Eminescu); „Capul ce se pleacă, sabia nu-l taie” (Bolintineanu); „Încrederea-nfloreşte în inimile mari” (Alecsandri). Această idee trebuie reţinută, întrucât au existat şi păreri inverse, care 19analizau versul ca pe un simplu segment muzical, ignorând înţelesul cuvintelor. Unitatea de bază a poeziei este versul, care presupune atât sunetul cât şi sensul, ideea. Normele de construcţie sonoră a versului fac obiectul unei ştiinţe care s-a numit metrică, prozodie sau versificaţie. Această ştiinţă a fost foarte dezvoltată în Antichitate, la greci şi la romani, de unde ne-a rămas întreaga terminologie a ştiinţei respective. Când s-a născut, istoriceşte, ritmul şi versul? Există opinia conform căreia poezia ar fi un produs al separării „relativ târzii a cuvântului din sincretismul primitiv al artelor muzicale”. Din cântecul primitiv, care era o combinaţie de cor şi dans, însoţită şi de jocul mimic, s-au desprins cuvântul şi muzica, dansul şi reprezentaţia dramatică. Mai înainte, mişcările de dans, cuvântul şi melodia, unite, erau dirijate de ritm, marcat cu ajutorul unor instrumente ca toba, tamburina, băţul de bambus etc., sau prin bătăi din palme sau din picioare. Forme de sincretism al artelor întâlnim şi în alte epoci: în Evul Mediu poezia era acompaniată de ghitară; în folclor, chiar şi azi, baladele sunt recitate şi acompaniate la cobză. Aşadar, poezia cultă din Antichitate, ca şi poezia popoarelor moderne, a moştenit formele ritmice apărute ca rezultat al interacţiunii dintre muzică şi poezie. Aceste forme ritmice, înţelese ca unităţile cele mai simple constituite din silabe lungi şi silabe scurte, se întâlneau în limba greacă şi latină; în limbile moderne europene ele au fost înlocuite prin silabe accentuate şi silabe neaccentuate. Picioarele ritmice se deosebesc între ele după numărul silabelor şi după modul de dispunere a silabelor accentuate şi neaccentuate. În schemele antice, care s-au transmis până la noi, silabele ), iar cele accentuate erau notate cu o neaccentuate erau notate cu un arc (∪ linioară ( – ). Un picior putea să se compună din două, trei, patru, cinci sau chiar mai multe silabe. În literaturile moderne, după afirmaţia unor savanţi, piciorul ritmic cuprinde numai două sau trei silabe. Unii cercetători români consideră că, în limba şi în poezia noastră, sunt şi picioare de 4 silabe, cum ar fi coriambul sau peonul. Să le enumerăm: Picioare de două silabe sau bisilabice: ); exemplu: troheul: prima silabă accentuată, a doua neaccentuată (– ∪ „Doină, doină, cântec dulce”; Alte exemple: Ia-tă ! ho-ra se por-neş-te ∪ ∪ ∪ ∪ Ia-tă! ho-ra se-n-vâr-teş-te. (Vasile Alecsandri, Hora) ∪ ∪ ∪ ∪ 20 Ne-guri al-be, stră-lu-cin-de ∪ ∪ ∪ ∪ Na-ş te lu-na ar-gin-ti-e. (Mihai Eminescu, Crăiasa din poveşti) ∪ ∪ ∪ ∪ Iambul: prima silabă neaccentuată, a doua silabă accentuată: Exemple: A fost o-da-tă ca-n po-veşti (Mihai Eminescu, Luceafărul) ∪ ∪ ∪ ∪ La noi sunt co-dri verzi de brad (O. Goga, Noi) ∪ ∪ ∪ ∪ Iambul („iambii suitori” cum îi numea Eminescu) era socotit în Antichitate ritmul acţiunii şi se folosea în genul dramatic. Picioare de trei silabe sau trisilabice: Dactilul: prima silabă accentuată, următoarele două neaccentuate: Exemple: Mih-nea în-ca-le-că ca-lul său tro-po-tă (D. Bolintineanu, Mihnea şi baba) ∪ ∪ ∪ ∪ ∪ ∪ ∪ ∪ „Ast-fel co-ra-bi-a-n fu-gă plu-tea cu u-şoa-re-le-i pân-ze”. ∪ ∪ ∪ ∪ ∪ ∪ ∪ ∪ ∪ ∪ ∪ Aici avem cinci picioare dactilice şi un picior, ultimul un troheu. Versul se numeşte hexametru şi este versul epopeelor antice, Iliada, Eneida. Este primul vers din Homer: Chinurile lui Ulise, de G. Topârceanu. Amfibrahul: prima silabă neaccentuată, a doua silabă accentuată şi a treia neaccentuată (∪ - ∪). Exemple: „Fă-cli-e de ve-ghe pe u-mezi mor-min-te” (Mihai Eminescu, Mortua est) ∪ ∪ ∪ ∪ ∪ ∪ ∪ ∪ „Ca râ-ul ce ge-me de rea vi-je-li-e” (D. Bolintineanu, O fată tânără) ∪ ∪ ∪ ∪ ∪ ∪ ∪ ∪ Pe vo-dă -l ză-reş-te că-la-re tre-când ∪ ∪ ∪ ∪ ∪ ∪ ∪ Prin şi-ruri cu ful-ge-ru-n mâ-nă ∪ ∪ ∪ ∪ ∪ ∪ Anapestul: primele două silabe neaccentuate, a treia accentuată (∪ ∪ -) 21Exemple: „Acolo era să mor De urât şi de-ntristare Şi pârlit îngrozitor” Aici primul picior din fiecare vers e un anapest: A-co-lo; De u-rât; Şi ∪ ∪ ∪ ∪ ∪ pâr-lit. Cel mai adesea, anapestul apare în combinaţie cu alte picioare: ∪ A-co-lo când n-a-re trea-bă. (Al. Depărăţeanu. Vara la ţară, de G. Topârceanu) ∪ ∪ Avem în acest vers un anapest, un amfibrah şi un troheu. Spuneam că o parte din cercetătorii români consideră că în poezia românească se întâlnesc şi picioare ritmice mai mari de 4 silabe, cum este coriambul şi peonul. Încercăm să le exemplificăm, cu observaţia că nu toţi specialiştii le admit ca atare. Picioare tetrasilabice: Coriambul: prima silabă accentuată, a doua şi a treia neaccentuate, a patra accentuată (– ∪ ∪ –). „ Sa-ra pe deal, bu-ciu-mul su-nă cu ja-le” ∪ ∪ ∪ ∪ ∪ ∪ ∪ În acest vers am avea un picior de 4 silabe: „Sa-ra pe deal”, cu două accente, urmat de două picioare dactilice şi un troheu. Primul, de 4 silabe este coriamb: aici silaba deal, accentuată se pronunţă împreună cu Sa-ra pe. Obiecţia a fost următoarea: de fapt, aici, avem două picioare, un troheu + + un iamb: Sa-ra pe deal. Un alt exemplu tot din Eminescu: „Stelele-n cer / ∪ ∪ Deasupra mărilor / Ard depărtărilor / Până ce pier”. Versurile 1 şi 4 ar fi coriambi: „Ste-le-le-n cer ∪ ∪ Pâ-nă ce pier” (M. Eminescu, Stelele-n cer) ∪ ∪ Peonul: la greci şi la romani era un picior căruia în limbile moderne i-ar corespunde unul format din patru silabe, una accentuată + trei neaccentuate. El e de 4 feluri, în funcţie de silaba pe care cade accentul: -bu-ni-lor; peon III: bu-nă-ta-te; peon IV: peon I: oamenilor; peon II: stră 22 a-de-vă-rat. Exemplele sunt invocate de Ion Heliade Rădulescu. Încercăm acum să exemplificăm cu versuri create chiar de Heliade, în Mihaida: „ I-ma-gi-naţi a-cu-ma pe Mi-ha-il al nos-tru ∪ ∪ ∪ Cu gla-di-ul în mâ-nă în-tre ro-mâ-ne piep-turi”. ∪ ∪ ∪ Picioarele: „I-ma-gi-naţi”, „Cu gla-di-ul” (cu sabia) ar fi peoni: peon IV şi peon II. Obiecţiile au fost: în cuvinte precum cele de mai sus, intervine încă un accent care rupe cuvântul în două: „I-ma-gi-naţ i” şi astfel ∪ ∪ avem nu un peon, ci două picioare iambice. Multe curiozităţi prozodice apar şi în poezia lui Eminescu, explicabile dacă ne gândim că poetul a experimentat variate formule şi ritmuri din literatura universală; de altfel, în poemul Cum negustorii din Constantinopol, el scrie: „ Dactilu-i cit, troheele sunt stambe Şi-i diamant peonul, îndrăzneţul” Chiar aici, ultimul cuvânt, „în-drăz-ne-ţul”, ar putea fi luat drept un peon III. În poezia europeană s-au fixat câteva tipuri de vers preluate de la o literatură sau alta. În Antichitate, versul cel mai preţuit era hexametrul, versul epopei, al Iliadei lui Homer, al Eneidei lui Virgiliu. În poezia greacă şi latină, acest vers avea o structură complexă greu de adaptat la sistemul sonor al limbilor europene moderne. Încercările, totuşi, n-au lipsit, în poezia germană, engleză, rusă… La rândul lor, poeţii români s-au străduit să transpună în limba noastră acest vers dificil. Cel care a izbutit mai bine este George Murnu, traducătorul Iliadei în româneşte (în 1916) din care este foarte cunoscut versul introductiv: „Cântă zeiţă mânia ce-aprinse pe-Ahil Peleianul”. Acest vers e compus din cinci picioare dactilice şi unul trohaic, în final. El se notează astfel: „ Cân-tă ze-i-ţă mâ-ni-a ce-a-prin-se pe-Ahil Pe-le-ia-nul” ∪ ∪ ∪ ∪ ∪ ∪ ∪ ∪ ∪ ∪ ∪ 23Încercări în hexametru mai există la Heliade-Rădulescu, la Eminescu, la Topârceanu. S-a observat însă Că hexametrul este inadaptabil limbilor moderne. Atunci, diversele literaturi şi-au construit un vers mai natural care să fie utilizat în epopee şi în tragedie, genuri socotite superioare. În poezia italiană s-a născut versul de 11 silabe, numit endecasilab. În poezia franceză din secolul al XVII-lea s-a recomandat, pentru aceleaşi genuri, versul de 12 silabe, numit alexandrin. Acest vers avea o cezură la mijloc (o pauză de pronunţare), care trebuia să fie respectată cu stricteţe. În secolul al XIX-lea, poeţii români au întreprins eforturi pentru a implementa în poezia noastră diversele tipuri de vers. Astfel, Ion Heliade-Rădulescu ne propune un hexametru în traducerea unui capitol din Eneida, exemplificând cu versul: „Toţi în-ce-ta-ră cu fe-ţe-le-n-tin-se tă-când să-l as-cul-te” ∪ ∪ ∪ ∪ ∪ ∪ ∪ ∪ ∪ ∪ ∪ Versule e format din 5 dactili şi un troheu; Heliade recomandă această structură, recomandare urmată şi de alţi poeţi, inclusiv de Murnu în traducerea sa din Iliada. Tot Heliade îşi propune să transpună în româneşte versul italian de 11 silabe, endecasilabul. Bolintineanu, în schimb, vrea să folosească alexandrinul francez, versul de 12 silabe: „Ca un fluviu d-aur, splendida lumină Peste patru taberi, varsă luna plină.” Versul are 12 silabe, cu o cezură la mijloc, marcată şi prin virgulă. Nici versul italian, nici versul francez nu s-au adaptat în limba română, deşi se recurge la ele şi mai târziu. Între timp apare un vers mai natural în limba noastră, care a fost numit „versul lung” românesc, de 14, 16 până la 18 silabe. E utilizat de Cârlova, Grigore Alexandrescu, Alecsandri, Eminescu şi alţii. Versul de 14 silabe alternând cu altul de 13 silabe e ilustrat în Adio. La Târgovişte de Grigore Alexandrescu: „Cul-cat pes-te ru-i-ne sub ca-re a-dân-ci-tă E glo-ri-a stră-bu-nă şi um-bra de e-roi.” Primul are 14 silabe, al doilea – 13 silabe. De 16 silabe este versul din Odă ostaşilor români de Vasile Alecsandri. 24 „Juni ostaşi ai ţării mele, însemnaţi cu stea în frunte! Dragii mei vultani de câmpuri, dragii mei şoimani de munte!” Alături de „versul lung” s-a dezvoltat în poezia românească un vers de 7, 8, 9, 10 silabe numit „versul scurt” românesc, sub influenţa poeziei populare. Este un vers maleabil, firesc, neforţat şi este mai vechi decât „versul lung”. Iată câteva varietăţi la Ienăchiţă Văcărescu: de 7 silabe („Amărâtă turturea / cât rămâne singurea”); de 8 silabe („Spune, inimioară, spune / Ce durere te răpune”); de 10 silabe, la Vasile Alecsandri, poemul Aşteptare („Pe malul mării de spume-albită / Ce-nalţă gemet îngrozitor / Ca pe un înger te-aştept, iubită / Cuprins de jale, muncit de dor”). ♦Teme ♦ Analizaţi ritmul din următoarele versuri: „Eu departe, tu departe Nouă ţări că ne desparte” (troheu) „Şi dacă ramuri bat în geam Şi se cutremur plopii E ca în minte să te am” (iamb) (M. Eminescu, Şi dacă…) „Barba lui flutură-n vânturi ca negura cea argintie. Părul umflat e de vânt, şi prin el colţuroasa coroană” (dactil) (M. Eminescu, Mitologicale) „Dezgroapă, moşnege, cu mâinile-n tremur Comoara ta veche de jale” (amfibrah) (O. Goga, Lăutarul) „Oare te pierdui Pe acest pământ, Fără ca să-mi spui Un cuvânt?… Oare te înduri Tu, ca să mă laşi Geniu de păduri Drăgălaş… Şi ar tremura Tainic în frunziş Şi te-ar săruta Pe furiş” (M. Eminescu, Ochiul tău iubit) 25Ce ritm au versurile subliniate? (anapest) ♦ Ce tipuri de vers din literatura europeană sunt imitate în urmă- toarele texte? Număraţi şi silabele din care se compun. „Singur pe navă prudentul Ulise privea cu-ntristare” (hexametru) (G. Topârceanu, Homer: Chinurile lui Ulise) „Tu-mi spui că mă iubeşti, c-un dulce, blând suris Dar oare-acest cuvânt, la alţii nu l-ai zis?” (alexandrin) (C. Negruzzi, Gelozie) ♦ Număraţi silabele din următoarele versuri şi spuneţi ce tipuri de vers reprezintă în poezia română? „De nopţi întregi aud plouând Aud materia plângând… Sunt singur şi mă duce-un gând Spre locuinţele lacustre” („versul scurt” românesc) (G. Bacovia, Lacustră) „Să stăpânim durerea care pe om supune; Să aşteptăm în pace al soartei ajutor; Căci cine ştie oare, şi cine îmi va spune Ce-o să aducă ziua şi anul viitor?” („versul lung” românesc de 14 silabe – 13 silabe) (Gr. Alexandrescu, Anul 1840) „Ah, amintirile-s ca fulgii rămaşi uitaţi în cuiburi goale” („vers lung”, 18 silabe) (D. Anghel, Amintirile) ♦ Daţi un exemplu de „vers lung” românesc de 16 silabe. Rima Prin rimă se înţelege coincidenţa sunetelor, în două cuvinte, începând cu vocala accentuată. Când poetul spune: 26 „Viitorul şi trecutul Sunt a filei două feţe Vede-n capăt începutul Cine ştie să le-nveţe” în acest text trecutul rimează cu începutul; în aceste cuvinte coincidenţa sunetelor începe de la vocala accentuată, u; nu ultimul, ci penultimul u. Dacă în unul din cele două cuvinte accentul ar fi pe ultimul u, ele n-ar putea să rimeze. Trecutul nu rimează cu sătul: aici, accentul e pe ultima silabă şi vocală. În schimb, sătul poate să rimeze cu pătul, unde accentul cade tot pe ultima silabă. Aspectul sonor al rimei nu reprezintă însă funcţia ei cea mai importantă; ea marchează terminarea unui vers şi contribuie la precizarea sensului din acest vers. Rima acţionează şi ca elementul organizator al strofei. Trebuie menţionat însă că în poezia antică, greacă şi latină, n-a existat rimă. Rima apare în poezia europeană abia în Evul Mediu, fiind împrumutată, după unele opinii, din poezia arabă. Rimele se clasifică în funcţie de accent şi în funcţie de locul ocupat în strofă. În primul caz avem câteva tipuri de rimă; rima numită masculină, când accentul cade pe ultima silabă; în versurile: „Cine trece Valea-Seacă Cu hangerul fără teacă Şi cu pieptul dezvălit? Andrii-Popa cel vestit!” (Vasile Alecsandri, Andrii-Popa) există două tipuri de rimă. În ultimele două versuri avem o rimă masculină; accentul cade pe ultima silabă: dezvălit – vestit. În primele două versuri avem rima numită feminină; accentul cade pe penultima silabă: Seacă – teacă. Dat fiind că în limba română accentul nu e fix, se obţin rime variate. Pe lângă rimele de mai sus, există şi rime în care accentul cade pe antepenultima silabă, ca în versurile: „De dragul Mariei Şi-a Mântuitorului Luceşte pe ceruri O stea călătorului.” (M. Eminescu, Colinde, colinde) 27În versurile 2 şi 4, accentul final cade pe antepenultima silabă: Mântuitorului, călătorului. Această rimă se numeşte „rimă dactilică”. În alte limbi întâlnim şi rime în care accentul cade pe anteantepenultima silabă. Le-au ilustrat însă şi poeţii noştri, ca, de pildă, în Dintre sute de catarge, tot Eminescu: „Dintre sute de catarge Care lasă malurile Câte oare le vor sparge Vânturile, valurile?” Aici, în versurile 2 şi 4 avem o rimă cu accentul pe ante- antepenultima silabă: ma-lu-ri-le, va-lu-ri-le. Această rimă se numeşte „rima hiperdactilică”. Din unghiul poziţiei în strofă, rima poate fi, de asemenea, de mai multe feluri. Rima poate fi împerecheată, când versurile: 1-2, 3-4, 5-6 rimează între ele: „De la mine păn-la tine Numai stele şi lumine! Dar ce sunt acele stele? Sunt chiar lacrimile mele. ………………………… Vărsat-am multe din ele Pentru soarta ţării mele.” (V. Alecsandri, Stelele) Rimele împerecheate (perechi) se pot prelungi în rime monorimice cu aceeaşi rimă la o perioadă de mai multe versuri. Cercetătorii au constatat că pe- rioadele monorimice sunt modul cel mai arhaic, mai vechi, de unire a versurilor prin rime. Aşa se face că monorima o întâlnim mai des în poezia populară: „Dat-a frunza fagului, Pus-am cruce satului Şi coadă baltagului, Că am gândul dracului Asupra bogatului …………………… 28 Bată-te crucea, bogat, Om bogat şi fără sfat, Ce mă porţi prin sat legat, Zici că birul nu ţi-am dat? Toată iarna te-am rugat Să mă iei la tine-argat; Vorba nu mi-ai ascultat, În seamă nu m-ai băgat.” În cazul rimei încrucişate, versul 1 rimează cu versul 3, iar versul 2 rimează cu versul 4, în cadrul unei strofe de 4 versuri: „Sub glorioasa-mi obârşie Cobor adânc din eu în eu, Sub două mii de ani mă-mbie Din fundul vremii chipul meu. Aud un vălmăşag titanic Şi văd din el cum mă desfac Cu părul retezat romanic Pe sub căciula mea de dac.” (Nichifor Crainic, Eu) Când versul 1 rimează cu versul 4, iar versul 2 rimează cu versul 3, obţinem rima îmbrăţişată: „Peste vârfuri trece lună, Codru-şi bate frunza lin, Dintre ramuri de arin Melancolic cornul sună Mai departe, mai departe, Mai încet, tot mai încet, Sufletu-mi nemângâiet Îndulcind cu dor de moarte.” (M. Eminescu, Peste vârfuri) 29♦Teme Răspundeţi la următoarele întrebări: • Ce este rima? • Ce rimă avem în cuvintele: purpură – pură (incorectă) • Ce rimă aflăm în textele următoare? „As-noapte, Iisus mi-a intrat în celulă. O, ce trist, ce înalt era Christ! Luna a intrat după El în celulă Şi-L făcea mai înalt şi mai trist… M-am ridicat de sub pătura sură: – Doamne, de unde vii? Din ce veac? Iisus a dus lin un deget la gură Şi mi-a făcut semn să tac… ” (rimă încrucişată) (Radu Gyr, As-noapte, Iisus) „Natură, scump bijutier Al diademelor cereşti, Tu care veşnic şlefuieşti În cosmicul atelier, Primeşte-mă ca ucenic, În nopţi de taină să mă-nveţi Canonu-naltei frumuseţi Spre care vreau să mă ridic.” (rimă îmbrăţişată) (Nichifor Crainic, Ucenicul) Reţineţi: Rima are un rol important în organizarea strofei şi a poeziei moderne. Rima, însă, nu a existat în poezia antică, greacă şi romană, care se întemeia numai pe ritm, pe bogăţia şi varietatea de ritmuri ale acestor limbi. • Cum se numeşte rima din versurile următoare? „M-or înălţa pe creste încă nevisate visurile m-or amăgi şi m-or atrage în adânc abisurile.” (hiperdacticlică) (Aron Cotruş, O, plecările, plecările) 30 Strofa Versurile se grupează în strofe, care pot cuprinde 1, 2, 3, 4, 5, 6 etc. versuri. Există poeme dintr-un singur vers. Ion Pillat are un întreg ciclu intitulat Poeme într-un vers (1935-1936). Iată câteva: Artă poetică: „Nu vorbele, tăcerea dă cântecului glas.” Trup de fată: „O salcie mlădie cum e tulpina ei.” Acest poem se mai numeşte şi monovers. Există strofe din două versuri: „De-o zi-ntreagă plâng alături biata Mura cu fecioru În bordei, pe masa-ntinsă, doarme astăzi Laie Chioru. De-nvălire o vecină s-a-ndurat cu două straie, Şi drept pernă, o desagă a umplut Mura cu paie.” (O. Goga, A murit…) În Antichitate, o specie de poezie se numea „distih elegiac” şi era compusă din două versuri: un hexametru şi un pentametru. Strofa de trei versuri se numeşte terţină. Este strofa lui Dante Alighieri din epopeea Divina Comedie. O întâlnim şi la poeţii români: „Tu mă priveşti cu marii ochi, cuminte; Te văd mişcând încet a tale buze, Şoptind ca-n vis la triste, dulci cuvinte. Urechea mea pândeşte să le-auză – Abia-nţelese, pline de-nţeles – Cum ascultau poeţii vechi de muză.” (M. Eminescu, Tu mă priveşti cu marii ochi…) În literatura japoneză există o specie de poezie numită hai-ku, formată din trei versuri. Foarte răspândită este strofa de patru versuri, cu rime împerecheate, încrucişate sau îmbrăţişate. Poetul arab Omar Khaiam (1048-1123) a scris numeroase poeme din 4 versuri, numite catrene. Catrene au compus şi poeţii români: „Asemenea femeii ce vrea s-atragă ochii Din oră-n oră, mare, schimbi rochii după rochii; Şi-asemenea femeii setoase de plăceri Ai trupul pretutindeni, dar capul nicăieri.” (N. Crainic, Catrenul mării) 31Strofa poate fi de cinci versuri şi atunci se numeşte cvinarie; o întâlnim tot la N. Crainic, în poezia Când mugurii surâd a floare: „Jucaţi-vă cât sunteţi mici Şi mugurii surâd a floare Atâta ni s-a dat sub soare Doar un acum, doar un aici Când mugurii surâd a floare.” Strofa de şase versuri e numită sextină; e strofa epopeii eroic-comice Ţiganiada de Ion Budai-Deleanu: „Abia pe câmp iarba răsărise, Iar codru noao frunză apucasă, Din toate părţi turcimea trimisă S-adună: o parte pe mare în vasă Alergând spre Ţara Românească, Cu totul acuş s-o jefuiască.” Strofele pot fi încă mai mari, de 7, 8, 9, 10, 11, 12 etc. versuri, în funcţie de înţelesul exprimat, de idee. O idee poate fi exprimată într-un singur vers, dar şi în mai multe. Strofa de opt versuri e strofa din Glossa lui Eminescu: „Vreme trece, vreme vine Toate-s vechi şi nouă toate Ce e rău şi ce e bine Tu te-ntreabă şi socoate; Nu spera şi nu ai teamă Ce e val ca valul trece; De te-ndeamnă, de te cheamă, Tu rămâi la toate rece.” Uneori, rima se plasează la distanţe mai mari, într-un poem; aşa se face că în poezia popoarelor europene moderne au apărut poeme cu formă fixă, dintre care numim: sonetul, rondelul, trioletul, gazelul, glossa… 32 Versul liber Am văzut că versul clasic presupunea anumite reguli de construcţie. Mai ales în Franţa, în secolul al XVII-lea, teoreticieni ca Boileau au impus un vers anume, alexandrinul, pentru toate speciile solemne, ca oda, epistola, epopeea, tragedia etc. Structura acestui vers era complexă şi trebuia respectată cu stricteţe. Versul avea obligatoriu un număr de 12 silabe; obligatorie era şi pauza sau cezura de la mijloc, după silaba a 6-a; la sfârşitul versului urma o altă cezură, înainte de a trece la versul următor; rima, perfectă, era tot obligatorie. La un moment dat, începând cu romanticii, toate aceste norme au fost resimţite ca tot atâtea constrângeri, piedici în calea manifestării libere a personalităţii autorului în poezie. Atunci a început procesul de eliberare a poeziei de rigorile versificaţiei clasice, ale versului alexandrin în special. A dispărut cezura de la mijloc; apoi s-a suprimat şi cezura de la sfârşitul versului; s-a renunţat şi la măsura de 12 silabe; mai târziu s-a renunţat şi la rimă. S-a ajuns la un vers care s-a numit „versul liber”, teoretizat de poeţii francezi simbolişti (curent al cărui manifest apare în 1886). Primul teoretician, sistematic, al „versului liber” a fost poetul francez Gustave Kahn, în Prefaţa la volumul său de versuri intitulat Primele poezii (1897). „Versul liber”, aşadar, este versul descătuşat de ritmul, rima şi măsura, fi xe, din poezia clasică . Atenţie, însă, versul liber de ritmurile poeziei clasice nu e, totuşi, lipsit de ritm; el nu e o simplă proză, expusă tipografic în şiruri mai lungi sau mai scurte de cuvinte. Poezia în vers liber are un ritm al ei care ar corespunde gândirii şi trăirii poetului. Când spunem, cu Coşbuc: „pe vo-dă-l ză-reş-te că-la-re tre-când.” ∪ ∪ ∪ ∪ ∪ ∪ ∪ avem un vers de tip clasic, în care piciorul amfibrahic se repetă de mai multe ori. Când însă Lucian Blaga spune: „De prea mult aur crapă boabele de grâu. Ici-colo roşii stropi de mac Şi-n lan o fată cu gene lungi ca spicele de orz.” (L. Blaga, Paşii profetului, 1921) 33dispunerea versurilor nu e nici aici întâmplătoare, ea respectă ceea ce s-a numit „un ritm interior”. Sau cum scria un poet simbolist francez, „în poezia modernă, principiul ritmului este în întregime fiziologic: bătaia sângelui arterial, amplitudinea sau constrângerea respiratoare, potrivit emoţiei, sunt impulsurile lui naturale”. În poezia românească, primele versuri conştient libere se întâlnesc la Macedonski, în poemul Hinov (1880) în care recurge la versuri libere de ritmuri obligatorii, cu măsuri diferite; mai mult, îşi declară, şi teoretic, libertatea, chiar în interiorul poemului: „Călcând pe această ţărână mută, văd ce nu vedeţi voi: umbrele acelor eroi ai căror urmaşi suntem noi; şi stând în valea tăcută, de ritm şi de cadenţă sau de orice reguli îmi râd: Ritmul meu e zgomotul Ce-l fac cu zalele lor.” Poetul retrăieşte, în imaginaţie, atmosfera unei lupte a străbunilor şi încearcă s-o reconstituie cu ajutorul cuvintelor: umbrele eroilor, zgomotul zalelor şi al armelor etc. Pentru asta îi trebuie un vers nou, liber de ritmurile regulate şi rimă (cadenţă) de care se dezice chiar în textul poemului. Din 1905, centrul simboliştilor români îl constituie revista „Viaţă nouă”, condusă de Ovid Densusianu, teoretician al simbolismului ş i al „versului liber”. Ulterior, versul liber se generalizează în poezia românească; ceea ce nu-i împiedică pe poeţii noştri să recurgă, oricând vor la versul cu ritm şi rimă, cum procedează, de pildă, Bacovia; în poezii ca Lacustră ne oferă un vers în iamb perfect, cu măsuri fixe, de 8 silabe. În alte poeme se dispensează de orice versificaţie, în Pastel de exemplu: „Tăcute locuri… curent Pe podul gârlei… se dezgheaţă – Corbi… Ce înţeles… viaţă…” (vol. Comedii, în fond, 1936) 34 Să încheiem cu opinia avizată a lui Vladimir Streinu (Versificaţia modernă, 1966): versul clasic era un tipar comun, supraindividual; versul liber diferă de la un individ creator la altul, este divers la nesfârşit, „după cum nesfârşit este izvorul originalităţii omeneşti.” ♦Teme • Cum se numesc următoarele strofe, compuse prima din cinci ver- suri, a doua din două versuri: „Întrebat-am vântul, zburătorul Bidiviu pe care-aleargă norul Către-albastre margini de pământ: Unde sunt cei care nu mai sunt? Unde sunt cei care nu mai sunt? (cvinarie) Zis-a vântul: Aripile lor Mă doboară nevăzute-n zbor.” (distih) (N. Crainic, Unde sunt cei care nu mai sunt?) • Încercaţi să comentaţi textul ce urmează, din unghiul versificaţiei moderne: „Iată, sufletule, stihuri fără chip, Fără de sunet şi fără de răspuns, De pulbere şi de nisip… Altădată am grăit în stihuri încălţate Croite măsurat şi-mpodobite. Am ostenit să-mi fie strânsă limba în coturni* Şi vreau s-o las să umble de-acum desculţă.” (Tudor Arghezi, Iată, sufletule) Avem, în versurile lui Arghezi, o teorie a libertăţii în poezie, faţă de normele strâmte ale versificaţiei clasice; altfel spus, o teorie a „versului liber” de ritmuri normate, de rimă şi de măsuri fixe. * Coturni: pantofi strâmţi cu care se încălţau actorii, în Antichitate, când intrau în scenă; cu timpul au devenit simbolul constrângerii şi al incomodităţii. 35 2. Stilul Am spus că structura operei e un sistem stratificat, cuprinde mai multe straturi strânse legate între ele. Am studiat stratul sonor, fonetic. Urmează să ne ocupăm acum de stratul semantic; el presupune studiul cuvintelor şi al relaţiilor dintre ele. Stratul semantic nu e rupt de cel fonetic; am semnalat acest fapt când am definit versul ca unitate între sunet şi sens. O dată cu organizare sonoră a versului apare şi organizarea sintactică şi semantică, astfel încât versul tinde să exprime o idee precisă. Limbajul poeziei se manifestă ca o deviere de la limbajul comun, deviere ce se produce la toate nivelurile limbii: fonetic, lexical, gramatical…Devierile la nivel lexical (al cuvintelor) şi gramatical se numesc „figuri de stil” şi ele fac obiectul capitolului de faţă. Într-o accepţie obişnuită, stilul defineşte mijloacele lingvistice de exprimare, proprii unui scriitor, unei opere, unui curent literar sau unui gen literar. Cu definiţia lui Tudor Vianu, cea mai răspândită azi, „stilul este expresia unei individualităţi”; altfel spus, modul în care este folosită limba într-o operă în scopul exprimării unei personalităţi creatoare. Stilul lui Blaga diferă de stilul lui Arghezi, de stilul lui Ion Barbu, de stilul lui Bacovia… Fiecare exploatează într-un mod propriu resursele limbii. Astfel, la baza lexicului poetic se află înnoirea asociaţiilor lexicale. Această înnoire se realizează pe mai multe căi; una ar fi transferarea cuvintelor dintr-un mediu lexical în altul unde nu sunt folosite în mod obişnuit. Aceste cuvinte provenite din medii exogene limbii comune sunt: barbarismele, dialectismele, arhaismele, neologismele, prozaismele. Prin barbarisme se înţeleg cuvinte stră ine, provenite din altă limbă introduse în vorbirea normală. În comediile lui Alecsandri şi Caragiale cuvintele străine, îndeosebi franţuzismele, sunt utilizate în scopul satirizării personajelor (Coana Chiriţa în voiaj, de Alecsandri); latinismele din vorbirea lui Rică Venturiano, germanismele din limbajul lui Marius Chicoş Rostogan. În Satiră duhului meu de Grigore Alexandrescu, o doamnă snoabă, pasionată de jocurile de noroc, (introduse din străinătate în obiceiurile claselor noastre superioare), spune: „Vedeţi, zise, ce soartă, şi ce păcat pe mine? Două greşeli ca asta, zău, sufletul mi-l scot A! ce nenorocire! ma chere, ce idiot.” 36 Dialectismele sunt împrumuturile unor cuvinte din graiurile aceleeaşi limbi, folosite mai ales pentru redarea „culorii locale”; în literatura noastră întâlnim adesea: oltenisme, ardelenisme, moldovenisme. Arhaismele sunt cuvinte învechite, ieşite din uz, care într-un context actual au valoare stilistică. Citim în Scrisoarea III de Eminescu: „Despre partea închinării însă, doamne să ne ierţi..” Închinare este echivalentul din limba veche pentru supunere. La fel în versul următor: „Dar acu vei vrea cu oaste şi război ca să ne cerţi” A certa cu război, în loc de a pedepsi, e un arhaism care nu se mai folosea în vremea lui Eminescu. Neologismele sunt cuvintele nou formate, inexistente anterior în limbă; combinaţii de rădăcini ale unor cuvinte cunoscute, cu sufixe sau prefixe noi. Tot la Eminescu: „Peste-un ceas păgânătatea e ca pleava zvânturată.” Păgân e un cuvânt popular iar sufixul tate e un sufix ce produce un termen abstract: echitate, identitate… Prozaismele sunt cuvintele folosite în limbajul ştiinţific socotite însă a fi nepotrivite în poezie: organism, psihic, triunghi, patrulater, avion, radio… par a nu avea nici un fel de valenţe artistice. Poeţii moderni le-au introdus însă masiv, uneori cu efecte estetice deosebite. Mai ales în poezia futuriştilor şi suprarealiştilor, limbajul tehnic este suprasolicitat. Tehnica fiind considerată o activitate care va schimba lumea viitoare, futuriştii, avangardiştii în genere, se străduiesc să sincro- nizeze limbajul poetic cu limbajul tehnicii. Tendinţa spre limbajul ştiinţific se observă chiar în titlul unor reviste avangardiste româneşti: „75 H. P.”, „Punct”, „Integral”, „unu”… În paginile lor citim texte ca următoarele: „Artistul nu imită, artistul creează / Inventează, inventează /… trăim definitiv sub zodie citatină. Inteligenţă, filtru, luciditate – surpriză, Ritm – viteză”… Dacă aici avem mai mult texte teoretic-programatice, la alţi poeţi prozaismele sunt bine integrate în structura artistică a poemului, ca la Ion Barbu în Ritmuri pentru nunţile necesare: 37 „O, select Intelect Nuntă n-am sărbătorit.” sau la G. Topârceanu în Romanţa automobilului (parodie după Ion Minulescu): „El vine drept din arsenalul Progresului uman Modern, Să te trimeată-n bezna rece a Absolutului etern, Păzea! Că trece-n zbor copilul civilizaţiei extreme…” Am enumerat mai sus procedeele de formare a stilului prin introducerea, în limbajul poetic, a unor cuvinte ce ţin de medii lingvistice izolate, în mod obişnuit neutilizate. Stilul se mai realizează şi prin modificarea sensului unor cuvinte în contextul frazei. Aceste procedee prin care se modifică sensul fundamental al cuvântului se numesc tropi. Sensul „fundamental” este sensul propriu, sensul pentru care a fost creat iniţial cuvântul; când spunem „focul arde”, „lumina luminează”, cuvintele „focul”, „lumina” sunt folosite cu sensul lor propriu. Când spunem „focul din privirea ta”, „focul închipuirii”, „lumina minţii”, aceleaşi cuvinte sunt folosite cu un sens modificat, sau „figurat”. Tropii sunt asemenea figuri, sau cum o arată etimologia (în greacă tropos = răsucire, întorsătură) sunt asemenea întorsături ale cuvintelor spre un sens diferit decât cel obişnuit. Există numeroase figuri şi tropi; amintim cazurile cele mai importante. O figură de stil foarte răspândită este comparaţia, definită astfel: alăturarea a doi termeni, pe baza unei asemănări, cu scopul de a evidenţia pe unul dintre ei cu ajutorul celuilalt. Iată un exemplu: „Voi ce staţi în adormire, voi ce staţi în nemişcare N-auziţi prin somnul vostru acel glas triumfător, Ce se-nalţă pân-la ceruri din a lumei deşteptare Ca o lungă salutare Către-un falnic viitor? (Vasile Alecsandri, Deşteptarea României. 1848) Comparaţia este izbutită: spiritul revoluţiilor de la 1848 este comparat cu un gest de salut către un viitor care se anunţă „falnic”. De obicei, al doilea termen e mai concret, ceea ce contribuie la plasticizarea primului termen: 38 „Departe doară luna cea galbenă – o pată.” (M. Eminescu, De câte ori, iubito…) Există însă comparaţii şi între termeni abstracţi: „Anii tăi se par ca clipe Clipe dulci se par ca veacuri.” (M. Eminescu, O, rămâi…) În epopeile homerice, în Iliada de pildă, se folosesc adesea comparaţiile dezvoltate: marşul aheilor spre locul de luptă e comparat cu avalanşa şi zgomotul valurilor mării când se sparg de ţărm. Procedeul este preluat şi de Negruzzi în Aprodul Purice, fragment dintr-o epopee despre Ştefan cel Mare rămasă în stadiul de proiect: „Sau după cum primăvara omătul cel adunat Printre râpi, şi d-a lui Febus calde raze săgetat Se topeşte şi s-azvârle, şiroi iute, furios În pârăul care curge printre flori în vale, jos, Îl tulbură, îl măreşte, îl umflă cu al său val Şi nu-l lasă păn-nu-l face de se varsă peste mal; Câmpiile se îneacă, iar păstorii spăimântaţi S-aciuiază cu-a lor turme în munţii învecinaţi; Acest fel sumeţii unguri în Moldova năbuşesc…” Metafora este, cum spunea Quintilian, o „comparaţie prescurtată”, o comparaţie din care lipseşte un termen, fiind totuşi subînţeles. „Ahile se avântă în luptă ca un leu” este o comparaţie; când Homer spune însă: „Leul se avântă în luptă”, termenul Ahile lipseşte din text, dar e subînţeles. Leul, în sens propriu, n-are legătură cu omul, dar anume trăsături ale sale, puterea, avântul, au legătură cu un om viteaz cum era Ahile. În versurile: „Spuma asta-nveninată, astă plebe, ăst gunoi Să ajungă-a fi stăpână şi pe ţară şi pe noi.” (M. Eminescu, Scrisoarea III) pentru contemporanii săi, oameni politici, fără virtuţi, fără caracter, sunt folosite metaforele spuma, plebea, gunoi. Când obiecte ale naturii moarte sunt denumite prin cuvinte ce definesc fiinţe, oameni, metafora se numeş te personificare: 39„Pruncii îl zuruie. Bătrânii îl visează. Bolnavii îl şoptesc. Munţii îl gândesc.” (Grigore Vieru, Cuvântul mamei) „Nici frunza nu se mişcă, nici vântul nu suspină.” (Ion Heliade Rădulescu, Zburătorul) Epitetul este un cuvânt cu valoare de adjectiv sau adverb, ataşat pe lângă un substantiv sau verb „pentru a-i da o caracteristică particulară, pentru a-l face mai expresiv, mai sensibil, mai energic” (Pierre Fontanier). Nu orice adjectiv sau adverb este epitet. În „Cerul albastru”, „albastru” nu e un epitet, întrucât el exprimă o însuşire obişnuită a „cerului”. În expresia „cerul plumburiu”, avem un epitet, întrucât „plumburiu” are o valoare metaforică, e transferat aici în locul norilor din expresia „cerul cu nori”. De altfel, s-a spus că epitetul nu e o figură în sine, ci este purtătorul altor figuri de stil. În expresia „codrii de aramă”, „de aramă” e un epitet, întrucât el înlocuieşte o comparaţie „codrii sunt ca arama”. Epitetele se numesc ornante, când sunt epitete obişnuite, utilizate de toată lumea în vorbirea curentă. Exemple: drum întins, soare arzător, fecioară tandră etc. Unii cercetători includ aici şi adjectivele obişnuite ca în „cer albastru”, sau „fecioară dragă” etc. Unele din acestea sunt epitete constante, care au fost asociate pentru totdeauna cu unele cuvinte sau nume proprii; din Iliada lui Homer au rămas asemenea epitete, pe care Homer însuşi le-a folosit de mai multe ori în epopeea sa: „arcaşul Apollo”; „Ahile cel iute de picior” sau „Şoimul Ahile”; „Hera cu tronul de aur” etc. Sunt şi în limba şi poezia noastră epitete constante: „Mihai Viteazul”, „Ştefan cel Mare”; există epitete care apar foarte rar în limbă şi asociaţia lor este foarte rară: „Avem de-a face atunci cu epitetul rar. Aceste epitete sunt cele mai surprinzătoare şi, de obicei, cele mai impresionante; „Raritatea – spune Tudor Vianu – provine din faptul că epitetul şi cuvântul pe care îl determină provin din regiuni mai mult sau mai puţin îndepărtate ale realităţii” Cum demonstrează Vianu, la Alecsandri întâlnim epitete previzibile, altfel spus, ornante; omătul alb, „lumină blândă”, „dulcile lumini”; la Eminescu, distanţa dintre termeni este adesea incomensurabilă: „blând cad izvoarele într-una”; „dulcea vecinicie”; „ pustie gânduri ” etc. Când aceşti termeni sunt nu numai 40 îndepărtaţi ca sens, dar şi opuşi, obţinem epitetul numit „oximoron”: un „nebun înţelept”, „neguri albe”; „dulci otrăvuri”, „luminoasa umbră”… O figură răspândită este metonimia: aici între cei doi termeni există relaţii vizibile. Metonimia e de mai multe feluri. Un tip de metonimie este folosirea cauzei în locul efectului: „el trăieşte din munca sa”, adică din banii câştigaţi prin munca sa. Munca e cauza banilor. Când spunem Bachus în loc de vin recurgem, de asemenea, la cauză în locul efectului. Bachus era zeul vinului şi deci cauza lui. Această metonimie apare la mulţi poeţi europeni din antichitate până în secolul al XVIII-lea. O metonimie obţinem când folosim instrumentul care a produs un efect: un pictor are „o paletă delicată” sau „un penel îndrăzneţ”. Alteori utilizăm numele autorului în locul operei: „Citesc un Caragiale”. În alt tip de metonimie se indică num ele conţ inătorului pentru conţinut. „Unui om, se spune adesea, îi place sticla ” înseamnă: „unui om îi place conţinutul sticlei, deci vinul”. La fel în expresia „a bea paharul pân-la fund”. Tot metonimie avem când recurgem la numele de ţară pentru locuitorii ei: Deşteptarea României, titlul unui poem de Alecsandri, este o metonimie; e vorba de fapt, de „deşteptarea românilor”. În expresia: „Am cumpărat o veneţie”, invocăm locul unde s-a produs obiectul; trebuie să înţelegem: „am cumpărat o oglindă de Veneţia”. Sinecdoca se întemeiază pe relaţii cantitative. Se foloseşte, de pildă, partea în locul totului: „Această inimă vitează a salvat patria”; inimă în loc de luptătorul respectiv. „O sută de pânze au apărut la orizont”; pânză în loc de corabie. Alteori se invocă totul în locul părţii: „De unde ai această vulpe?”; vulpe în locul că ciulii de vulpe. Sunt cazuri în care se foloseşte singularul în loc de plural: „francezul” pentru francezi; „românul” pentru români etc. Sunt şi cazuri în care pluralul este folosit pentru singular: „Unde ne sunt Kogălnicenii”; „Unde ne sunt Tituleştii?” Când în locul unui nume propriu avem un nume comun, sau în locul unui nume propriu avem un alt nume propriu, figura se numeşte antonomază: Eneas (eroul din Eneida) înlocuit cu troianul sau dardanianul; într-o poezie Boileau îl flatează pe Ludovic al XIV-lea, numindu-l Alexandru cel Mare. Hiperbola este figura care măreşte lucrurile excesiv „pentru a fixa prin ceea ce pare incredibil ceea ce trebuie să credem”. Figura e frecventă în limbajul cotidian: „mai albă ca zăpada”, „mai negru decât pana corbului”. O strofă din Luceafărul de Eminescu sună astfel: 41 „Din sfera mea venii cu greu Ca să-ţi urmez chemarea Iar cerul este tatăl meu Şi mumă-mea e marea”. Pentru a-şi defini „sfera”, adică însemnătatea în Univers, Hiperion recurge la hiperbola mării ca mamă şi a cerului ca tată. Litota e opusă hiperbolei: e o diminuare a obiectului pentru a-i da mai multă pregnanţă: „Daţi-mi, daţi-mi aripioare C-aud glasuri de cocoare Daţi-mi aripi sprintenele C-aud glas de rândunele”. (V. Alecsandri, Dor de călătorie) Opoziţia dintre doi termeni sau două afirmaţii, se numeşte antiteză. În Luceafărul, când vrea să releve diferenţa dintre omul de rând şi geniu, Eminescu spune: „Ei doar au stele cu noroc Şi prigoniri de soarte Noi nu avem nici timp, nici loc, Şi nu cunoaştem moarte”. Pe antiteza dintre generaţia paşoptistă şi generaţia posterioară se întemeiază un întreg poem ca Epigonii de M. Eminescu. Alegoria constă într-o propoziţie cu un dublu sens, – un sens literal şi altul figurat, – prin care este exprimată o idee abstractă sub haina unei imagini, capabilă s-o facă mai sensibilă şi mai expresivă. Boileau în Arta poetică vrea să spună că preferă un stil mai temperat şi mai concis unui stil impetuos dar necontrolat şi neclar: „Mi-e mult mai drag pârâul ce pe nisipul moale, Prin pajiştea-nflorită în murmur trece-agale, Decât torentul aprig ce-n cursu-i tumultos Rostogoleşte pietre prin vadul gloduros”. 42 O figură este inversiunea: ea constă în ordinea neobişnuită a cuvintelor, ca atributul înaintea substantivului, complementul înaintea predicatului: „tainic vorbesc”…; sau când propoziţia subordonată e plasată înaintea celei principale: „Iar când te văd zâmbind copilăreşte, Se stinge-atunci o viaţă de durere”. (M. Eminescu, Sunt ani la mijloc) Când inversiunea este şi o antiteză, rezultă figura numită chiasm: „urăşte ce-ai iubit, iubeşte ce-ai urât”. Îl întâlnim adesea la Eminescu: „Căci toţi se nasc spre a muri Şi mor spre a se naşte” Ca visul unei umbre şi umbra unui vis. Enumeraţia constă în acumularea de termeni cu sens apropiat, pentru a face ideea mai pregnantă: „E vorba de bacterii şi de tuberculoză, E vorba de bacilul lui Koch…” (G. Topârceanu, Bacilul lui Koch) Când un cuvânt sau mai multe se repetă la începutul a două sau mai multe versuri (precum în cele două reproduse mai sus) avem o figură de stil numită anafora: „Sunt vrednici de vechimea din vremuri fabuloase, Sunt mari cum fu robia sub limpedele-i cer”. (Gr. Alexandrescu, Mormintele de la Drăgăşani) Folosirea de mai multe ori a aceluiaşi cuvânt spre a întări o idee se numeşte repetiţie: „Mircea însuşi mână-n luptă vijelia-ngrozitoare. Care vine, vine, vine, calcă totul în picioare”. (M. Eminescu, Scrisoarea III) 43Interogaţia poetică este adresarea, printr-o întrebare, către auditorul de la care nu se aşteaptă un răspuns: „Ce s-a ales din casa asta, Vecine Neculai al popi…”? (O. Goga, Casa noastră) Când poetul antic formula un apel către muză să-l ajute în evocarea întâmplărilor din epopeea sa, recurgea la o figură numită invocaţie; „Cântă, zeiţă, mânia ce-aprinse pe-Ahil Peleianul” (Homer, Iliada) O figură de stil veche este anacolutul, în care acordul între cuvinte este de ordin semantic, nu gramatical; de fapt este o eroare gramaticală (gr. anakolouthos - incorect): o propoziţie abia începută, e întreruptă, fiind continuată cu altă propoziţie cu care nu e în acord gramatical: „Căci Dumnezeu trecând apropiat Îi vezi lăsată umbra printre boi” (T. Arghezi, Belşug) Propoziţia începută în primul vers nu e acordată gramatical cu propoziţia din al doilea vers; se acordă numai ca înţeles. Figurile de stil se manifestă şi la nivel grafic; unii scriitori înmulţesc virgulele, alţii le suprimă, se abuzează adesea de punctele de suspensie, obligând pe cititor să completeze sensul propoziţiei. Un exemplu din Veneţia de Eminescu: „Okeanos se plânge pe canale El numa-n veci e-n floarea tinereţii!” Sublinierea de către poet a cuvântului El, care cere accentul versului, dă sens propoziţiei: adică, numai El, Okeanos, e veşnic în floarea tinereţii. Nu putem încheia capitolul figurilor de stil fără a formula un avertisment: simpla înregistrare statistică a figurilor dintr-un text nu duce automat la definirea valorii lui; multe sunt nesemnificative pentru stilul autorului. În opera unui scriitor, spune Tudor Vianu, pot fi identificate fapte ce aparţin tuturor categoriilor limbii… stilistica poetică e interesată de acele fapte de stil care revin cu oarecare frecvenţă şi care compun o unitate ce indică personalitatea scriitorului. De altfel, cercetătorii constată că 44 modificările propriu-zis artistice se petrec într-un strat mai profund al limbajului, decât cel lexical, al figurilor de stil, prezente şi în limba comună, cotidiană. Acelea sunt modificările care ne transportă efectiv într-o lume nouă, fictivă, într-un univers artistic. ♦Teme Ce figuri de stil identificaţi în următoarele texte: „Bâjbâiau şerpoaicele şi erau ca acele, broaştele ca nucile năpârci ca undrelele” (comparaţie) (Corbea) „Peste vârfuri trece lună, Codru-şi bate frunza lin.” (metaforă) (M. Eminescu, Peste vârfuri) „Şi lătrătorii numai s-aud necontenit” (metonimie) (I. Heliade Rădulescu, Zburătorul) „Vremea - nalţă şi ridică, Vremea face, vremea strică Vremea suie şi coboară, Vremea surpă şi doboară, Vremea schimbă şi preface” (anafora) (Barbu Paris Mumuleanu, Alt chip) „Lacrimi, plânsete, suspinuri, la ochii ei nu prind loc” (enumeraţie) (C. Conachi, Jaloba mea) „Şi cu mâinile-amândouă ne-am spălat cu-ntâia rouă: cu Marea Neagră şi cruntă Să ne pregătim de nuntă” (sinecdocă) (Aron Cotruş, Cântecul graiului) 45 „Ea un înger ce se roagă – El un demon ce visează; Ea o inimă de aur – El un suflet apostat;” (antiteză) (M. Eminescu, Înger şi demon) „Din casa voastră, unde-n umbră Plâng doinele şi râde hora, Va străluci odată vremii Norocul nostru, - al tuturora.” (inversiune) (O. Goga, Plugarii) „Iar colo bătrânul dascăl, cu-a lui haină roasă-n coate Într-un calcul fără capăt tot socoate şi socoate … Uscăţiv aşa cum este, gârbovit şi de nimic, Universul fără margini e în degetul lui mic, … Precum Atlas în vechime sprijinea cerul pe umăr Aşa el sprijină lumea şi vecia într-un număr”. (hiperbolă) (M. Eminescu, Scrisoarea I) „Prin vulturi vântul viu vuia” (aliteraţie) (G. Coşbuc, Nunta Zamfirei) „Cu zâmbetul tău dulce tu mângâi ochii mei, Femeie între stele şi stea între femei” (chiasm) (M. Eminescu, Din valurile vremii) 3. Figuri de stil fundamentale Am văzut că simpla enumerare a figurilor de stil dintr-o poezie nu ne relevă nici valoarea acelei poezii, nici specificul ei artistic. Cum s-a spus, în Hala de carne a Parisului se produc mai multe figuri de stil într-o zi, decât la şedinţele Academiei de litere şi arte din acelaşi oraş într-o lună; ceea ce nu înseamnă că vorbitorii din hală erau mai mari poeţi decât Corneille sau Racine, în secolul al XVII-lea francez, când s-a făcut această afirmaţie. S-a constatat, apoi, că există poeme în care nu întâlnim aproape nici o figură de stil ca, de pildă, în versurile: „A fost odată ca-n poveşti, A fost ca niciodată, Din rude mari împărăteşti O prea frumoasă fată.” 46 Aici, câteva comparaţii, „ca-n poveşti”, „ca niciodată”, două inversiuni prea obişnuite ca să ne izbească prin noutatea lor. În schimb, se pot aduce multe exemple din poeţii contemporani cu Eminescu, în care figurile de stil abundă şi totuşi poemele lor n-au rămas în memoria cititorului român. Cercetătorii moderni, din ultimele două secole, au simţit nevoia de a stabili o ierarhie în domeniul figurilor de stil, considerându-le pe unele mai importante în constituirea structurii poetice. Acestea ar fi, conform unor opinii mai vechi, de la romantici şi mai recente: imaginea, metafora, simbolul şi mitul. Aceste figuri ar avea între ele asemănări, altfel spus, ar fi aproape sinonime, deşi nici diferenţele nu lipsesc. Psihologic vorbind, imaginea e o reprezentare mintală a unei experienţe concrete, trăită în trecut, o amintire din copilărie; de exemplu: cineva îşi aminteşte cum, fiind copil, a furat o pupăză dintr-un tei şi s-a dus cu ea s-o vândă la târg. Întâmplător, copilul respectiv, devenit matur, o transpune în cuvinte, în limbaj literar: Amintiri din copilărie de Ion Creangă. Alteori se imaginează întâmplări care n-au fost trăite, cum face D. Bolintineanu în Muma lui Ştefan cel Mare, unde imaginează o tânără domniţă „dulce şi suavă ca o garofiţă” care „plânge şi suspină” după soţul ei plecat la război, de unde încă nu s-a întors. Avem o imagine vizuală. În versurile: „Un orologiu sună noaptea jumătate. În castel, în poartă oare cine bate? - Eu sunt, bună maică, fiul tău dorit; Eu şi de la oaste mă întorc rănit.” avem o imagine auditivă. Se pot imagina şi fapte care nu există în realitate, cum o face Grigore Alexandrescu în Umbra lui Mircea. La Cozia: „Este ceasul nălucirei: un mormânt se dezveleşte, O fantomă-ncoronată din el iese … o zăresc… Iese… vine către ţărmuri… stă… în preajma ei priveşte… Râul înapoi se trage… Munţii vârful îşi clătesc.” Imaginea e modul de exprimare în poezie, e însuşi limbajul poeziei, spre deosebire de ştiinţă care se exprimă prin concepte. Se utilizează, adesea, ca termen generic, pentru toate figurile de stil. Alţi cercetători consideră că prototipul tuturor figurilor este metafora, care ar fi „transferul 47asupra unui lucru a unui cuvânt ce desemnează alt lucru” (Aristotel) pe baza unei analogii sau a unei comparaţii subînţelese, în scopul de a sensibiliza o noţiune abstractă prin înlocuirea ei cu alta concretă. Metafora „pune sub ochi”, zicea tot Aristotel, are un caracter „iconic”, adică vizibil, nu abstract. Când spunem: „Viteazul Achile a plecat la luptă”, nu facem decât să constatăm, un fapt real. Când spunem însă cu Homer: „Achile se avântă în luptă ca un leu”, avem o comparaţie (care, după Aristotel, e o metaforă dezvoltată); când spunem: „Leul s-a avântat în luptă”, avem o metaforă. Se observă că prin comparaţia cu „leul”, poetul „pune sub ochi”, ne reprezintă concret vitejia lui Achile. Aristotel credea că metafora are un rol de cunoaştere, ne relevă o relaţie necunoscută mai înainte, între două lucruri foarte îndepărtate, cum ar fi specia leilor şi specia oamenilor viteji. La fel gândeau Tudor Vianu, Lucian Blaga, ultimul afirmând că metaforele „revelatorii” ne dezvăluie misterele universului. Sensul cognitiv al metaforei face obiectul unui întreg volum, Metafora vie (1975), al filosofului francez Paul Ricoeur; el compară poezia cu filosofia şi le află unele înrudiri, dar şi diferenţe. Ambele se referă la realitate, au o referinţă în real. Dar filosofia are o referinţă directă; în schimb poezia are o referinţă indirectă, sau cum spune Ricoeur, are o dublă referinţă. Filosoful afirmă: specia oamenilor şi specia leilor au ceva comun, sunt obiecte vii, deci fac parte din genul vieţuitor. Poetul nu trage concluzii precise: „Achile se aruncă în luptă ca un leu”, se referă pe de o parte la un om, pe de altă parte la leu. Între cei doi termeni se creează o tensiune care sugerează o posibilă asemănare, dar şi o deosebire. Poezia este jumătate gândire şi jumătate trăire; sau jumătate reală, jumătate ireală, fictivă, ceea ce se desprinde şi din formulele de încheiere, sau de introducere din basmul popular: „A fost odată ca niciodată”; „Toate acestea au fost şi nu au fost”; „Şi-am încălecat pe-o şa şi v-am spus minciuna aşa”. Dacă, însă, metafora nu e decât parţial gândire, prin tensiunea creată între cei doi termeni ai metaforei se naşte o relaţie nouă, n ecunoscută înainte, şi pe care filosoful va fi obligat s-o abordeze cu mijloacele sale şi s-o integreze în sistemul adevărurilor filosofice. Poezia, astfel, deşi e ficţiune, îndeamnă la „a gândi mai mult”, adică, la revizuirea adevărurilor perimate. Similar cu imaginea şi metafora este simbolul, definit ca un obiect în spatele căruia se ascunde o idee sau un alt obiect. Simbolul ca semn ce exprimă o idee e folosit în ştiinţă; x + y = z vrea să spună: două numere adunate dau un al treilea număr mai mare decât fiecare dintre primele două. 48 Simbolul ca obiect care ascunde alt obiect e folosit în religie: crucea exprimă patimile lui Christos; mielul Domnului este Christos însuşi. Simbolul artistic ar fi apropiat de simbolul religios; când spunem leul în loc de Achile, obiectul leu înlocuieşte obiectul Achile. În acest sens, orice metaforă e un simbol. Există însă şi deosebiri: nu orice metaforă se transformă în simbol, ci numai una care se repetă de mai multe ori într-un poem. „Flori de plumb” e o expresie în care „de plumb” este un epitet metaforic. Dacă citim poezia Plumb de G. Bacovia: „Dormeau adânc sicriele de plumb Şi flori de plumb şi funerar vesmânt Stam singur în cavou şi era vânt – Şi scârţâiau coroanele de plumb. Dormea întors amorul meu de plumb Pe flori de plumb, şi-am început să-l strig – Stam singur lângă mort… şi era frig… Şi-i atârnau aripile de plumb.” observăm că epitetul metaforic „de plumb” apare de 6 ori în două strofe, în diferite contexte: metafora (epitetul metaforic) s-a transformat în simbol: cuvântul plumb sugerează foarte bine atmosfera funerară cu variatele trăiri ce se nasc în prezenţa ei. Simbolul, aşadar, este un obiect în care ni se relevă o mulţime de semnificaţii. Simbolul este inepuizabil ca sens şi el exprimă cel mai bine structura artistică. Aşa se face că, deşi a fost prezent dintotdeauna în poezie, simbolul a atras atenţia unei generaţii de poeţi moderni care l-au folosit cu insistenţă şi cu o specială preferinţă în opera lor; este curentul simbolist francez de la sfârşitul secolului al XIX-lea, care s-a răspândit în toate literaturile europene. Bacovia, Minulescu, mai înainte Macedonski, au fost influenţaţi de simbolismul francez. Mitul este o altă figură poetică, apropiată de simbol, metaforă, imagine. Termenul provine din cuvântul grec mithos, care în Poetica lui Aristotel, desemna subiectul tragediei. Era înţeles ca o relatare de evenimente, de întâmplări concrete şi era opus termenului de demonstraţie logică ştiinţifi că . Mit sau tragedia lui Sofocle comparativ cu filosofia lui Socrate. În mit lucrurile concrete, picturale sunt opuse celor abstracte, raţionale; de-aici similitudinile cu simbolul, imaginea, metafora. Într-un sens mai larg, prin mit s-ar înţelege orice povestire anonimă care vorbeşte 49despre originea şi destinul lucrurilor. În acest sens el devine un mit religios înrudit cu mitul poetic. În ultimă instanţă poezia tinde să realizeze mitul, care presupune explicaţia în imagini a începuturilor obscure, impenetrabile raţional, ale lucrurilor, ale omului, ale popoarelor. Miturile au fost totdeauna subiecte demne de tratat în literatură: mitul lui Prometeu îl întâlnim la Eschil (Prometeu încătuşat), la poetul englez romantic Schelley (Prometeu descătuşat); mitul lui Cain, din Biblie la poetul romantic, tot englez, Byron; mitul Zburătorului în poemul cu acest titlu de Heliade Rădulescu; în altă variantă el apare şi în Luceafărul lui Eminescu; mitul Dochiei şi al lui Traian, în poemul Dochia şi Traian de Gheorghe Asachi. Pe de altă parte personaje şi fapte descrise în literatură au devenit mituri ale popoarelor: mitul lui Achile, al lui Ulise, mitul lui Oedip din tragedia lui Sofocle; mitul lui Ştefan cel Mare, aşa cum e prezentat în romanul Fraţii Jderi de Mihail Sadoveanu; mitul Luceafărului aşa cum este interpretat de M. Eminescu în capodopera sa. De altfel, s-a spus bine că marile opere tind să devină creatoare de mituri. ♦Teme • Ce fel de imagini (vizuale, auditive, tactile) întâlnim în urmă - toarele texte: „Aburii uşori ai nopţii ca fantasme se ridică Şi, plutind de-asupra luncii, printre ramuri se despică. Râul luciu se-ncovoaie sub copaci ca un balaur Ce în raza dimineţii mişcă solzii lui de aur.” (vizuale) (V. Alecsandri, Malul Siretului) „Dar cine se aude şi ce este ăst sunet? Ce oameni sau ce armii şi ce repede pas? Pământul îl clăteşte războinicescul tunet, Zgomot de taberi, şoapte, trece, vâjâie-un glas”… (auditive) (Gr. Alexandrescu, Adio. La Târgovişte) „Dar deschideţi poarta … Turcii mă-nconjor… Vântul suflă rece … Ranele mă dor.” (tactile) (D. Bolintineanu, Muma lui Ştefan cel Mare) 50 • Ce figuri fundamentale observaţi în următoarele texte: „Barbar, cânta femeia-aceea, Târziu, în cafeneaua goală, Barbar cânta, dar plin de jale Şi-n zgomot monstru de ţimbale, Barbar, cânta femeia-aceea Barbar, cânta femeia-aceea… Şi noi eram o ceată tristă – Prin fumul de ţigări, ca-n nouri, Gândeam la lumi ce nu există… Şi-n lungi, satanice ecouri Barbar, cânta femeia-aceea Barbar, cânta femeia-aceea Şi-n jur era aşa răscoală… Şi nici nu ne-am mai dus acasă,. Şi-am plâns cu frunţile pe masă, Iar peste noi, în sala goală, − Barbar, cânta femeia-aceea.” (simbolul) (G. Bacovia, Seară tristă) „La început era Cuvântul şi Cuvântul era la Dumnezeu şi Dumnezeu era Cuvântul…” „… Şi Cuvântul S-a făcut trup şi S-a sălăşluit între noi şi am văzut slava Lui, slavă ca a Unuia-Născut din Tatăl, plin de har şi de adevăr.” Ioan mărturiseşte despre El şi striga, zicând: „Acesta era despre Care am zis: Cel care vine după mine a fost înaintea mea, pentru că înainte de mine era.” (Evanghelia după Ioan) Atenţie: - A se observa caracterul enigmatic şi iraţional al textului. Originea lumii din Dumnezeu nu se poate explica raţional. - Forma de povestire, de expunere plastică, intuitivă a misterului întrupării. - Personaje ca Ioan (Botezătorul) care vorbeşte tot în termeni contrari despre Christos: Cel ce vine după mine a fost înaintea mea. - Avem de-a face cu un mit religios; totodată un mit literar, dacă luăm în consideraţie valoarea poetică de excepţie a textelor biblice revelate. 51 4. Structura prozei Dacă rezervăm un subcapitol prozei sau genului epic, nu trebuie dedus că îl separăm radical de restul literaturii sau de poezia lirică. Asemenea discriminări s-au făcut prin manualele noastre (dar şi prin manualele altor ţări) cu efecte nedorite. Structura prozei nu diferă fundamental de structura poeziei lirice, a altor genuri literare. Am spus la începutul acestui capitol că structura operei literare implică o stratificare; presupune, deci, câteva straturi între care: stratul sonor, stratul cuvintelor (adică stilul), stratul lumii reprezentate (lume fictivă) şi stratul semnificaţiilor. Proza nu face excepţie de la această structură. Am arătat, cu exemple, că limba operei lui Mihail Sadoveanu se apropie mult, din punctul de vedere al sonorităţii, de limbajul poeziei. Exemplele se pot înmulţi; Caragiale, de asemenea, în proza, în teatrul său, exploatează sistematic simbolismul sonor al limbii. Stratul semantic (al cuvintelor), adică stilul, este comun prozei şi poeziei lirice. Stratul lumii reprezentate, o lume fictivă, dar cu deschideri spre o realitate necunoscută, le este, de asemenea, comun prozei şi poeziei. Când vorbeam de mit, exemplificam cu un poem ca Luceafărul de Eminescu şi cu un roman ca Fraţii Jderi de M. Sadoveanu. Ce este mitul am încercat să explicăm. Este ceea ce Aristotel numea mythos (de unde ne parvine termenul), adică subiectul tragediei: „o suită de evenimente, de întâmplări, de acţiuni, desigur, legate între ele, formând un ansamblu coerent.” Cu alt termen mythosul, prezentarea de acţiuni, se numeşte naraţiune; sau povestire; sau diegesis, cu termenul vechi, preluat de la filosoful Platon, care a formulat prima dată această problemă. Prin ce se distinge genul epic, de cel liric? Prin accentul pus pe naraţiune, pe subiect, pe relatarea unor evenimente. Când poetul liric spune: „Ştefan, Ştefan, Domn cel Mare Seamăn pe lume nu are… Decât numai mândrul soare.” el exprimă o viziune asupra domniei lui Ştefan cu ajutorul unei comparaţii. Aceeaşi semnificaţie se desprinde dintr-un roman în trei volume, în care ni se relatează sute de întâmplări cu numeroase personaje, mai precis din 52 romanul Fraţii Jderi, de M. Sadoveanu: mitul, povestea unui voievod, întemeietor de ţară, exponent al unui popor viteaz şi inteligent. Reprezentarea ideală, pură, o aflăm în genul dramatic; aici, autorul nu intervine direct cu nici un cuvânt în desfăşurarea evenimentelor. În tragedie, de exemplu, asistăm la o suită de întâmplări, conflicte, discursuri ale personajelor care se desfăşoară sub ochii noştri, pe scenă. Autorul lipseşte cu totul din relatare. În schimb, în Iliada, în Odiseea, Homer intervine adesea cu explicaţii şi cu judecăţi proprii asupra evenimentelor narate. Aşadar, în genul epic (epopee, povestire, roman), pe lângă prezentarea obiectivă a faptelor şi discursului personajelor, întâlnim şi comentariul sau discursul autorului. Autorul se exprimă asupra personajelor, a faptelor lor, le califică moral: Ulise este lăudat pentru înţelepciunea sa, peţitorii soţiei lui (Penelopa) sunt judecaţi aspru, sunt numiţi direct „nechibzuiţi”, „răi”, „nesocotiţi”. Autorul ştie totul despre eroi, despre faptele lor, îi judecă, îi condamnă sau îi absolvă; acesta este autorul omniscient, prezent pretutindeni. El e specific povestirii clasice. În povestirea modernă, scriitorul simte nevoia să nuanţeze faptele şi judecăţile, să prezinte evenimentele din diverse perspective, nu exclusiv din partea autorului. Uneori, povestitorul este unul din personaje: el relatează faptele, el le judecă, din punctul său de vedere. Dacă luăm în consideraţie punctul de vedere din care sunt prezentate şi evaluate evenimentele, avem mai multe tipuri de naraţiune, cele mai importante fiind două: tipul narativ auctorial (în care vorbeşte autorul) şi tipul narativ actorial (în care vorbeşte un personaj numit şi actor). În textul următor avem tipul narativ auctorial (lat. auctor = autor); autorul povesteşte şi tot el judecă evenimentele şi personajele: „Când acest şarpe veninat călcă pragul casei fanariotului, el intră în al douăzeci şi doilea an al vieţii sale. Educaţiunea lui intelectuală se compunea din citire şi scriere în limba românească şi oarecare începuturi slabe de limba greacă modernă… Dar aceste talenturi nu-l mai serveau la nimic în noua sa carieră; el cătă să se instruieze în ipocrizie şi intrigă şi aceste două mari mijloace de parvenire nu se dezvoltează, nici se pot perfecţiona decât prin învăţătură. Puiul de ciocoi simţi de sineşi acest adevăr şi hotărî să-l puie în lucrare.” (N. Filimon, Ciocoii vechi şi noi) 53În textul ce urmează avem tipul narativ actorial: personajul poves- teşte, totodată acţionează şi suportă acţiuni: „Cum auzii pomenind de o asemine minune, rugai pe domnul consul să-mi înlesnească vreun chip de a mă duce îndată la Balta Albă şi peste o jumătate de ceas, un arnăut intră în salon vestindu-mi că trăsura era gata. Îmi luai un sac de drum şi mă coborâi iute în uliţă… Acesta era echipajul meu!… Primii aceste sfaturi ca o glumă din partea compatriotului meu şi, clătinând din cap drept semn de îndoială, mă aruncai în cutie, strigând la poştaş: allons! Deodată căruţa fugi de sub mine ca un şerpe! iar eu, făcând în aer o tumbă neaşteptată, mă trezii pe pave. Ce se întâmplase? nu ştiu… Peste zece minute căruţa veni înapoi ca să mă ieie de a doua oară. Poştaşul se zbuciuma de râs pe cal; iar eu, astfel eram de tulburat, încât mi se părea că şi roţile râdea, scârţâind, de mine”… (V. Alecsandri, Balta Albă) Aici, personajul apreciază evenimentele din unghiul său, dar, în ultimă instanţă, semnificaţia operei îi aparţine tot autorului care dirijează din umbră acţiunile şi judecăţile personajului. Conform unei viziuni tradiţionale, subiectul povestirii se compune din 4 părţi: expoziţia, intriga, punctul culminant şi deznodământul. Expoziţia este descrierea, în introducere, a cadrului general în care se desfăşoară evenimentele. Intriga este desfăşurarea întâmplărilor, combinarea şi împletirea lor. Punctul culminant reprezintă momentul în care conflictul dintre personaje ajunge la maximă încordare. Deznodământul este finalul în care conflictul îşi află o rezolvare: rezolvarea tragică într-o operă tragică, rezolvare comică într-o operă comică. Cercetările mai recente privesc opera ca pe o alcătuire lexicală care are o unitate de sens. Această unitate de sens se numeşte temă. Unii scriitori îşi aleg teme de actualitate, din dorinţa de a cuceri publicul. Riscul temelor actuale este perisabilitatea lor: când trece interesul pentru tema aleasă dispare şi interesul pentru opera respectivă. Mulţi scriitori din vechiul regim au tratat teme conjuncturale, ca de pildă, tema colectivizării agriculturii, tema industrializării etc. Azi aceste tendinţe economice sunt socotite eronate, încât nu mai prezintă interes nici ca teme literare: numeroase romane şi povestiri care le-au abordat au căzut în desuetudine şi uitare. Alţi 54 scriitori îşi aleg teme general-umane, mai rezistente la coroziunea timpului: tema iubirii, tema morţii, tema luptei cu destinul, tema binelui şi a răului… O temă generală se descompune în teme mici, care se numesc motive şi care nu mai sunt divizibile; într-un basm popular întâlnim multe asemenea motive, indivizibile, care trec de la un basm la altul: răpirea fetei de împărat de către zmeu; plecarea eroului în căutarea ei; întâlnirea eroului cu nişte ajutoare ca Sfânta Vineri, Sfânta Duminică, sau cu animale-prieteni cum e calul năzdrăvan; călătoria eroului până la curtea zmeului; lupta cu zmeul; victoria eroului, întoarcerea lui cu fata de împărat; căsătoria lor etc. Aceste motive, expuse în ordinea lor cauzală şi temporală, constituie schema sau compoziţia universală a basmului. De la un basm la altul, se suprimă unele motive sau se adaugă altele, se schimbă personajele: aşa apare subiectul basmului concret, care diferă de subiectul altui basm concret. Deci subiectul ar fi expunerea motivelor într-o ordine specială care dă structura individuală a unei opere. Unele opere, mai ales dintre cele culte, moderne, încep cu sfârşitul evenimentelor, continuă cu mijlocul, revin la început etc. Motivele sunt expuse aici, într-o ordine cerută de necesităţile artistice ale operei. Acesta e subiectul concret al unei povestiri. Aceste intervertiri ale momentelor naraţiunii, cu treceri dinspre prezent spre trecut şi viitor sunt proprii multor romane, de exemplu, romanelor lui Camil Petrescu, Patul lui Procust (1933) şi Ultima noapte de dragoste, întâia noapte de război (1930). Atât la clasici, cât şi la moderni, în structura naraţiunii, a povestirii, importanţa cea mai mare i se acordă subiectului, „sufletul tragediei” cum îl numea Aristotel. Subiectul trebuia să fie simplu şi unitar, să prezinte o acţiune coerentă, fără episoade de prisos. Astfel, Homer este lăudat, în Poetica lui Aristotel, că şi-a ales ca subiect o singură parte din războiul troian, „mânia lui Achile”. Întreg războiul ar fi fost imposibil de reprezentat, fără să complice intriga în mod dezagreabil. Această indicaţie a fost înţeleasă mai târziu ca o normă, ca o regulă numită „regula unităţii de acţiune”. Tot Aristotel indica, pentru tragedie, ca timpul desfăşurării evenimentelor să nu depăşească 24 de ore; nu se pot reprezenta pe scenă, în câteva ore, întâmplări care se petrec la intervale mari de timp, de 10, 15, 20 de ani. Timpul acţiunii trebuie să fie cât mai apropiat de timpul reprezentaţiei pe scenă. Aceasta a fost numită „regula unităţii de timp”. Pentru a părea cât mai credibile, verosimile, aceleaşi evenimente nu trebuie să se petreacă la distanţe mari în spaţiu; nu poţi să introduci în actul doi un 55personaj din actul întâi, care între timp a făcut o deplasare din Grecia în Asia sau în Egipt şi înapoi. Eroii e bine să se deplaseze pe distanţe ce se pot parcurge în 24 de ore. Aceasta s-a numit „regula unităţii de loc”. Regula unităţii de spaţiu a fost introdusă mai târziu, ea nu exista la Aristotel. Aceste norme clasice au fost respectate în teatrul renascentist şi în clasicismul francez din secolul al XVII-lea. Uneori erau impuse şi operelor epice. În literatura modernă ele au fost abolite, astfel încât acţiunea unor piese, nuvele şi romane se întinde pe intervale, în timp, de câteva generaţii. Pe lângă subiect, importante sunt, în dramă şi povestire, caracterele, adică personajele. Concepţia despre personaj a evoluat din antichitate până azi. Aristotel recomanda ca în tragedie şi epopee personajele să fie „nobile”, „alese”, preluate din legende şi istorie, nu din actualitate; apoi, să fie „statornice”, adică fixe, neschimbate de la începutul până la sfârşitul textului. Pe Achile nu-l putem prezenta ca fiind viteaz într-un episod şi laş în alt episod. De asemenea, amestecul de tragic şi comic era exclus în teatru: tragedia trebuia să prezinte numai personaje serioase; comedia numai personaje şi întâmplări comice. Neamestecul genurilor a fost o altă normă fixă, pe care scriitorii moderni au abolit-o. Într-o dramă modernă întâlnim atât elemente tragice cât şi elemente comice. Personajele, la fel, nu mai sunt fixe, se schimbă, evoluează de la o etapă la alta a biografiei lor. În plus, începând cu secolul al XVIII-lea, personajele sunt selectate din toate mediile, inclusiv din mediile de jos ale societăţii. Reamintim, în final, că subiectul unei povestiri, nuvele, al unui roman face parte din aceeaşi clasă a figurilor fundamentale ale literaturii, care sunt imaginea, metafora, simbolul, mitul, prin care se intră în zona semnificaţiilor operei. Subiectul povestirii este şi el o metaforă, un simbol, fiind o reprezentare concretă, care deschide în mintea cititorului o lume necunoscută mai înainte. El tinde să se constituie într-un mit în sensul pe care i l-au dat romanticii, ca o poveste despre originea lucrurilor, iraţională, incognoscibilă cu mijloace raţionale. ♦Teme • Ce tip de naraţiune avem în următoarele texte: „Într-o seară de la începutul lui iulie 1909, cu puţin înainte de orele zece, un tânăr de vreo optsprezece ani, îmbrăcat în uniformă de licean, intră în strada Antim, venind dinspre strada Sfinţii Apostoli, cu un soi de valiză în mână, nu prea mare, dar desigur foarte grea, fiindcă, obosit, o trecea des dintr-o mână în alta. Strada era pustie şi întunecată şi, în ciuda verii, în 56 urma unei ploi generale, răcoroase şi foşnitoare ca o pădure. Într-adevăr, toate curţile, şi mai ales ograda bisericii, erau pline de copaci bătrâni, ca de altfel îndeobşte curţile marelui sat ce era atunci Capitala… – Aici şade domnul Constantin Giurgiuveanu? Bătrânul clipi din ochi, ca şi când n-ar fi înţeles întrebarea, mişcă buzele, dar nu răspunse nimic. – Eu sunt Felix – adăugă tânărul, uimit de această primire – nepotul dumnealui.” (G. Călinescu, Enigma Otiliei) (Aici avem tipul narativ auctorial, în care predomină punctul de vedere al autorului omnniscient; el descrie personajele, el prezintă evenimentele). „Un camarad e sigur că luptăm cu «divizia de la Sighişoara»… O întârziere întinsă, şi pe urmă alte şuierături. Ne prăbuşim o dată cu ele. Nervii plesnesc, pământul şi cerul se despică, sufletul a ieşit din trup ca să revină imediat ca să vedem că am scăpat. Nu îndrăznim totuşi să dezlipim obrazul de pământ… La început caut cu cei câţiva oameni care se ţin după mine cu ochii scoşi din orbite, albi de groază, vreun adăpost cât de mic.” (Camil Petrescu, Ultima noapte de dragoste, întâia noapte de război) (Textul ilustrează tipul narativ actorial, în care personajul este povestitor şi totodată actor, acţionează şi suportă acţiunile în care evoluează) • Ce este tema? (Unitatea de sens a unei alcătuiri lexicale) • Ce este motivul? (Temele cele mai mici, indivizibile, care, într-o ordine logică şi cauzală, constituie schema, compoziţia unei povestiri). Bibliografie 1. Analiză şi interpretare. Orientări în critică literară contemporană, Bucureşti, 1972, pag. 25-83. 2. Pierre Fontanier. Figurile limbajului, Bucureşti, 1977, pag. 78-84. 3. Ion Heliade Rădulescu. Critică literară, Bucureşti, 1979. Articole: Despre versificaţie; Despre metru; Versificaţie: Despre stil. 4. V.M.Yirmunski. Introducere în metrică. În: Ce este literatura? Şcoala formală rusă, Bucureşti, 1983, pag. 298-311. 5. Jaap Lintvelt. Punctul de vedere, Bucureşti, 1994, pag. 5-43. 6. Tzvetan Todorov. Teorii ale simbolului, Bucureşti, 1983, pag. 215-310. 7. Vladimir Strinu. Versificaţia modernă, Bucureşti, 1966, pag. 167-199. 57 IV. CURENTELE LITERARE Curentul literar este definit ca o clasă de opere, create în aceeaşi epocă şi înzestrate cu însuşiri ideologice şi estetice comune. Curentul literar este unul dintre conceptele de bază ale ştiinţei literare moderne. El face parte dintr-un set mai larg de concepte şi termeni care, cu diferenţe de nuanţe, definesc acelaşi fenomen: structura ideatică şi artistică specifică unei epoci anumite din istoria literaturii. Alţi termeni care se referă la aceeaşi realitate: perioada literară, stilul epocii, şcoala literară, grupare literară… Toţi aceşti termeni derivă dintr-o concepţie istoristă asupra literaturii, adică o concepţie care afirmă că formele literare diferă de la o epocă la alta, se modifică de la o epocă la alta, evoluează de la o epocă la alta. Trebuie menţionat că ideea de variabilitate a formulelor artistice este o idee modernă; ea nu a existat în concepţia antică şi în cea, mai în genere, clasică despre literatură. Clasicii credeau că există principii artistice generale, universale, valabile pentru toate epocile. Or, chiar dacă există unele trăsături comune tuturor operelor, ele îşi modifică, însă, sensul şi conţinutul de la o perioadă la alta sau li se adaugă trăsături noi, în funcţie de gustul şi concepţia unei epoci. Modul de viaţă, modul de gândire din secolul al XIX-lea diferă de modul de viaţă şi de gândire din antichitatea greco-romană; diferenţe ce se reflectă şi în estetica romantismului: anticii puneau accent pe imitaţie, romanticii pun accent pe creaţie; anticii pun accent pe norme fixe care trebuie să fie respectate în fiecare operă; romanticii resping orice norme constrângătoare, pun accentul pe libertate şi originalitate în poezie etc. Cercetătorii, diferiţi, au divizat literatura europeană în mai multe sau mai puţine curente literare. În periodizările mai recente sunt stabilite următoarele c urente: 1. Clasicismul antic greco-roman, care recomandă următoarele principii: arta ca imitaţie a naturii, tipuri umane exemplare, luate din legendă şi din istorie, respectarea unor norme, precum unitatea de acţiune, de timp; neamestecul genurilor… 2. Literatura medievală s-a manifestat în strânsă dependenţă de teologie, negând religia şi filosofia antică, în mare parte şi literatura. Multe specii antice 58 au amuţit în această perioadă, unele, precum comedia, fiind direct blamate pentru comicul lor licenţios, neadmis de morala creştină. S-a dezvoltat acum poemul şi romanul cavaleresc, având ca erou pe luptătorul pentru onoare; s-a mai dezvoltat cântecul trabadurilor, un cântec pe teme de dragoste. 3. Renaşterea (secolele XV-XVI) e un curent mai larg, filosofic, moral, artistic şi literar. Este o reluare a culturii antice; acum se descoperă manuscrisele antichităţii care sunt comentate, publicate şi imitate în noi opere. Teoretico-literar, Renaşterea reînvie poetica antică (Poetica lui Aristotel e publicată în 1498 în traducere latină) şi sunt scrise noi tratate pornind de la vechile principii. Această redescoperire a valorilor antice echivalează cu o deschidere spre existenţa terestră, laică, negată în Evul Mediu. Un apetit special pentru viaţa concretă, materială, liberă de prejudecăţi, se manifestă în literatura acestei epoci, cu reprezentanţi de seamă ca: Lodovico Ariosto, François Rabelais, Lope de Vega, Cervantes, Shakespeare etc. 4. Barocul (1550-1650) este un curent care n-a fost conştientizat la vremea lui, adică nu se numise astfel şi nu se delimitase clar din punct de vedere teoretic. Dispunerea lui în această perioadă este opera unor cercetători din secolul al XIX-lea (ca H. Wolfflin. Renaşterea şi barocul, 1888). Reprezentant al barocului în Italia este considerat Torquato Tasso, autor al piesei Aminta (1575) şi al epopeii Ierusalimul eliberat (1584). Barocul este caracterizat, uneori, ca stadiul târziu al unui curent, momentul lui decadent, când excesul de forme ia locul clarităţii ideologico-estetice: apare stilul încărcat, fastuos, spectaculos, excesul de metaforism… Barocul este puternic ilustrat în Spania de dramaturgi precum: Triso de Molina (1571-1648), Calderon de la Barca (1600-1681); piesele lor implică tragism, aventură, credinţă dar şi decadenţă morală, viaţa ca vis trecător, ca anticameră a lumii de dincolo… Excesul de metaforă, de imagini apare şi în poezia lui Gongora (1561-1627), al cărui stil baroc excesiv a fost numit mai târziu gongorism, cu sens pejorativ. 5. Clasicismul (francez, cu influenţă în toată Europa), în secolul al XVII-lea şi al XVIII-lea, reia doctrina antică, aristotelică, prin filiera teoreticienilor italieni din Renaştere: ideea imitaţiei, cele trei reguli ale unităţii de acţiune, de timp, de spaţiu; neamestecul genurilor. Se mai adaugă idei din filosofia veacului (Descartes, 1595-1650), ideea verosimilului, înţeles ca acord cu morala din acest secol… Reprezentanţi: Boileau (Arta poetică, 1674); autorii de tragedii Corneille şi Racine; de comedii, Molière; de fabule La Fontaine etc. 6. Preromantismul − curent de tranziţie de la clasicism la romantism. ie spre stări vagi, difuze, spre senti- Se caracterizează printr-o înclinaţ mentalism (cum mai este denumit). Se manifestă între 1770 şi 1830. Reprezentanţi: Young, Th. Gray în Anglia; Rousseau, Volney în Franţa. 597. Romantismul – curent cu mare ecou în literatura europeană. Apare în jurul lui 1800 în Germania şi Anglia, apoi triumfă în Franţa, Italia, în Spania, Rusia. Teoretic este un curent care neagă radical principiile clasice: respinge ideea imitaţiei; arta nu este imitaţie, este creaţie; cultivă eul şi originalitatea operei literare; cultivă imaginaţia dezlănţuită; fantasticul; elementul mistic; accent pe figuri ca simbolul, mitul. Reprezentanţi: Friedrich Schlegel şi August W. Schlegel, L. Tieck, Hölderlin, Jean Paul Richter, H.Heine etc., în Germania; Byron, Schelley, în Anglia; A. de Lamartine, Victor Hugo, în Franţa; Leopardi, în Italia; E.A. Poe, în America; S. Petöffi, în Ungaria; A. Puşkin, M. Lemontov, în Rusia. 8. Realismul – tendinţa de a reflecta viaţa aşa cum este; cu obiectivitate, fără nici o înfrumuseţare; preocupări pentru social, pentru critica societăţii; stil obiectiv, impersonal. Reprezentanţi: Stendhal, Balzac, G. Flaubert, în Franţa; Dickens, în Anglia; Gogol, Lev Tolstoi, Dostoievski, în Rusia. 9. Naturalismul – la sfârşitul secolului al XIX-lea, în Franţa (1870-1890). Un realism exagerat, cu accent pe maladiile biologice şi psihice ale omului. Reprezentanţi: Émile Zola, Guy de Maupassant, în Franţa. Ecouri şi în alte literaturi: italiană, rusă etc. 10. Simbolismul – curent important, lansat în jurul anului 1880, în Franţa. Refuzul naturalismului, realismului şi al altor curente anterioare. Accent pe valorile muzicale şi simbolice ale cuvântului, pe stările sufleteşti vagi, pe mister… Precursori: Baudelaire, Verlaine, Rimbaud. Reprezen- tanţi: Jean Moréas, G. Kahn, Mallarmé etc. Simboliştii au promovat „versul liber” de ritm, rimă, măsură, de vechile rigori clasice. 11. Avangardismul – nume generic pentru mai multe curente din secolul al XX-lea: futurism, dadaism, expresionism, constructivism, imagism, suprarealism… Trăsătura lor principală este negativismul dus până la nihilism: negarea, respingerea tuturor valorilor anterioare, estetice, filosofice, religioase, morale… Toate aceste curente, începând cu Renaşterea, au avut un ecou, mai mic sau mai mare şi în literatura română. Note reanscentiste aflăm la Miron Costin, baroce la Dimitrie Cantemir; clasicismul (de tip francez), preromantismul, romantismul se împletesc în opera scriitorilor de la începutul secolului al XIX-lea şi a paşoptiştilor. În genere, în literatura română se desprind trei epoci principale: literatura medievală religioasă, literatura premodernă (sfârşitul secolului al XVIII-lea – începutul secolului al XIX-lea; literatura modernă, începând cu Ion Heliade Rădulescu şi cu paşoptiştii. La rândul ei, literatura modernă e divizată în mai multe curente: paşoptismul (numit şi romantism, dar implicând note variate, preromantice, clasiciste); junimismul (cu marii scriitori, Eminescu, Caragiale, Creangă, Slavici, Maiorescu); simbolismul, începând cu Macedonski, dar mai ales cu grupul de la revista „Viaţa nouă” (1905-1925) condusă de Ovid 60 Densusianu; printre reprezentanţi în afară de Macedonski: Ştefan Petică, Ion Minulescu, G. Bacovia, N. Davidescu etc.; sămănătorismul, de la revista „Sămănătorul”, (1901-1910), avându-l ca ideolog pe N. Iorga; poporanismul de la revista „Viaţa românească” (1906) în frunte cu Garabet Ibrăileanu. Între războaie avem două curente mari: tradiţionalismul, grupat îndeosebi în jurul revistei „Gândirea” (1921-1944), condusă de Nichifor Crainic, poet şi ideolog al curentului , cu importanţi colaboratori ca: Lucian Blaga, Vasile Voiculescu, Adrian Maniu, Ion Pillat, Gib I. Mihăescu, Tudor Arghezi, Aron Cotruş, Radu Gyr, Mateiu I. Caragiale etc.; pe de altă parte, şi opuse, curentele moderniste: mai întâi grupul din jurul revistei „Sburătorul” (1919) condusă de Eugen Lovinescu, apoi grupările de avangardă: constructivism, integralism, suprarealism. ♦Teme • Ce este „curentul literar”? • Enumeraţi câteva curente din literatura europeană. • Enumeraţi câteva curente din literatura română. torul text: • Ce norme ale creaţiei literare sunt formulate în urmă „Dar noi ce ne supunem la legea raţiunii, Vrem arta să îndrepte şi mersul acţiunii, Un loc, o zi anume şi-un singur fapt deplin Vor ţine pân-la urmă tot teatrul arhiplin.” (Boileau, Arta poetică) (Normele unităţii de acţiune, de timp şi de loc) • Ce curent teoretizează scriitorul francez Balzac în propoziţiile următoare? „Romancierul va trebui să zugrăvească societatea franceză aşa cum e ea, fără să caute s-o idealizeze, ci într-un spirit de obiectivitate cât de perfect posibil şi indiferent faţă de protestele publicului, înspăimântat că se vede zugrăvit pe sine.” (Realismul) Bibliografie 1. Georg Brandes. Principalele curente literare din secolul al XIX-lea, Bucureşti, 1972, p. V-XXIII. 2. George Călinescu. Impresii asupra literaturii spaniole, Bucureşti, 1965, pag. 11-27. 3. August Wilhelm şi Friedrich Schlegel. Despre literatură, Bucureşti, 1983, pag. 182-194. 4. Philippe van Tieghem. Marile doctrine literare în Franţa, Bucureşti, 1972, pag. 9-79. 61 V. GENURI ŞI SPECII LITERARE Genurile sunt formele cele mai generale în care se manifestă literatura, incluzând ,fiecare, un număr mare de opere ce folosesc procedee artistice comune. Primul cercetător care defineşte genurile literare şi a cărui definiţie s-a menţinut două milenii în conştiinţa critică europeană, este filosoful grec Platon ( 427- 347 î. Ch. ). În lucrarea sa intitulată Statul, Platon numeşte genurile: tipuri de istorisire, care echivalează cu tot atâtea tipuri de imitaţie a naturii. Există trei asemenea tipuri: dramatic, liric şi epic. Genul dramatic este socotit imitaţia perfectă a realului; aici, scriitorul nu intervine cu nici un cuvânt din partea sa: personajele vorbesc şi acţionează singure, ca în realitate. Genul liric este aproape opus: poetul prezintă lucrurile ca din partea sa; aşa cum le vede şi le trăieşte el însuşi. Genul epic ar fi o mixtură între celelalte două: poetul foloseşte elemente dramatice, dialogurile, dar intervine şi cu relatări proprii, şi cu judecăţ i proprii, sau, cum spune Platon, poetul vorbeşte „în numele său”. Un exemplu: în Iliada, Homer povesteşte, „în numele său” cum s-a dus un personaj, Hrises, la căpeteniile grecilor ce se luptau la Troia, rugându-i să-i înapoieze fiica pe care i-o răpiseră: „Veni la corăbii, în tabăr-ahee, Ca să-şi răscumpere fata c-o mare mulţime de daruri, Cârja de aur ţinând cu podoaba de sfinte cordele, Daru-nchinat lui Apolon; de-ahei se rugă deopotrivă, Dar mai ales de Atrizi, cele două mari căpetenii.” Mai departe, această povestire din partea autorului este înlocuită cu reproducerea directă a discursului lui Hrises: 62 „Voi, căpetenii Atrizi, ahei, cu frumoase pulpare, Fie ca zeii-ntronaţi în Olimp la război să v-ajute. Troia uşor să luaţi şi cu bine s-ajungeţi acasă! Ci-napoiaţi-mi copila robită primind aste daruri, Dacă vă temeţi de fiul lui Zeus, de-arcaşul Apolo.” Astfel, în genul epic alternează povestirea din partea autorului cu dialogul dramatic. În genul liric, avem numai o relatare pură din partea autorului, fără nici un element dramatic, imitativ. Să observăm că la antici, Platon şi Aristotel (care preia teoria celor trei genuri în Poetica sa), genurile erau definite în funcţie de ideea imitaţiei. Cercetătorii de azi le caută originea în chiar limbajul obişnuit, cotidian. În conversaţia de fiecare zi întâlnim aceste forme generice: dialogul e cel mai frecvent; unii vorbitori sunt înclinaţi să povestească ce-au văzut, ce-au auzit, îmbinând relatarea cu reproducerea cuvintelor pronunţate de cineva; altul e înclinat să monologheze, vorbind de la sine şi despre sine. Conform acestei concepţii, formele generale „ce corespund în planul literaturii unor faze fundamentale ale limbii: liricul, epicul, dramaticul, îşi au obârşia în tripla capacitate funcţională a limbii obişnuite în care întâlnim formele de monolog, povestire, dialog.”* Spre deosebire de curentele literare, care presupun un set de atitudini şi procedee artistice comune unei perioade istorice şi care dispar în alte perioade, genurile sunt forme care se transmit peste veacuri şi epoci istorice, de asemenea, peste regiuni geografice: epopei s-au scris în Grecia, la Roma, dar şi în Italia renascentistă, în Franţa secolului al XVII-lea; epopei s-au scris şi în literaturile orientale, la sumero-babilonieni (Epopeea lui Ghilgameş, mai veche decât cele greceşti). Genurile liric, dramatic se întâlnesc şi în literaturile orientale. Aceste clase mari de opere, genurile, îşi subordonează clase mai mici de opere, care sunt speciile literare. E o clasificare influenţată şi de viziunea filosofică a grecilor (Platon, Aristotel) despre realitate, care împărţea lucrurile în genuri şi specii. Astfel, există o specie a oamenilor, o specie a animalelor, o specie a păsărilor, una a insectelor etc. Toate aceste specii fac parte dintr-o clasă superioară lor, genul, şi anume genul vieţuitor. * W. Kayser, cercetător german, autorul lucrării Opera literară (1940), Bucureşti, 1979, p. 468. 63Prin analogie sunt concepute şi speciile literare: ditirambul, oda, imnul, elegia etc. sunt specii ce se subordonează genului liric; comedia, tragedia sunt specii ale genului dramatic; epopeea antică, mai tîrziu nuvela, schiţa, romanul sunt specii subordonate genului epic. Reluând acum global, în genul liric se mai integrează speciile: distihul elegiac (la greci); satira şi epistola, inventate de romani; poezia pastorală, epigrama, sonetul, madrigalul (admise de Boileau), rondelul, trioletul, gazelul (împrumutat de la arabi), meditaţia lirico-filosofică (Meditaţiile lui Lamartine, traduse de Ion Heliade Rădulescu, 1830), poemul în vers liber, modern ş. a. Din genul dramatic, mai fac parte, pe lângă tragedie şi comedie, drama romantică, vodevilul, teatrul absurd (piesele lui Eugen Ionescu, de pildă) etc. Genul epic e reprezentat la antici îndeosebi de epopee; epopei s-au scris şi la italieni, în Renaştere, la francezi, în secolele XVI-XVIII; la spanioli, la englezi, portughezi. În Renaştere apare o specie hibridă, epopeea eroi-comică, prezentă şi la noi în Ţiganiada lui Ion Budai Deleanu. În Evul Mediu avem romanul cavaleresc în proză şi poemul cavaleresc în versuri. Romanul a avut mai multe variante: romanul picaresc, romanul istoric, romanul realist, romanul naturalist. Alte specii epice: schiţa, povestirea, nuvela; balada, legenda, fabula şi altele. Genurile sunt prezente şi în folclor: doina e o poezie lirică; în genul epic s-ar încadra basmul, snoava, balada, legenda. Trebuie spus, însă, că folclorul implică o serie de genuri specifice, diferite de, şi rar practicate în literatura cultă: poezia muncilor agricole, poezia colindelor, poezia ceremonialului de nuntă , descântecul, bocetul, proverbul, ghicitoarea, strigătura. Genul dramatic are şi el specii deosebite de cele culte, precum: carnavalul, drama liturgică medievală, jocul păpuşilor, jocul căluşarilor etc. Azi există o ştiinţă a folclorului foarte dezvoltată (în parte diferită de ştiinţa literaturii culte) întemeiată pe principii şi concepte specifice deduse din tot speciala condiţie a literaturii orale. În continuare vom încerca să descriem câteva specii din literatura cultă, care au avut o mai mare răspândire într-o epocă sau alta. 64 1. Genul epic Epopeea Mulţi dintre teoreticienii clasici considerau că epopeea este genul cel mai înalt, ierarhic, fiind superioară celorlalte genuri şi specii. Aristotel însuşi o plasa printre genurile superioare, alături de tragedie, deşi preferinţa lui se îndrepta spre cea din urmă. Epopeea era o specie foarte riguros codificată, după modelul epopeelor homerice, imitat în creaţiile similare ulterioare, de pildă în Eneida lui Vergiliu, ca şi în epopeile franceze de mai târziu. Universul epopeii este trecutul naţional, eroic, „lumea începuturilor şi culmilor istoriei naţionale, lumea moşilor şi strămoşilor, lumea celor dintâi şi a celor mai buni… Raportarea lumii reprezentate la trecut, implicarea ei în trecut formează trăsătura formală a epopeii ca gen.”* În Iliada, de exemplu, ni se relatează despre războiul legendar al grecilor conduşi de fraţii Agamemnon şi Menelau pentru cucerirea Troiei, având drept pretext răpirea Elenei, soţia lui Menelau, de către Paris, fiul lui Priam, regele troian. Acest război a rămas în memoria grecilor, şi în legendele lor, ca un eveniment de seamă în care s-au remarcat geniul şi tri, adică virtuţile străbunilor. Un trecut inaccesibil contemporanilor noş ascultătorului sau cititorului târziu; atât autorul cât şi cititorul au o atitudine de respect nemărginit şi de evlavie faţă de acest trecut irepetabil, treapta valorică şi morală cea mai înaltă, de neatins. În Eneida, epopeea lui Vergiliu, se povesteşte despre călătoria lui Eneas, unul din eroii troieni, predestinat să întemeieze statul roman, despre luptele sale cu forţele ostile, despre sosirea în Italia şi luarea acestei ţări în stăpânirea sa. Avem aşadar, o epopee despre începutul poporului şi al statului roman. În Mihaida, încercarea de epopee de Ion Heliade Rădulescu (neterminată), momentul istoric invocat este domnia lui Mihai Viteazul, cel care a unit prima dată ţările româneşti, prezentată în imagini de legendă, fabuloase: „Cânt armele române şi căpitanul mare Ce-mpinseră păgânii şi liberară ţară; Răzbunătoare spaimă luciră peste Istru, Peste Carpaţi trecură de glorie încinse Şi toţi românii-ntr-una uniră sub un sceptru, O acvilă, o lege, cum are ca să fie.” * M. Bahtin, Probleme de literatură şi estetică, Bucureşti, 1982, Ed. Univers, p. 346. 65O altă trăsătură a epopeii: intervenţia zeilor în viaţa şi acţiunea eroi- lor. Astfel, în Iliada, Achile e protejat de zeiţa Thetis; Hector e protejat de Apolo, Ulise de Atena etc. În lupta dintre Hector şi Achile, primul spune: „Ştiu că eşti mare viteaz şi eu mai puţin decât tine, Dar stă în mâinile zeilor ca să te zdrumic cu arma, Chiar dacă tu mă întreci, că şi suliţa mea-i ascuţită.” Urmează lupta care e însoţită de un conflict al zeilor protectori: „Zice, şi arma rotind o zboară, dar Palas Atena Lin a suflat-o şi dinspre Ahile a-ntors-o la Hector, Unde-a căzut la picioarele lui. Aprins după asta S-a năpustit să-l omoare, pe el Peleianul dând chiot Îngrozitor, ci Apolon răpi pe feciorul lui Priam Lesne de tot ca un zeu şi-n negură deasă-l ascunse.” Elementul supranatural trebuia să fie convocat şi de poeţii popoarelor moderne, chiar dacă zeii sunt acum alţii; îl întâlnim şi în Mihaida lui Heliade Rădulescu: „În van o crudă soartă i-alungă nempăcată, În van conspiră iadul să-i ţie-n întunerec, Şi-asupra lor trimite fatala dezbinare Şi uneltiri străine ş-împerecheri civile; Căci Domnul îi protege ş-îi ţine peste secoli Şi i-a ales să-şi facă din ei tărie mare.” O altă trăsătură a epopeii: caracterele sunt puternice, fixe, consecvente cu ele însele, de la început până la sfârşit: Achile e viteaz şi neînfricat; Ulise este inteligent, înţelept şi viclean; Agamemnon e orgolios; Patrocle e întruchiparea prieteniei (pentru Achile); Elena e întruparea frumuseţii ideale; Priam este părintele care-şi iubeşte copiii etc. Caracterele fixe sunt recomandate de Aristotel îndeosebi tragediei. Epopeea se distinge şi printr-o serie de procedee proprii în construcţia textului. Unul este invocaţia muzei, muzele fiind zeiţele protectoare şi inspiratoare ale artei. E cunoscută invocaţia muzei din primele versuri ale Iliadei: 66 „Cântă, zeiţă, mânia ce-aprinse pe-Ahil Peleianul, Patima crudă ce-aheilor mii de amaruri aduse: Suflete multe viteze trimise pe lumea cealaltă, Trupul făcându-le hrană la câni şi la feluri de păsări.” Invocarea muzei este prezentă şi la Heliade Rădulescu: „O, Muză-mbărbătată ce-n Helicon n-ai nume... Severă deitate, a crimelor pedeapsă... Eroica ta liră acordă cu unirea, Fă să-i auz vibrarea a coardelor sonore... Tu dă semnalul, Muză, la prima mea cântare; În sânul meu revarsă mânia, cea sacră... Spune-mi, o, Muză, toate eroicele fapte, Profunda-nţelepciune bărbatului cel mare...” După modelul epopeilor homerice, se distinge şi în altele, ulterioare, o figură de stil numită comparaţia dezvoltată. Iată una din multele asemenea folosite în Iliada: „Cum pe la munte un şoim, la zbor fără seamăn de iute, După sfiosul porumb s-avântă uşor, şi porumbul Scapă mereu după el şi-i gata din zbor să-l înhaţe, Zboară tot astfel Ahile de-a dreptul asupră-i, iar Hector Fuge sub zidul troian şi grabnic îl poartă genunchii.” Scriitorul român, Costache Negruzii, ne-a lăsat la rândul său, un fragment de epopee, Aprodul Purice, în care recurge de mai multe ori la comparaţia dezvoltată. Am reprodus un exemplu la capitolul despre stil, mai reproducem încă unul: „Precum când o stâncă mare dintr-un munte s-a surpat Zdrobeşte, doboară, sfarmă orice-n drumu-i a aflat; Casele de pe costişă, grădini, saduri, livezi, vii, Prăvale, rostogoleşte, cirezi, turme, herghelii, Până ce se întâlneşte cu nişte-nvechiţi stejări Uitaţi de timp şi de veacuri pe a muntelui dărmări, Uriaşă stâncă-atunce toată puterea pierzând 67 Nu mai face stricăciune neclintită rămâind, Iar norodul de pe vale care sta înspăimântat, Dă lui Dumnezeu mărire văzându-se c-au scăpat. Sau după cum hoţul noaptea prin codru călătorind, Şi la prada ce-a să facă cu mulţămire gândind; Se bucură când priveşte ceriul învălit cu nor Căci are bună nădejde c-a putea prăda uşor, Ş-acum calul său prin pinteni îl sileşte-a alerga Dar fulgeră şi trăsneşte tocmai dinaintea sa! Calul sare, sforăieşte, şi tâlharu-ncremenit, Scapă dârlogii din mână socotindu-se pierit. Astfel şi Hroiot rămasă când pre Ştefan a văzut Ce din luptele trecute îi era pre cunoscut; Însă trebui să stea faţă, n-are-încotro cotigi, E pierdut şi el şi oastea dacă nu va izbândi.” Anticii mai caracterizau epopeea şi prin versul special folosit, hexametrul, versul Iliadei, al Eneidei etc. În poezia popoarelor moderne n-au lipsit încercările de utilizare a hexametrului; s-a dovedit însă că versul respectiv este inadaptabil la sistemul sonor al limbilor moderne. Cu timpul s-au creat noi tipuri de vers pentru epopee şi genurile superioare, tragedia, epistola… Versul specific acestor specii este, la italieni, endecasilabul, versul de 11 silabe; la francezi alexandrinul, versul de 12 silabe; poeţii noştri, pentru încercările lor de epopee au recurs la versul lung românesc; Mihaida lui Ion Heliade Rădulescu e scrisă în versuri de 14 silabe; în schimb, Aprodul Purice (din proiectata epopee despre Ştefan cel Mare) al lui Negruzzi e compus în versuride 15 silabe. Definiţie. Epopeea este o specie epică în versuri, în care se evocă evenimente dintr-un trecut socotit absolut ca valoare în istoria unui popor, antrenând în acţiune personaje de excepţie, eroi cu virtuţi deosebite, dar şi fiinţe supranaturale, şi care e compusă într-un stil solemn, grav, puternic figurat. În istoria speciei se disting mai multe tipuri de epopee: 1. Epopeea eroică: Mahabharata, Ramayana, epopeile indiene; Iliada şi Odiseea, epopeile homerice; Eneida lui Vergiliu etc. 2. Epopeea istorică: Voltaire, Henriada; Mihaida de Ion Heliade Rădulescu 3. Epopeea filosofico-religioasă ; implicând o vastă viziune asupra lumii: 68 Divina Comedie de Dante, Paradisul pierdut de Milton. 4. Epopeea eroico- comică: Ţiganiada de Ion Budai Deleanu ş.a. În Evul Mediu apar o serie de poeme vaste, cu suflu epopeic precum: Cântecul lui Roland, în Franţa; Cântecul Nibelungilor, în spaţiul germanic; Cântecul Cidului în Spania etc. Uneori sunt trecute în clasa epopeilor, alteori sunt considerate o specie separată, poemul eroic. ♦Teme • Ce sunt genurile literare? • Din ce gen literar fac parte următoarele texte poetice: a) Odiseu: „Tu, fiu al unui om vestit, şi eu am fost Nevârstnic fiind atunci – la vorbă lenevos, Dar iute braţ aveam. Dar azi, mai ros de ani, Că vorbele duc lumea – văd – nu faptele! Neoptolem: Şi tu ce-mi ceri să fac? Nu oare-mi ceri să mint? Odiseu: Îţi cer să-nşfaci prin vicleşug pe Philoctet. Neoptolem: De ce prin vicleşug? Cu vorbă bună nu? Odiseu: De vorbă bună nu va şti; cu sila n-ai să poţi. Neoptolem: Pe ce s-o bizui? Pe vânjoşia l ui? Odiseu: Ba nu, pe săgeţile-i ce nu dau greş. Neoptolem: Şi-atunci cum să mă pun cu el? Cum să-l înfrunt? Odiseu: Ţi-am spus: L-om lua cu noi, dar doar prin vicleşug. Neoptolem: Dar nu e ruşinos să minţi şi să tot minţi? Odiseu: Când soarta ni-este-n joc, să minţi ruşine nu-i. 69 Neoptolem: Cu ce-ndrăzneală oare poţi vorbi aşa? Odiseu: Când mi-este de folos, nu şovăiesc să mint. Neoptolem: Şi eu ce-oi folosi, la Troia de-ai să-l duci? Odiseu: Cetatea n-o cădea decât prin arcul lui! Neoptolem: Deci nu voi cuceri-o eu, cum tu-mi spuneai? Odiseu: El fără tine nu! Nici tu fără-al său arc! Neoptolem: Dar de-i aşa, eu arcu-i trebuie să-l iau! Odiseu: De izbuteşti, tu vei avea-ndoit folos. Neoptolem: Cum îndoit? Să-mi spui… Şi n-am să şovăiesc. Odiseu: Viteaz te socoti-vor toţi, dar şi dibaci. Neoptolem (cu hotărâre): Atunci orice ruşine-o las… La faptă deci!” (Sofocle, Philoctet) (genul dramatic) b) „Hector în zbuciumul morţii atât mai putu să îngaime: «Felul prea bine-ţi cunosc şi tot bănu iam că pe tine N-am să te moi, că tu eşti ca fierul de tare la suflet, Însă ia seama să nu mă răzbune împinşi de mânie Zeii în ziua de plată când Paris şi Febos-Apolon, Cât ai fi tu de viteaz, te-or întinde la Poarta Scheină.» Zice şi-ndată-l cuprinde pe el întunericul morţii. Sufletu-i din mădulare spre iad îşi ia zborul bocindu-şi Nenorocirea; pieri doar în floare şi-n toiul puterii. - «Mori» - zise-Achile, deşi el murise. «Eu moartea primi-voi Când o să vrea Cel-de-sus şi zeii ceilalţi să mi-o deie.» După cuvintele-aceste, smucind de la trupul lui Hector Lancea şi-o pune deoparte şi prinse-a prăda de pe dânsul 70 Armele lui sângerate. Aheii ceilalţi alergară Şi se mirau de făptura şi statul măreţ al lui Hector.” (Homer, Iliada). (genul epic) c) „Nu credeam să-nvăţ a muri vreodată: Pururi tânăr, înfăşurat în manta-mi, Ochii mei nălţam visători la steaua Singurătăţii. Când deodată tu răsărişi în cale-mi, Suferinţă tu, dureros de dulce… Păn-în fund băui voluptatea morţii Neîndurătoare.” (M. Eminescu, Odă [în metru antic] ( genul liric) d) În ce specie a genului epic întâlnim figura de stil din următorul text: „Cum câteodată venind din alte meleaguri o droaie De zburătoare, de gâşte, ori cucoare, ori lebezi, gâtoase, Peste livada-asiană la râul Calistru pe maluri, Unde şi unde tot zboară şi vesele bat din aripe, Lărmuitoare s-aşează şi lunca de freamăt răsună; Astfel şi multe gloate ieşind din corăbii, din corturi Lângă Scamandru pe câmp se revarsă. Bătut de picioare Şi pe lângă copitele cailor duduie groaznic pământul.” (Homer, Iliada) (În epopee,comparaţie dezvoltată) Reţineţi: În epopeile vechi se recurge des la epitetele constante, ataşate pentru totdeauna de unele nume proprii; În Iliada: „arcaşul Apolo”, „Hera cu tronul de aur”; „Achile cel iute de picior” sau „şoimanul Achile”. Schiţa, povestirea, nuvela În Antichitate, genul epic era reprezentat îndeosebi şi aproape exclusiv de epopee. Genurile în proză existau; proza istorică, proza oratorică, pe care Aristotel nu le integrează în domeniul poeziei. Discursului oratoric îi consacră o lucrare separată, Retorica, tocmai spre a-l diferenţia de poezie, deşi le află şi elemente comune. Mai târziu, în lucrările 71despre stil, discursul oratoric (Cicero, de pildă) şi proza istorică (Herodot, Tucidide) sunt invocate adesea să exemplifice un stil sau altul; stil înalt, stil mediu, stil umil… În perioada alexandrină (care începe după anul 300 î. Ch.) s-au scris şi opere literare în proză: un fel de povestiri satirice, numite „satire menipee” de la Menipp, un autor, grec, de asemenea scrieri. (în secolu IV, î.Ch.). Acest tip de lucrări satirice în proză nu erau luate în consideraţie în tratatele de poetică, fiind socotite vulgare, lipsite de importanţă. Tot atunci apare şi un tip de roman, numit „romanul alexandrin”, roman de aventuri, de asemenea desconsiderat în poeticile clasice. Speciile în proză, nuvela, povestirea, îşi au originea în perioada Renaşterii, în nuvelele lui Boccaccio, din volumul Decameronul (secolul al XIV-lea), care s-au înmulţit ulterior şi s-au răspândit în Franţa, Spania, Anglia… Schiţa este o specie mai recentă (secolul al XIX-lea) şi provine din jurnalistică, unde se publicau istorisiri scurte, din cauza economiei de spaţiu. Schiţa este forma cea mai restrânsă ca dimensiune dintre formele prozei scurte, în care e surprins un singur moment din viaţa personajelor succint caracterizate. Specia este totuşi reprezentată de mari nume precum scriitorul francez Guy de Maupassant, americanul Mark Twain, rusul A. P. Cehov, Caragiale cu ale sale Momente şi schiţe: Domnul Goe, Bacalaureat etc. Au mai compus schiţe, I. Al. Brătescu-Voineşti, Emil Gârleanu, I. A. Bassarabescu. Nuvela, etimologic provine din italianul novella care însemna „noutate”. O naraţiune în care se relata o întâmplare nouă, inedită, surprinzătoare. Nuvela este legată de începuturile prozei realiste în literatura europeană; aşa se explică faptul că, uneori, are un aspect satiric, chiar licenţios. Nuvela e considerată forma de bază a naraţiunii, în care accentul se pune pe acţiune, scriitorul intervine cât mai puţin cu consideraţii personale; descrierile sunt minime, pentru a nu stânjeni desfăşurarea conflictului. O nuvelă exemplară, în acest sens, este Alexandru Lăpuşneanul de Costache Negruzzi. Introducerea sau expoziţiunea este scurtă: „Iacov Eraclid, poreclit Despotul, pierise ucis de buzduganul lui Ştefan Tomşa, care acum cârmuia ţara, dar Alexandru Lăpuşneanul, după înfrângerea sa în două rânduri, de oştile Despotului, fugind la Constantinopol, izbutise a lua oştile turceşti şi se întorcea acum să 72 izgonească pre răpitorul Tomşa şi să-şi ia scaunul,pre care nu l-ar fi pierdut, de n-ar fi fost vândut de boieri. Intrase în Moldavia, întovărăşit de şapte mii spahii şi de vreo trei mii oaste de strânsură. Însă pe lângă aceste, avea porunci împărăteşti cătră hanul tătarilor Nogai, ca să-i deie oricât ajutor de oaste va cere.” După această succintă prezentare a cadrului istoric, se trece direct la acţiune: „Lăpuşneanul mergea alăturea cu vornicul Bogdan, amândoi, călări pe armăsari turceşti şi înarmaţi din cap până în picioare. – Ce socoţi, Bogdane, zise după puţină tăcere, izbândi-vom oare? – Să nu te îndoieşti, Măria Ta…” Imediat intervine delegaţia boierilor care se străduiesc să-l convingă pe Lăpuşneanu să se întoarcă înapoi. Dialogul dintre ei e foarte precis şi aici se conturează conflictul nuvelei, întemeiat pe adversitatea dintre vodă şi boieri. Tomşa fuge şi Lăpuşneanu se instalează în domnie şi începe să-i persecute şi să-i ucidă pe boieri. Doamna Ruxanda, speriată, îl roagă să nu-i mai omoare, dar vodă îi pregăteşte „un leac de frică”, o masă domnească la care îi suprimă pe aproape toţi boierii deodată, apoi le strânge capetele într-o movilă, spectacol pe care i-l oferă Doamnei Ruxanda, ca „leac de frică”. Acest episod care se încheie cu aruncarea vornicului Moţoc în ghearele mulţimii este punctul culminant al nuvelei. Urmează îmbolnăvirea Domnului, complotul urzit împotriva lui, otrăvirea şi moartea Lăpuşneanului , toate povestite alert, fă ră explicaţii de prisos. Finalul este scurt aşa cum fusese şi începutul: „Nenorocitul domn se zvârcolea în spasmele agoniei; spume făcea la gură, dinţii îi scrâşneau şi ochii săi sângeraţi se holbaseră; o sudoare îngheţată, tristă a morţii prevestitoare, ieşea ca nişte nasturi pe obrazul lui. După un chin de jumătate ceas, în sfârşit, îşi dete duhul în mânile călăilor săi. Acest fel fu sfârşitul lui Alexandru Lăpuşneanul, care lăsă o pată de sânge în istoria Moldaviei. La monăstirea Slatina, zidită de el, unde e îngropat, se vede şi azi portretul lui şi al familiei sale.” Relatarea tinde să fie cât mai obiectivă, atitudinea scriitorului faţă de cele întâmplate se lasă greu de ghicit. Nu apreciază cruzimea Lăpuşneanului, dar nici comportamentul boierilor nu-l aprobă. 73Definiţie. Nuvela este o specie epică în proză, în care se urmăreşte un singur fir narativ, relatând alert şi obiectiv evenimentele, cu explicaţii şi aprecieri minime din partea autorului. Povestirea Din nuvelă (reprezentată exemplar în Decameronul lui Boccaccio, secolul al XIV-lea) s-a desprins în ultimele secole o specie nouă, numită povestire. Ea presupune o anume subiectivitate în relatarea evenimentelor: aici intervine un narator, adică un povestitor care nu este autorul; iar acest povestitor este el însuşi implicat, mai mult sau mai puţin, în desfăşurarea întâmplărilor; sau le cunoaşte de la alte persoane care au participat la acţiunea relatată. Intervine, deci, o notă de lirism din partea naratorului. Uneori mai intervine şi un dialog între narator şi cititor (sau receptor) care este atras să discute, să admită autenticitatea celor relatate. Iată cum începe povestirea Moş Nichifor Coţcariul de Ion Creangă: „Moş Nichifor nu-i o închipuire din poveşti, ci e un om ca toţi oamenii; el a fost odată, când a fost, trăitor în mahalaua Ţuţuienii din Târgul Neamţului, dinspre satul Vânătorii Neamţului. Cam pe vremea aceea trăia moş Nichifor în Ţuţuieni, pe când bunicul bunicului meu fusese cimpoieş la cumetria lui moş Dediu din Vânători…; iară popă, unchiul unchiului mamei mele, Ciubuc, Clopotarul de la Monăstirea Neamţului, care făcuse un clopot mare la acea monăstire, cu cheltuiala lui, şi avea dragoste să-l tragă singur la sărbători mari; pentru aceea îi şi ziceau Clopotarul. Tocmai pe acea vreme trăia şi moş Nichifor din Ţuţuieni.” Deşi Moş Nichifor Coţcariul e o povestire umoristică, ceea ce se vede şi din această introducere, naratorul se străduieşte să ne convingă de realitatea personajului legându-i existenţa de moşii şi strămoşii povestitorului. Finalul este, de asemenea, elocvent pentru efortul naratorului de a dovedi că este informat asupra evenimentelor, deşi îndepărtate în trecut: „După un an, sau poate mai mulţi, moş Nichifor s-au răsuflat, la un păhar de vin, către un prieten al său, despre întâmplarea din codrul Grumăzeştilor şi frica ce a tras giupâneasa Malca… Prietenul lui moş Nichifor s-a răsuflat şi el cătră alţi prieteni ai săi, şi de-atunci oamenii, cum 74 sunt oamenii, ca să-i puie sânge rău la inimă… au început a porecli pe moş Nichifor şi a-i zice: „Nichifor Coţcariul, Nichifor Coţcariul”. Şi poate acum a fi oale şi ulcioare, şi tot Nichifor Coţcariul i-a rămas bietului om numele şi până în ziulica de astăzi.” Cu toate aceste elemente din introducere şi final, specifice povestirii, mulţi cercetători plasează Moş Nichifor Coţcariul în categoria nuvelei; într-adevăr, după scurta expoziţiune, textul curge ca o naraţiune obiectivă, în care autorul nu mai intervine până în final. Un exemplu, încă mai convingător, de povestire îl întâlnim în povestirile din Hanul Ancuţei, de Mihail Sadoveanu. Una se intitulează Cealaltă Ancuţă, care începe cu replica viitorului povestitor: „Într-adevăr, în vremea veche s-au întâmplat lucruri care astăzi nu se mai văd, a grăit încet, în întunecimea înserării, meşterul Ienache Coropcarul.” Aici, receptorul e prezent în carne şi oase, el intră în dialog cu naratorul, şi astfel se creează o convenţie, un dialog între povestitor şi cititor: – „Acum nici nu mai sunt oamenii care au fost, urmă meşterul Ienache; şi comisul Ioniţă încuviinţă din cap, cu putere asemenea cuvânt. Acum trăieşte o lume nouă şi becisnică. – Aşa este! mormăi întărâtat răzeşul de la Drăgăneşti.” Întâmplarea este ieşită din comun şi se plasează într-un trecut, dacă nu fabulos, ca în basme, superior totuşi ca valoare prezentului. Naratorul a fost de faţă la evenimente, ceea ce îl face convingător şi credibil. El aplică şi tactica amânării, pentru a stârni curiozitatea receptorului: „Vă rog numai oleacă să îngăduiţi până ce-oi potrivi în lulea o frunză de tutun, căci atâta păcat am înaintea lui Dumnezeu, pe lângă altele. Şi să desfund ciubucul, pentru că Satana atâta grijă are: să-l înfunde. Dar cel mai mare peste ceruri, peste pământ şi peste mări s-a milostivit şi ne-a învăţat să facem suvac” (instrument pentru desfundarea lulelei). Povestirea este reprezentată de autori celebri în literatura europeană: I. Turghenev, Povestirile unui vânător; Gustave Flaubert, Trei povestiri, Emile Zola, Povestiri pentru Ninon şi alţii, iar în literatura română de G. Galaction, Moara lui Călifar; M. Sadoveanu, Povestiri, Hanul Ancuţ ei; V. Voiculescu, Ultimul Berevoi, Pescarul Amin etc. 75 Romanul Despre roman s-a spus că ar fi echivalentul, în epoca modernă, al epopeii din Antichitate, ca specii care domină printre speciile genului epic: epopeea în literatura clasică, romanul în literatura modernă. Fapt ce nu implică o descendenţă a romanului din epopee, deşi există asemenea opinii. Cercetările mai recente demonstrează că originea romanului european nu are nici o contingenţă cu evoluţia epopeii. În secolul al XVI-lea, se scriau în Franţa epopei (ex. Franciada lui Pierre Ronsard) dar se scriau şi romane (ex. Pantagruel şi Gargantua de François Rabelais). S-a observat că există o diferenţă fundamentală între cele două specii epice. Epopeea urmează schema, structura veche a epopeii; ea se referă, tematic, la un trecut îndepărtat, inaccesibil, suprem ca valoare şi însemnătate. Romanul se ocupă (chiar când e istoric), de realităţi mai recente, pe care le tratează cu simţ umoristic şi satiric. Epopeea implică o serie de elemente formale, care nu s-au modificat de-a lungul timpului: invocaţia muzei, stilul înalt, comparaţiile dezvoltate, pe care, mutatis-mu- tandis, le întâlnim la Homer, dar şi în încercările de epopee ale scriitorilor români ca Heliade, Negruzzi, Bolintineanu (Traianida). În acelaşi ti mp, sau la mică distanţă, avem în literatura noastră romanul lui Nicolae Filimon, Ciocoii vechi şi noi, sincronizat cu modelele europene ale speciei romaneşti. Am văzut cum începe romanul lui N. Filimon, cu o satiră directă a personajului său principal, şi cum începe epopeea lui Heliade (Mihaida) cu idealizarea personajului principal, cu invocaţia muzei, cu reprezentarea fabuloasă (iad, Dumnezeu) a evenimentelor. Cum Franciada lui Ronsard nu are nimic comun cu Gargantua şi Pantagruel al lui Rabelais, tot aşa, încercările de epopee ale lui Heliade şi Negruzzi nu au nimic comun cu romanul lui Nicolae Filimon. Cercetătorii au dedus că, de fapt, romanul provine din genurile antice, socotite la vremea lor inferioare: satirele menippee, speciile parodice, romanul de aventuri din primele secole ale erei noastre, toate desconsiderate în teoria literară, la un moment. Aşa cum desconsiderate, ignorate au fost romanele lui Rabelais, în secolele al XVI-lea şi al XVII-lea, în teoriile clasiciste. S-a spus că romanul provine din nuvelă, că n-ar fi decât o suită de nuvele cu aceleaşi personaje, sau o dispunere de nuvele paralele care în unele momente se întâlnesc, se întretaie, combinându-se într-o structură complexă. Există însă şi diferenţe între cele două specii; ele pot fi relevate 76 pornind de la cele trei aspecte ale textului romanesc: naraţiunea (relatarea evenimentelor), descrierea şi discursul (adică opiniile scriitorului despre cele relatate). Nuvela pune accent pe naraţiune (pe prezentarea acţiunilor), descrierile fiind sumare iar discursul autorului minim, dacă se poate inexistent. În roman, cele trei componente sunt folosite variat. În romanul de aventuri, în romanul poliţist, accentul cade pe naraţiune, pe eveniment. În romanul realist (la Balzac de pildă), naraţiunea este însoţită de ample descrieri ale mediului în care evoluează personajele; Balzac recurge şi la discurs, îşi permite adesea largi consideraţii filosofice, ştiinţifice asupra omului în genere, asupra diverselor categorii sociale etc. Romanul secolului al XX-lea suprasolicită discursul în detrimentul naraţiunii, devenind un tip de roman-eseu, cum sunt romanele lui Thomas Mann (Doctor Faust, Muntele vrăjit) sau Ulyse de Joyce. În romanul Mara, Ioan Slavici tinde să se limiteze la naraţiune: „Dar lucrul cel mare e că Mara nu-ţi iese niciodată cu gol în cale; vinde ce poate şi cumpără ce găseşte; duce de la Radna ce nu găseşti la Lipova ori la Arad şi aduce de la Arad ceea ce nu găseşti la Rodna ori la Lipova. Lucrul de căpetenie e pentru dânsa ca să nu mai aducă ce a dus şi vinde mai bucuros cu câştig puţin decât ca să-i clocească marfa.” În Ciocoii vechi şi noi, N. Filimon întrerupe adesea naraţiunea cu discursul său plin de consideraţii asupra personajelor, împrejurărilor: „În timpul acela, sosi şi cartea vizirului Derviş Mehmet, prin care se făcea cunoscut boierilor şi poporului român că Alexandru Şuţu s-a numit domn al Ţării Româneşti. Păturică, voind să profite de acest eveniment, mai întâi se informă despre starea lucrurilor şi, după ce află numele tuturor persoanelor ce înconjurau pe noul domnitor, începu a se duce des pe la curte şi, prin linguş iri – dobândi cu încetul favoarea tuturora.” În pasajul următor este prezentă intervenţia subiectivă a autorului, discursul său, în care îşi exprimă opinia despre faptele lui Dinu Păturică, despre obiceiurile politice fanariote, cu trimiteri şi la politica timpului prezent: „Casa lui devenise un loc public unde se adunau toţi paraziţii Bucureştilor, căci din nenorocire, această lepră a societăţii exista şi pe atunci, cu deosebire că paraziţii din zilele noastre sunt favorizaţi şi puşi în slujbe…”. Descrierea apare mai des la scriitorii înrâuriţi de Balzac, de pildă, în Enigma Otiliei de G. Călinescu: 77„Otilia opri pe Felix în faţa femeii mature. Era o doamnă cam de aceeaşi vârstă cu Pascalopol, cu părul pieptănat bine într-o coafură japoneză. Faţa îi era gălbicioasă, gura cu buzele subţiri, acre, nasul încovoiat şi acut, obrajii brăzdaţi de cute mari, acuzând o slăbire bruscă. Ochii îi erau bulbucaţi ca şi aceia ai bătrânului, cu care semăna puţin, şi avea, de altfel, aceeaşi mişcare moale a pleoapelor. Era îmbrăcată cu bluză de mătase neagră cu numeroase cerculeţe, strânsă la gât cu o mare agrafă de os şi sugrumată la mijloc cu un cordon din piele, în care se vedea, prinsă de un lănţişor urechea unui cesuleţ de aur”. Să sintetizăm toate observaţiile anterioare: Definiţie. Romanul este o specie epică amplă, urmărind mai multe fire narative, cu personaje numeroase luate din toate păturile sociale, tinzând să fie o vastă reprezentare a societăţii, cu o mare aptitudine de înnoire formală şi care domină toate speciile din literatura modernă. Alte specii epice Evoluţia formelor narative în proză a pus în umbră alte specii epice mai vechi, compuse în versuri; totuşi ele au fost practicate sporadic şi în epoca modernă. Astfel poemul eroic, dezvoltat cu precădere în Evul Mediu (Cântecul lui Roland, Cântecul Nibelungilor, în literaturile franceză, respectiv germană), a avut unele ecouri în poezia romantică, de pildă la Vasile Alecsandri, autorul poemelor Dan-căpitan de plai, Dumbrava roşie… Poemul eroic moşteneşte unele trăsături specifice epopeii: are ca temă un trecut istoric exemplar, e redactat în versuri, într-un stil înalt, îşi alege un personaj de excepţie descris în culori fabuloase şi care stârneşte o admiraţie totală… Iată un pasaj din Dumbrava roşie de Alecsandri: „Deodată o lumină fantastic izbucneşte Din zece nalţi mesteacăni cu fruntea-nflăcărată, Coliba se deschide, umbra se scoală, creşte Şi splendid maiestoasă la oaste se arată! Un lung fior pătrunde mulţimea-n admirare. Toţi zic: e Ştefan! Ştefan! Dar! Ştefan e cel Mare!” Legenda în versuri (există şi legende în proză) are un caracter similar cu poemul eroic; evocă un moment, de asemenea exemplar, din istorie; 78 explică unele simboluri rămase în memoria poporului. Poemul de mai sus este o legendă, în el se explică originea unei păduri de stejari, care ar fi răsărit din ghinda însămânţată când prizonierii polonezi, luaţi după războiul cu regele Ioan Albert, au fost înhămaţi la plug de Ştefan cel Mare (1497). În Dochia şi Traian de Gh. Asachi ni se explică originea unei stânci de „sub muntele Pion din Moldova”: „Între Piatra Detunată Ş-al Sahastrului Picior, Vezi o stâncă ce-au fost fată De un mare domnitor”. Cucerind Dacia, Traian se îndrăgosteşte de Dochia, fiica lui Decebal, dar fata fuge din calea lui, cu o turmă de oi, travestită în păstoriţă şi rugându-se de Zalmoxis s-o ferească de dragostea cuceritorului. Când Traian, urmărind-o, întinde mâna s-o strângă în braţe, zeul o preface în stâncă. „Acea piatră chiar vioaie De-aburi copere-a ei sân, Din a ei plâns naşte ploaie, Tunet din a ei suspin. O ursită-o priveghează Şi Dochia deseori Preste nouri luminează Ca o stea pentru păstori”. Fabula este o veche specie epică, o povestire în versuri, cu personaje animale sau păsări, sau plante, care se încheie cu o morală, formulată aforistic în final. Mari fabulişti: Esop la grecii antici, Fedru la romani, La Fontaine (secolul XVII francez), Krâlov, poet rus. În literatura română, Al. Donici, Grigore Alexandrescu… ♦Teme • Ce este schiţa? Daţi un exemplu de schiţă, din literatura română. • Care din următoarele două fragmente, după forma expunerii, este specific povestirii şi care este specific nuvelei? Explicaţi şi de ce? 79a) „Porniră. Căprarul înainte, Iţic după el , prin şanţul de apărare părăsit, în care zăpada se troienise peste bulgării de pământ răscolit de obuze… Cotiră întâi la dreapta, pe urmă iar înainte, şi pe urmă se pomeniră deodată la marginea pădurii de brazi care se căţăra… pe o coastă piezişă. Atunci după câţiva paşi, căprarul se opri atât de brusc, încât Iţic Ştrul, urmându-l ca o umbră credincioasă, mai-mai să se izbească de dânsul”. (Liviu Rebreanu, Iţic Ştrul, dezertor) b) „S-a întâmplat ca eu să fiu tânăr, să trăiesc pe-atuncea şi să mă bucur altfel de viaţă. Hălăduiam fără grijă şi eram cu chimirul bine că ptuşit. Iar într-un rând, pe când îmi pregăteam lăzile să mă duc la iarmaroc, la Baia, în Ţara de Sus, s-a întâmplat în târgul nostru la Iaşi mare bocluc”. (M. Sadoveanu, Cealaltă Ancuţă) a) Specific nuvelei; accentul e pus pe acţiune, naratorul nu se implică în relatarea evenimentelor. b) Specific povestirii; naratorul se implică în relatarea evenimentelor la care a fost martor. • Care din cele trei aspecte ale limbajului romanesc (naraţiunea, descrierea, discursul) sunt prezente în textele următoare? a) „Rămas singur, Felix căuta o scăpare din această situaţie şi se retrase spre fundul odăii, unde, în semiobscuritate, se zărea o canapea de pluş roşu. Văzându-se uitat de toţi, îşi lăsă în sfârşit valiza jos şi se aşeză. O tuse apropiată îl făcu să tr esară speriat. Abia atunci observă că în apropierea sa, la o măsuţă, se mai afla un om. b) Un bărbat în vârstă, cu papuci verzi în picioare şi cu o broboadă pe umeri, mişca mâinile asupra mesei, ţintind atent. Avea mustăţi pleoştite şi un mic smoc de barbă. Individul ridică asupra lui Felix nişte ochi grozav de spălăciţi şi-i lăsă apoi asupra măsuţei, fără să scoată o vorbă”. (G. Călinescu, Enigma Otiliei) a) În prima parte avem o pură naraţiune (relatare de acţiuni) b) În partea a doua avem o descriere; descrierea unui personaj. „A te învinge pe tine însuţi a smulge cât de cât ceva din spoiala în care sunt îmbrăcate diversele taine…, Da, mare lucru! Şi este tulburător să te întrebi asupra capriciilor naturii: cât va mai continua oare să născocească fel de fel de primate? (A. Buzura, Orgolii). – Predomină discursul autorului, deşi exprimat prin meditaţia personajului principal. 80 2. Genul dramatic Din cele două specii dramatice, tragedia şi comedia, Aristotel s-a ocupat îndeosebi de tragedie pe care o considera superioară epopeii dar şi celorlalte specii literare. Pe baza textelor antice greceşti (Eschil, Sofocle îndeosebi, Euripide) Aristotel a descris structura tragediei, elementele din care se compune, a făcut, apoi, o serie de recomandări care, mai târziu, au fost impuse de teoreticienii clasici ca norme obligatorii pentru genul dramatic. Am prezentat cele trei norme principale, deduse din Poetica lui Aristotel: unitatea de acţiune, unitatea de timp, unitatea de loc. Tot din recomandările lui Aristotel, s-au mai extras şi alte reguli pe care le vom discuta în continuare. Tragedia Specia numită tragedie, aşa cum a fost înţeleasă de Aristotel, a devenit nucleul în funcţie de care s-a teoretizat şi s-a dezvoltat genul dramatic în literatura europeană. Câteva date istorice sunt necesare înţelegerii acestor ample discuţi în jurul tragediei . Epopeea (genul epic) este cea mai veche dintre genurile şi speciile greceşti. Genul liric se constituie în secolele VII-VI î. Ch. Genul dramatic apare mai târziu, în secolele VI-V î. Ch. Perioada epopeii era o perioadă mitică: lumea zeilor se întrepătrundea cu lumea oamenilor: războiul troian, descris în Iliada, era războiul oamenilor dar şi al zeilor. Zeii, de fapt, decideau deznodământul evenimentelor şi soarta oamenilor. Zeii şi destinul care era legat de hotărârea zeilor, dar şi de caracterul oamenilor, al eroilor. Hector, stâlpul apărării cetăţii Troia, era condamnat să moară în lupta cu Achile. Acesta, la rândul său, era condamnat de destin să moară glorios, ca personajul cel mai important în victoria asupra Troiei. Acest personaj, Achile, implică o dublă determinare.* Ca orice muritor, va muri, mai devreme sau mai târziu. Lui, însă, zeii (mama lui era zeiţa Thetis) i-au propus două soluţii la alegere: ori să trăiască până la moară de tânăr, dar glorios, ca un adânci bătrâneţi, dar fără glorie; ori să erou care va rămâne în amintirea poporului. Achile alege ultima soluţie. El e eroul care îşi alege liber destinul. Acestă idee, că omul îşi poate construi liber şi raţional viaţa şi destinul, este proprie perioadei în care apare tragedia. Lumea zeilor şi destinul mai apasă încă asupra fiinţei umane; dar omul are libertatea de a decide dacă se supune sau se opune destinului său. * Zoe Dumitrescu-Buşulenga. Sofocle, Bucureşti, 1974. 81Dacă se supune, ceea ce e recomandabil, el are, şi trebuie să aibă, un simţ al măsurii, să nu-şi permită mai mult decât îi poate permite condiţia sa, să nu se bucure prea mult când e fericit, să nu se lamenteze prea mult când e nefericit. Acesta e simţul măsurii, propus de greci în perioada clasică a tragediei. Dar grecul din acea vreme avea şi libertatea de a depăşi simţul măsurii, cu riscul sacrificiului său. El putea să-şi asume libertatea de a interpreta legile divine, ca şi legile laice, omeneşti; el revizuia valorile morale conform cu conştiinţa sa şi cu preţul vieţii sale. Aşa s-a născut personajul din tragedia greacă. Să exemplificăm cu operele lui Sofocle, cele mai reprezentative pentru această viziune, în literatura antică. Aiax este titlul unei tragedii de Sofocle. Personajul este unul din eroii războiului troian, descris în Iliada; viteaz cu o forţă fizică ieşită din comun, el se credea, şi era, invincibil de că tre oameni. În orgoliul său, neglija şi nega voinţa zeilor. Dar zeii l-au pedepsit, ducându-l la nebunie; i-au luat minţile şi l-au pus să se lupte cu o turmă de oi, el crezând că se luptă cu duşmanii săi. Orgoliul lui, este hybrisul lui, lipsa de măsură, depăşirea condiţiei omeneşti, admisă de soartă şi de zei. Electra, dintr-o altă piesă de Sofocle, este fiica lui Agamemnon, conducătorul grecilor care au cucerit Troia. Întors acasă, după victorie, este ucis de soţia sa, Clitemnestra, şi de amantul ei, Egist. Fiica lui, Electra, revoltată, se îmbracă în doliu şi se arată pretutindeni ca un memento al crimei rămase nerăzbunate. Ea suportă toate privaţiunile şi ameninţările mamei criminale, cu simpla dorinţa de a face neuitate actele imorale ale acesteia şi de a chema la pedepsirea lor, care se împlineşte o dată cu sosirea lui Oreste, fratele ei şi răzbunătorul lui Agamemnon . Dar Electra depăşeşte, la rândul ei, simţul măsurii; în loc să lase la dispoziţia zeilor împlinirea pedepsei, o forţează ea singură, exagerându-şi durerea, jalea, fapt asupra căruia corul îi atrage atenţia de mai multe ori: „Dar jalea-ţi cea peste măsură Şi făr-lecuire curând te-o ucide Pe tine…” „În seama-i (în seama lui Zeus) tu lasă-ţi Durerea şi nu te-nciuda peste fire!” „Ia seama şi fii mai domoală la vorbă! Tu oare nu-ţi vezi năruirea Şi-a ta înjosire de astăzi? Tu însăţi, 82 Din marea mâhnire şi-atâta Gâlceavă-ţi sporeşti şi amarul şi-obida, Stârnind duşmănie-mpotrivă-ţi Şi ură şi vrajbă. Cu cei ce-s puternici Nu-i bine-a te prinde la sfadă” Deşi lupta pentru o cauză dreaptă, Electra însăşi va pieri pentru că şi-a asumat sarcini peste puterile ei. Antigona din tragedia cu acelaşi titlu, se opune legilor cetăţii, fixate de regele Creon. Se opune conştient, adică ştiind că va fi condamnată. Cine întrece măsura, nu se supune legilor umane, nici legilor divine, este culpabil de orgoliu de hybris; dar el este un om liber, care judecă faptele şi legile cu raţiunea sa, vrând să le îndrepte şi în acest scop asumându-şi răspunderea cu preţul propriei sale vieţi. O altă recomandare din Poetica lui Aristotel este fixitatea caracterelor. Un personaj trebuie să fie consecvent cu el însuşi, de la început până la sfârşitul piesei. Aiax, e un erou puternic, viteaz, dar prea încrezut, nu ţine cont de sfaturile oamenilor, nici ale zeilor. Tuturor le răspunde cu trufie: „Ah, prea mă stânjeneşti! Nu ştii că zeilor Eu nu mai sunt dator slăvire să le dau?” Tatăl său îl îndeamnă să fie viteaz, dar cu sprijinul zeilor, însă Aiax, „ca ieşit din minţi” îi răspunde orgolios: „O, tată, şi-un nemernic, sprijinit de zei, Să-nvingă ar putea!… Dar eu, eu mă fălesc Că voi învinge chiar neajutat de zei!…” „Vorbind trufaş, cum nu se cade unui om El ură de nestins zeiţei i-a stârnit. ” Aiax e victima propriului său caracter pe care e conştient că nu-l poate schimba: „De cumva crezi că firea-mi poţi s-o schimbi, o nebunie-ar fi”. Electra este, de asemenea, conştientă de excesul de ură faţă de mama ei, şi de excesul de durere pe care o înfăţişează: 83 „Nevoia mă împinge, nevoia! Pornirea-mi Aprinsă mi-e nestăvilită, Eu bine-mi dau seama. În marea-mi durere Cât zile-mi sunt date, eu capăt Nu-i pun nici jelirii, nici urii…” Antigona (din tragedia cu acelaşi nume) are dreptatea ei pe care şi-o asumă cu demnitate dar şi cu riscul vieţii. Corul o admiră dar o şi mustră pentru îndrăzneala ei peste firea omenească: „Pe morţi a-i cinsti este faptă smerită. Dar cârmuitorul nu rabdă Să-i calci o poruncă. Or, firea-ţi trufaşă Te-a dus la pierzare.” Aceasta este structura şi acestea erau normele tragediei clasice: unitatea de subiect, unitatea de timp, vina tragică, fixitatea caracterelor, neamestecul tragicului cu comicul… Ele au fost preluate în literatura latină, în Renaştarea italiană, în clasicismul francez din secolul al XVII-lea, când au fost şi dogmatizate. Au fost şi încălcate uneori, ca, de pildă, în piesele lui Shakespeare, unde comicul apare alături de tragic: monologul comic al groparului din Hamlet, discursul comic al portarului beat în Machbet etc. Aceste norme, devenite prea rigide, vor fi condamnate însă teoretic de romanticii germani şi francezi, ca Victor Hugo, în prefaţa la Cromwell (1827). Din aceste contestări se naşte o nouă specie, drama, în care comicul se amestecă frecvent cu tragicul, în care toate regulile sunt abolite. Specia este reprezentată de dramele lui Hugo şi ale altor scriitori francezi, germani, englezi etc. Teatrul românesc a cultivat îndeosebi drama cu tema istorică: Răzvan şi Vidra de B. P. Hasdeu, Despot-Vodă de V. Alecsandri, Vlaicu-Vodă de Al. Davilla, Apus de soare de B. Ştefănescu Delavrancea etc. Comedia, supusă şi ea unor norme similare, mai ales normei „neamestecului comicului cu tragicul”, a avut, de asemenea, o evoluţie lentă: de la greci a trecut la romani unde a fost ilustrată de nume mari ca Plaut, Terenţiu*; în Renaş tere de autori ca Machiavelli (în Italia), Lope de Vega (în Spania), Shakespeare (în Anglia), Moliere (secolul al XVII-lea, în * Scriitori latini din secolele III-II î.Ch. care au preluat şi au perfecţionat comedia greacă. 84 Franţa), până în secolul al XIX-lea, cu scriitori ca N. V. Gogol (în literatura rusă), Caragiale, cu comediile: O noapte furtunoasă, O scrisoare pierdută, D-ale carnavalului… ♦Teme Citiţi definiţia următoare, definiţia tragediei, formulată de Aristotel; extrageţi din ea trăsăturile principale ale tragediei şi arătaţi care din aceste trăsături se extind asupra întregii literaturi (în concepţia antică) şi care se limitează la genul dramatic: „Tragedia este, aşadar, imitaţia unei acţiuni alese şi întregi, de o oarecare întindere, în limbaj împodobit cu felurite soiuri de podoabe… imitaţie închipuită de oameni în acţiune şi care, stârnind mila şi frica săvârşeşte purificarea acestor patimi.” Răspuns: 1. „imitaţia unei acţiuni alese şi întregi” = tragedia este o imitaţie, ca orice fel de operă literară, ea imită fapte „alese”, adică faptele unor oameni superiori, nobili; „acţiuni întregi”, adică o acţiune simplă, logică, fără episoade de prisos; „de oarecare întindere” = de mărime modestă, cât e necesară unui spectacol; „în limbaj împodobit cu felurite soiuri de podoabe” = realizată, deci, ca în orice operă literară, în materialul limbii, cu ajutorul figurilor de stil: „imitaţie închipuită” = o imitaţie, nu directă, ci prin intermediul unei ficţiuni, ca în orice operă literară; „de oameni în acţiune” = specifică genului dramatic; şi care, stârnind mila şi frica, săvârşeşte purificarea acestor patimi” = acest efect este specific tragediei; orice operă ne produce o impresie care echivalează cu o plăcere dar şi cu o învăţătură morală; în cazul tragediei, evenimentele reprezentate ne stârnesc mila şi frica, iar prin aceasta ne eliberează, ne purifică de propriile noastre patimi. Această purificare se numea în greaca veche „catharsis”. 85 3. Genul liric În introducerea acestui capitol am expus câteva teorii asupra genurilor. În viziunea anticilor (Platon, Aristotel) existau două genuri principale: genul dramatic înţeles ca o imitaţie perfectă a realităţii; aici autorul nu face decât să prezinte replicile personajelor, acţiunile lor, fără să intervină cu consideraţii personale. Al doilea gen prezintă realitatea „ca din partea sa”, din partea autorului, cum o vede şi o simte el; acesta a fost denumit genul expozitiv, care, mai târziu va fi numit genul liric, întrucât textele respective erau însoţite de acompaniament la un instrument numit liră. Al treilea gen, genul epic (epopeea) nu era decât o combinaţie între celelalte două: o alternare de dialoguri şi expuneri („din partea autorului”). Am văzut că genului liric i se subordonează mai multe specii literare, unele vechi, din antichitate, altele mai recente, apărute în epoca modernă. Una din cele mai vechi specii lirice a fost ditirambul. Ditirambul era un text liric pronunţat de un cor, în cinstea şi întru slăvirea zeului Dionysos, zeul recoltelor, şi în mod special, al viţei de vie şi al vinului. Toamna, după strânsul recoltelor, se organizau mari serbări în cinstea Zeului, care se terminau prin adevărate orgii, fireşti pentru antici, excesive din punctul nostru de vedere, al modernilor. Din această atmosferă , de extaz, s-a născut şi forma lui, cu totul specială, chiar în contextul poeziei greceşti antice. În genere, în poezia antică se respectă un ritm anume, de la începutul la sfârşitul unui text: în epopee, avem versul hexametru, întemeiat pe frecvenţa picioarelor dactilice; în genul dramatic se folosea cu regularitate ritmul iambic, numit „ritmul acţiunii”. Ditirambul, folosea un amestec de ritmuri variate: iambi, trohei, dactili, anapeşti, fără nici o normă de coordonare; acest amalgam de picioare ritmice era menit să exprime starea de entuziasm dezordonat şi de extaz din timpul sărbătorilor religioase. Versuri, cum spune Ion Heliade Rădulescu, „vivace, repezi, dezordonate şi entuziaste până la frenezie”, „ca la toate beţiile”. Tot Heliade Rădulescu în efortul lui de a exemplifica în româneşte diversele tipuri de vers, încearcă să exemplifice şi ditirambul cu un poem, creat în acest scop, intitulat Cutremur: „Uet, urlat s-aude! Colcăie, sare pământul, Tremură, sguduie, saltă, colcăie, crapă, plesneşte, Sguduie iar, răstoarnă; trosnet, ţipăt s-aude! Spontaneu lumea se-nchină. Domnul trece-n mânie!” 86 Dacă ditirambul este un amestec „dezordonat” de ritmuri, o altă specie lirică, distihul elegiac presupune un ritm perfect ordonat. Acest scurt poem este compus din două versuri: primul vers e un hexametru, versul epopeii, format din 5 picioare dactilice plus un troheu; al doilea vers este un pentametru. A fost utilizat de Ovidiu, Martial, poeţi latini; în epoca modernă de Goethe, Schiller, Hordelin. Îl întâlnim şi în literatura română: la Samson Bodnărescu, poet din cercul Junimii şi prieten cu Eminescu: „Scara măririi de sui, privirea în jos ţi-o coboară Una mereu măsurând, cât de adânc ai cădea”. Oda era o poezie lirică în care se exprima un sentiment de admiraţie pentru un eveniment, pentru un zeu, pentru patrie, pentru o personalitate… Sunt cunoscute Odele triumfale ale poetului Pindar, în cinstea învingătorilor de la marile concursuri sportive din Grecia, Olimpiadele. Poetesa Safo folosea în odele sale o strofă specială, numită mai târziu strofa safică şi care a fost preluată în poezia latină de Horaţiu (autorul unui volum de ode) dar şi în poezia modernă, franceză, engleză, germană, italiană, rusă şi română. În Odă (în metru antic), M. Eminescu utilizează strofa safică, aşa cum am descris-o la capitolul Versificaţie: Ode au scris în literatura română: Gh. Asachi (Către Italia), Ion Heliade Rădulescu (Odă la campania rusească de la 1829, Sonet. La anul 1830 etc.). Într-o altă odă a lui Heliade Rădulescu, întâlnim versuri precum următoarele: „Mult suferişi, o Schiller, şi luptă avuşi mare, Căci lungă e durerea, şi fericirea scurtă! Şi strâmtă şi spinoasă e-a cerului cărare! Şi greu, inert e corpul greu dreptul de viaţă!… Şi repetaţi în horuri, prin mii de miriade, Germania întreagă, America, Anglia. Răsune tot pământul oriunde e om liber; Cântaţi patria, onoarea, virtutea, libertatea, Tot ce adoră Schiller; cântaţi pe Dumnezeu Ce scapă inocenţa şi focului dă crima! Suspinele lui Schiller în horuri repetaţi!” (La F. Schiller) 87Vasile Alecsandri a scris mai multe Ode: Deşteptarea României, Cântecul gintei latine, Odă ostaşilor români, La Veneţia mult duioasă, din care cităm: „O, Veneţio mult măreaţă! Cine au putut gusta A iubirilor dulceaţă În poetica ta viaţă Vecinic nu te va uita! Te iubesc în a ta jale, În veşmântul tău cernit, Şi în gondolele tale Ce se pierd printre canale Ca un vis neisprăvit.” Observăm, în prima strofă o adresare directă către obiectul adoraţiei şi o invocaţie retorică, proprii mai în genere odei. În momentul de faţă specia odei pare oarecum desuetă, datorită numeroaselor ode închinate Partidului comunist şi conducătorilor săi. Din distihul elegiac s-a dezvoltat la greci şi îndeosebi la romani o specie lirică numită elegie (în greacă = „cântec de doliu”) în care se exprimă un sentiment de durere în faţa unui eveniment sau pe marginea unor teme cum ar fi: trecerea timpului, soarta schimbătoare a omului, moartea unor vechi civilizaţii (poezia ruinelor practicată în Anglia în secolul al XVIII-lea). În literatura română au scris elegii poeţi ca Gh. Asachi (La moartea părintelui meu), Vasile Cârlova (Înserarea), Grigore Alexandrescu, D. Bolintineanu (O fată tânără pe patul morţii), V. Alecsandri (Dedicaţie), M. Eminescu (Melancolie, Despărţire, O, mamă, S-a dus amorul, Mai am un singur dor etc.). Dacă grecii au creat atâtea specii literare, romanii îşi asumă la rândul lor, câteva specii lirice noi, între ele, epistola şi satira despre care retorul Quintilian spunea: „Satira este în întregime a noastră”. Satira este o specie lirică în care se ridiculizează sau se condamnă cu dispreţ şi indignare fenomenele moral-negative ale societăţii, ale unui individ sau ale omului în general. Structura satirei a fost fixată de poeţii romani Ennius, Horaţiu, Juvenal etc. În acestă formă, care presupunea critica viciilor omeneşti, 88 însoţită şi de reflexii moral-filosofice, a fost practicată în literatura europeană clasică, din Renaştere, clasicismul francez, dar şi de romantici ca H. Heine în Germania. În literatura română e frecventă la scriitorii paşoptişti, Gr. Alexandrescu (Satiră duhului meu), Bolliac, Bolintineanu… În specia satirei se încadrează şi unele din Scrisorile lui Eminescu, acte de acuzare a defectelor societăţii în care trăia şi ale omului în general. Aceasta e specia lirică a satirei în versuri. Prin extindere, satiră se numeşte orice operă literară cu caracter critic, demascator, indiferent din ce gen face parte: în acest sens sunt considerate satire comediile, de la Aristofan la Moliere şi la Caragiale, romane precum Gargantua şi Pantagruel de Rabelais, Călătoriile lui Gulliver de J. Swift, Ciocoii vechi şi noi de N. Filimon etc. O altă specie lirică inventată, încă mai sigur, de poeţii latini este epistola. Prin epistolă se înţelege tot ce este scrisoare, particulară, oficială, filosofică, deci şi scrisorile în proză . În sensul literar, epistola este o specie de poezie lirico-filosofică, în versuri, creată de poetul roman Horaţiu şi care presupune o expunere de simţăminte şi idei de la o înălţime a principiilor generale. Astfel, nu orice poezie de dragoste intră în categoria epistole, ci numai aceea care se detaşează şi se ridică prin discurs şi abstracţie deasupra obiectului erotic. Un asemenea tip de epistolă pot fi considerate Scrisorile din exil ale poetului roman Ovidiu, în care sentimentul iubirii, frust şi sincer, nu exclude un comentariu teoretic. Uneori epistola se intersectează cu satira, ca la Horaţiu însuşi, unde afirmarea principiului ideatico-moral alternează cu exemplele concrete, negative care sunt infirmate, într-un mod însă, mai mult didactic decât satiric. De altfel Horaţiu publică în anii 35-33 î. Ch. o carte de Satire, care conţin, parţial, şi elementul epistolar; dar în anul 20 î. Ch. îşi publică, separat, Epistolele, în care se pot observa şi note satirice Există însă şi deosebiri între ele. Specificul epistolei constă în caracterul mai sistematic al gândirii: teoria, ideile morale şi filosofice predomină faţă de elementele critice. Partea constructivă este mai dezvoltată decât observarea şi descrierea fenomenelor negative ce apăreau pe primul plan în satiră. În poezia intitulată Contra unui ponegritor, Horaţiu ne oferă o satiră directă şi dură la adresa unui personaj al vremii: „Potaie păcătoasă ce laşi pe lup în pace, Te dai la trecătorul ce nici un rău nu-ţi face? Fereşte-te din cale-mi, pe ticăloşi nu-i cruţ, Tu colţii cei mai aprigi din gura mea-i asmuţi.” 89În schimb, o altă poezie, deşi cuprinsă în volumul de Satire, este evident o epistolă, în care domină reflecţia filosofică şi morală: „De ce nu e, Mecena, mai nimeni mulţumit De soarta ce-ntâmplarea sau vrerea i-a menit, Pornit în orice clipă să-nalţe osanale Aceluia ce-n viaţă urmează altă cale.” Se aduc apoi mai multe exemple: ostaşul îl invidiază pe negustor, negustorul pe ostaş, judecătorul pe plugar, plugarul pe orăşean etc. Mai departe recurge şi la critică; dar critică bogăţia în general, pentru a extrage apoi ideea inutilităţii avuţiei pentru fericirea omului: „Grămezile-arătoase, atunci de ce le-ai strâns? De-ai treera pe arii, grâu mii de bănicioare Poţi să-ţi îndopi stomacul mai mult ca mine oare?” Epistola a fost mult practicată în literatura europeană din Evul Mediu până în secolul al XVII-lea (Boileau, Corneille), al XVIII-lea (Voltaire) şi al XIX-lea. În literatura română modernă o aflăm la Iancu Văcărescu, Gr. Alexandrescu (Epistolă către Iancu Văcărescu, D-lui I. Câmpineanu, D-lui Voinescu II), Cezar Bolliac etc. Multe din aceste epistole conţin reflecţii despre poezie şi sunt un fel de arte poetice, după modelul celui a lui Horaţiu: Epistolă către Pisoni. Ars poetica. Aşa este Epistola către Voltaire de Gr. Alexandrescu, La poeţii României de V. Alecsandri, Scrisoarea II de M. Eminescu: „Şi de-aceea de-azi nainte poţi să nu mă mai întrebi De ce ritmul nu m-abate cu ispită de la trebi, De ce dorm îngrămădite între gallbenele file, Iambii suitori, trohee, săltăreţele dactile. De-oi urma să scriu în versuri teamă mi-e ca nu cumva Oamenii din ziua de-astăzi să mă-nceapă-a lăuda Dacă port cu uşurinţă şi cu zâmbet a lor ură, Laudele lor, desigur, m-ar mâhni peste măsură.” În veacul nostru, epistola, în forma clasică, dispare, rămânând doar pretextul ei, adresarea, ca o reminiscenţă tehnică, dar fără conţinutul moral- filosofic din poezia clasică. 90 O specie lirică dezvoltată mai ales în romantism este meditaţia. Aici, lirismul se îmbină cu speculaţii filosofice asupra vieţii, naturii, universului. Un volum al poetului romantic francez, Lamartine, se intitula Meditaţii poetice (1820), din care traduce Ion Heliade Rădulescu în 1830. Meditaţii au scris Gr. Alexandrescu, M. Eminescu, Panait Cerna ş.a. Pastelul este o poezie lirică în care sentimentele poetului sunt exprimate prin intermediul unor descrieri de natură. Alecsandri este maestrul acestei specii pe care el însuşi a denumit-o astfel în volumul său Pasteluri (1875); au mai compus pasteluri G. Coşbuc, Şt. O. Iosif, G. Bacovia, Ion Pillat, ş. a. De-a lungul istoriei literare s-au născut unele specii literare care se remarcă prin structura lor, prin forma lor fixă, compusă dintr-un număr anume de versuri, cu rimele plasate într-un loc anume, cu ritmuri anume, cum sunt sonetul, rondelul, gazelul, trioletul, catrenul… Sonetul e o poezie compusă din 14 versuri împărţite în 2 strofe de 4 versuri (catrene) şi două strofe de trei versuri (terţine); rima este îmbrăţişată în catrene; la terţine, două versuri din prima terţină ri mează între ele, dar şi cu versul doi din a doua terţină. Forma cea mai răspândită este, din unghiul rimelor următoarea: abba; baab; cdc; dcd. Ultimul vers e formulat ca o maximă sau ca o concluzie la întreaga poezie. Sonetul apare în poezia italiană, în secolul al XIII-lea, este ilustrat de mari poeţi ca Dante, Petrarca; s-a răspândit în toată poezia europeană, iar din secolul al XIX-lea şi în literatura română, unde este practicat de mai toţi poeţii, de la Asachi la Eminescu, la Bacovia şi până la poeţii de azi. V. Voiculescu a scris în anii 1954-1958 un ciclu de sonete intitulat: Ultimele sonete închipuite ale lui Shakespeare, în traducere imaginară de V. Voiculescu. Reproducem sonetul Veneţia, de Eminescu; deşi o traducere, prin ideea nuanţată, prin expresia desăvârşită, este considerat unul dintre cele mai izbutite poeme eminesciene: „S-a stins viaţa falnicei Veneţii, N-auzi cântări, nu vezi lumini de baluri; Pe scări de marmură, prin vechi portaluri, Pătrunde luna, înălbind pereţii. Okeanos se plânge pe canaluri… El numa-n veci e-n floarea tinereţii, Miresei dulci i-ar da suflarea vieţii, Izbeşte-n ziduri vechi, sunând din valuri. 91 Ca-n ţintirim tăcere e-n cetate. Preot rămas din a vechimii zile, San Marc sinistru miezul nopţii bate, Cu glas adânc, cu graiul de Sibile, Rosteşte lin în clipe cadenţate: Nu-nvie morţii – e-n zadar, copile.” Rondelul este o poezie din 13-14 silabe, cu două rime, repartizate în trei strofe. Primele două versuri, revin ca un refren, la mijloc. Versul unu se repetă în final. Rondelul apare în literatura franceză din secolele XIV-XV. La noi e ilustrat de Al. Macedonski într-un volum cu titlul Poema rondelurilor. Unul din cele mai frumoase este Rondelul rozelor ce mor: „E vremea rozelor ce mor, Mor în grădini şi mor şi-n mine. Şi-au fost atât de viaţă pline, Şi azi se sting aşa uşor. În tot se simte un fior, O jale e în orişicine, E vremea rozelor ce mor, Mor în grădini şi mor şi-n mine. Pe sub amurgu-ntristător, Curg vălmăşaguri de suspine, Şi-n marea noapte care vine Duioase-şi pleacă fruntea lor… E vremea rozelor ce mor.” Gazelul (în arabă ghazel = poezie erotică, lirică) este o poezie cu formă fixă alcătuită din distihuri, variind între 5 şi 15; fiecare al doilea vers al distihurilor rimează cu cele 2 versuri ale primului distih. Schema lui prozodică este următoarea: aa; ba; ca; da etc. Gazelul e de provenienţă orientală, indiană, persană, arabă, de unde a fost preluat în literaturile europene. Este reprezentat magistral de poeţii persani, Rudaki (914-940), Saadi (mort 1291), Hafez (1320-1389). Gazeluri au scris poeţi ca Goethe, Fr. Ruckert în germană, Eminescu şi Coşbuc în poezia românească. 92 Un gazel, compus din numai 4 distihuri este De vorbiţi mă fac că n-aud…, de Mihai Eminescu: „De vorbiţi mă fac că n-aud, Nu zic ba şi nu vă laud; Nici vă şuier, nici v-aplaud, Dănţuiţi precum vă vine Dară nime nu m-a face Să mă iau dup-a lui flaut; E menirea-mi: adevărul Numa-n inima-mi să-l caut.” Trioletul este o poezei de opt versuri în care există numai două rime: primul vers este identic cu al 4-lea şi cu penultimul; iată schema: abcadead. A fost cultivat în poezia franceză din Evul Mediu până în secolul al XIX-lea. Glosa este o poezie cu un conţinut filosofic; ea are un număr de strofe egal cu numărul versurilor din prima strofă: fiecare strofă, începând cu a doua, comentează un vers din prima strofă, iar ultimna strofă este reproducerea celei dintâi, inversată. Glose s-au scris rar, fiind o specie dificilă; se întâlneşte în poezia germană de unde a preluat-o Eminescu. Reproducem prima şi ultima strofă din Glosa eminesciană: „Vreme trece, vreme vine, Toate-s vechi şi nouă toate; Ce e rău şi ce e bine Tu te-ntreabă şi socoate; Nu spera şi nu ai teamă Ce e val ca valul trece; De te-ndeamnă de te cheamă Tu rămâi la toate rece.” Inversată, strofa îşi menţine perfecta coerenţă şi profunzime ideatică: „Tu rămâi la toate rece, De te-ndeamnă de te cheamă, Ce e val ca valul trece, Nu spera şi nu ai teamă; Tu te întreabă şi socoate Ce e rău şi ce e bine; Toate-s vechi şi nouă toate; Vreme trece, vreme vine.” 93♦Teme Ce specii poetice, cu formă fixă avem în următoarele texte: „Copiii nu-nţeleg ce vor, A plânge-i cuminţia lor. Dar lucrul cel mai laş din lume E un bărbat tânguitor. Nimic nu-i mai de râs ca plânsul În ochii unui luptător, O luptă-i viaţa, deci te luptă Cu dragoste de ea cu dor. Pe seama cui? Eşti un nemernic Când n-ai un ţel hotărâtor. Tu ai pe-ai tăi! De n-ai pe nimeni, Te lupţi pe seama tuturor. E tragedie-nălţătoare Când, biruiţi, oştenii mor, Dar sunt eroi de epopee Când braţul li-i biruitor. Comediant e cel ce plânge Şi-i un neom, că-i dezertor, Oricare-ar fi sfârşitul luptei Să stai lupând, căci eşti dator. Trăiesc acei ce vreau să lupte Iar cei fricoşi se plâng şi mor. De-i vezi murind, să-i laşi să moară, Căci moartea e menirea lor.” (G. Coşbuc, Lupta vieţii) (gazel) „Mai sunt încă roze – mai sunt, Şi tot parfumate şi ele Aşa cum au fost şi acele Când ceru-l credeam pe pământ. Pe-atunci eram falnic avânt… Priveam, dintre oameni, spre stele; Mai sunt încă roze – mai sunt Şi tot parfumate şi ele. 94 Zadarnic al vieţii cuvânt A stins bucuriile mele, Mereu când zâmbesc uit, şi cânt, În ciuda cercărilor grele, Mai sunt încă roze, – mai sunt”. (Al. Macedonski, Rondelul rozelor de august) „E mort poetul. Cea din urmă dramă, Ca cea dintâi, va fi necunoscută: De-o ideală minte începută Acum o-ncheie glasul de aramă. Alături stă, încremenită, mută, Sărmana lui, nemângâiată mamă; Ea lung ridică colţul de maramă Şi tremurând pe mână îl sărută. Într-un pahar se scutură o floare, O floare prinsă la o cununie Ce ca şi dânsul s-a plecat şi moare Iar prin perdele, raza aurie Aduce caldul zâmbet de la soare. O mângâiere scumpă, dar târzie. (Duiliu Zamfirescu, E mort poetul) (sonet) Bibliografie 1. Aristotel. Poetica, Bucureşti, 1965. 2. M.Bahtin. Probleme de literatură şi estetică, Bucureşti, 1982, pag. 535-575. 3. G. Călinescu. Principii de estetică, Bucureşti, 1968, pag. 3-73. 4. Zoe Dumitrescu-Buşulenga. Sofocle, Bucureşti, 1974. 5. Marin Vasile. Introducere în teoria genurilor literare, Bucureşti, 2000, pag. 9-27; 69-86. 6. René Wellek, Austin Warren. Teoria literaturii, Bucureşti, 1967, pag. 299-315. 95 96 VI. MIC DICŢIONAR DE TERMENI LITERARI absurd (fr. absurde, lat. absurdus, „supărător” la ureche, „lipsit de sens”). Curent în filosofia existenţialistă din veacul al XX-lea (Albert Camus, Mitul lui Sisif). Absurdul se naşte din conflictul dintre raţiunea umană şi iraţionalitatea lumii reale. Curent în literatura europeană reprezentat de autori ca Franz Kafka; mai recent, de Eugen Ionescu, Samuel Beckett, Arthur Adamov. academism (lat. academicus). Arta care respectă normele oficiale, modelele clasice, împotrivindu-se oricărei înnoiri. Termenul e folosit mai ales în artele plastice; pictorii impresionişti (din a doua jumătate a secolului al XIX-lea), dornici de inovare, îi numeau academişti pe artiştii de orientare tradiţională care îşi expuneau operele la Salonul oficial. Prin extensiune, orice tendinţă conservatoare care se opune înnoirilor în literatură şi artă. accent (fr. accent, lat. accentus, intonaţie). A. defineşte modificările ce apar în pronunţarea unei silabe din cuvânt. A. metric (numit şi ictus) se referă la accentuarea silabelor în funcţie de piciorul ritmic utilizat: în piciorul dactilic, ∪) în piciorul amfibrahic pe de trei silabe, accentul cade pe prima silabă (- ∪ – ∪) etc. a doua (∪ acrostih (fr. acrostiche, gr. akros = extremitate şi stihos = vers). O poezie ale cărei prime litere de la începutul versurilor (uneori şi de la mijloc sau de la sfârşit) citite vertical, alcătuiesc un cuvânt, un nume propriu, sau o sintagmă, o propoziţiune etc. A fost cultivat la greci, romani, în Renaştere, dar şi în epoca modernă. În literatura română de Costachi Conachi în poeziile intitulate Nume (unde acrostihul dezvăluia nume de mai multe femei: Marioara, Zulnia, Smaranda…). B. P. Haşdeu a trimis o poezie la revista Junimii „Convorbiri literare”, intitulată La noi e putred mărul, care citită în acrostih, dezvăluia propoziţia: „La Convorbiri literare” e putred mărul. Publicată, poezia a stârnit mult haz în epocă. acţiune (fr. action, lat. actio, „mişcare”). A. denumeşte faptele, întâmplările, evenimentele ce sunt expuse într-o operă literară. A. este importantă în genul epic şi esenţială în genul dramatic. 97adonic (fr. adonique. gr. adonios, de la zeul Adonis). Un vers scurt compus dintr-un dactil şi un troheu; e folosit ca al patrulea vers din strofa safică. Ex. Odă (în metru antic) de Eminescu, unde al patrulea vers din strofă e un adonic: ∪ – ∪). „Singurătăţii” (– ∪ aed (fr. aède, gr. aoides „cântăreţ”). Cântăreţul care îşi acompania versurile cu un instrument muzical. În Grecia antică era foarte preţuit: prin el se conservau şi se transmiteau marile poeme, cum erau cele homerice. aforism (fr. aphorisme, gr. aphorismos, „definiţie”). O idee exprimată într-o formă concisă. Sinonim cu maximă. S-a constituit în antichitatea elină, ca un gen poetico-filosofic. În epoca modernă e practicat de filosofi ca Lichtenberg, Arthur Schopenhauer: Aforisme despre înţelepciunea în viaţă (traduse în româneşte de Titu Maiorescu). Lucian Blaga are un volum de A. intitulat Discobolul. alcaic (fr. alcaique, lat. alcaicus, de la numele poetului grec Alceu). Un tip de vers şi o strofă specială formată din două versuri lungi, de 11 silabe şi două versuri mai scurte. A fost folosită şi de Horaţiu, în Ode, dar şi de unii poeţi moderni. alexandrin (fr. alexandrin). Vers de 12 silabe, specific poeziei clasice franceze. A. e recomandat de Boileau în Arta poetică (1674) pentru genurile superioare, epopeea, tragedia. Avea o cezură obligatorie după a 6-a silabă. S-a des- prin acţiunea simboliştilor, care au promovat compus în epoca modernă versul liber. alexandrinism (fr. alexandrinisme, de la Alexandria, oraş din Egipt, întemeiat de Alexandru cel Mare în 331 î. Ch.) A. denumeşte cultura greacă de după acţiunea lui Alexandru cel Mare, dezvoltată îndeosebi la Alexandria, şi care presupune un amestec între cultura elină şi culturile orientale. În teoria literară are adesea un sens peiorativ, indică preocuparea excesivă pentru erudiţie în detrimentul creaţiei. aluzie (fr. allusion, lat. allusio „glumă, joacă”). Figură de stil care constă în a exprima un lucru cu intenţa de a se înţelege altul. E prezentă în toată poezia europeană, de la antici până la simbolişti. În versurile: „Şi de-asupra tuturora, oastea să şi-o recunoască / Îşi aruncă pocitura bulbucaţii ochi de broască”. Eminescu face aluzie la C. A. Rosetti. două sau mai multe ambiguitate (fr. ambiguité, lat. ambiguitas, ceea ce exprimă sensuri, a căror interpretare rămâne obscură). În stilistică este desemnată prin A. utilizarea unui cuvânt cu o multitudine de sensuri. A. a fost considerată o condiţie fundamentală a poeziei, spre deosebire de proza ştiinţifică. Scriitorul englez W. Empson îi consacră un studiu amplu, Şapte tipuri de ambiguitate, 1930. 98 anacolut (gr. anacolouthon, „întrerupere”). Figură de stil care constă în întreruperea unei propoziţii şi continuarea ei cu altă propoziţie cu care intră în dezacord gramatical. Ex. Eminescu: „Turma visurilor mele, eu le pasc ca oi de aur” sau Arghezi: „Căci Dumnezeu trecând apropiat / Îi vezi lăsată umbra printre boi” (Belşug). anagramă (fr. anagramme, gr. anagramma, „răsturnare de litere”). Procedeu prin care se schimbă locul literelor dintr-un cuvânt, formându-se alt cuvânt, Ion Budai Deleanu, în prefaţa la Ţiganiada, în loc de Petru Maior spune Mitru Perea. antifrază (fr. antiphrase, lat. antiphrasis „ironie”). Procedeul prin care o expresie e folosită cu un sens contrar semnificaţiei reale. Exemple: „Dumnezeu să-l ierte de toate versurile şi de toată proza cu care a înavuţit tânăra noastră literatură” (I. L. Caragiale). Ptolemei, din Egipt, îşi asasinase propriul său tată; el a fost numit de contemporani, prin antifrază, Philopator („iubitor de părinte”). te „noul roman francez”, reprezentat de: antiroman (fr. ant iroman). Defineş Nathalie Sarraute, Alain-Robbe-Grillet, Michel Butor etc. (care atrage atenţia criticii după 1950), considerat o negaţie a romanului tradiţional. antiteatru (fr. antithéatre) curent contemporan în teatru care încearcă să suprime acţiunea din dramă (expunere, intrigă, punct culminant, deznodământ) reprezentat de Eugen Ionescu (piesa lui, Cântăreaţa cheală e numită „antipiesă”) Samuel Beckett etc. Mai e numit şi „teatru absurd”. arcadic (ceea ce aminteşte de Arcadia , regiune din Peloponez, unde locuiau numai păstori, socotită ca o ţară ideală, a purităţii morale). Stil de poezie, folosit în poezia pastorală. asclepiad (de la Asclepiades din Samos, poet grec din secolul III î. Ch.). Vers de 12 silabe, cu o ritmică dificilă, posibilă numai în greacă şi latină. autenticitate (fr. authenticité, „necontrafăcut”, de un adevăr neîndoielnic). Curent în arta europeană de la sfârşitul secolului al XIX-lea până azi, care ei concrete de viaţă, a trăirilor promovează exprimarea în operă a experienţ nedeformate ale autorului. Reprezentanţi: Marcel Proust, Andre Gide în Franţa; Camil Petrescu, Mircea Eliade, Mihail Sebastian în literatura română interbelică. avangarda (fr. avant-garde, termen militar, „detaşamentul care merge în faţa armatei”). Transpus în limbajul criticii, A. desemnează curentele violent inovatoare din secolul al XX-lea care se constituie prin negarea radicală a tuturor formelor de artă anterioare. Au fost considerate de avangardă curentele: dadaism, expresionism, suprarealism, futurism. În literatura română aceste curente s-au manifestat în jurul revistelor: „Contimporanul” 99 (1923-1930); „Punct” (1925); „Integral” (1925-28); „Urmuz” (1928); „unu” (1928-1932). baladă (fr. balade, „cântec de joc, dans”). Iniţial un cântec de dans, cultivat în secolul al XIII-lea şi al XIV-lea când primeşte forma unui cântec epic. În terminologia folclorică B. este un poem narativ, cu subiect legendar, istoric sau familiar, ale cărui versuri sunt acompaniate la un instrument muzical. După conţinut, baladele româneşti au fost clasificate în: fantastice: Soarele şi luna, Iovan Iorgovan; legendare: Meşterul Manole; istorice: Radu Calomfirescu, Constantin Brâncoveanu; haiduceşti: Corbea, Toma Alimoş, Iancu Jianu; păstoreşti: Mioriţa; familiare: Ghiţă Cătănuţă. Balada populară influenţează în secolul al XIX-lea balada cultă: Schiller, Goethe, Burger, Heine în Germania. Victor Hugo, în Franţa; Jukovski, în Rusia. La noi termenul apare la Vasile Alecsandri, prin volumul de Poezii populare, Balade (Cântice bătrâneşti), 1852-1853. Au compus balade de inspiraţie folclorică: Alecsandri, G. Coşbuc, Şt. O. Iosif, G. Topârceanu etc. baroc (fr. baroque, barroco în portugheză: „perlă cu formă neregulată”). În literatura din secolele XVI-lea şi al XVII-lea, cuvântul are sensul de „bizar”, „extravagant”, „absurd”. Termenul denumeşte un curent din arta europeană între 1580-1680, căruia i s-a dat acest nume de critici din secolul al XIX-lea. J. Burckhard şi H. Wölfflin (Renaştere şi baroc, 1888). Barocul e considerat stadiul târziu al Renaşterii sau etapa decadentă, care se manifestă prin exces de forme încărcate în artă, prin metaforă abundentă (în poezie). Este reprezentată de poeţi ca T. Tasso (Italia), Calderon de la Barca, Gongora (în Spania) Scarron (în Franţa). S-au observat note baroce şi în literatura română, la Miron Costin, Antim Ivireanu, Dimitrie Cantemir (Istoria hieroglifică). basm (din slava veche, basni, „născocire, scornire”). O specie a genului epic în literatura populară în care se povestesc întâmplări fantastice cu personaje imaginare (feţi frumoşi, zâne, animale năzdrăvane) aflate în luptă cu forţe malefice din natură şi societate, balauri, zmei, vrăjitoare, pe care le biruiesc tiinţa folclorului, o ştiinţă în final. Despre basm s-a scris mult în ş autonomă printre disciplinele criticii, foarte dezvoltată, având o terminologie proprie. Ca şi alte specii folclorice, basmul a influenţat literatura cultă din secolul al XIX-lea, când basmul a fost abordat de poeţi romantici ca E. T. A. Hoffmann, la noi de Eminescu, Creangă, Slavici, Caragiale, Sadoveanu etc. bovarism (de la Emma Bovary, eroina romanului Doamna Bovary de Gustave Flaubert). Termenul este introdus de criticul francez Jules de Gaultier, autorul cărţii Bovarismul (1902); exprimă tendinţa pe care o are omul de a 100 se crede altul decât este în realitate. Emma Bovary este o provincială romanţioasă, care îşi mistifică propria-i personalitate, crezându-se mereu alt fel de fire, decât este realmente. bucolic (fr. bucolique, lat. bucolicus, gr. boukolein, „a scoate boii la păscut”). Stilul poeziei păstorale (v. şi arcadic), care face un ideal din viaţa la ţară, din viaţa păstorilor. Vergiliu, autorul Eneidei, şi-a intitulat un ciclu de zece poezii pe această temă Bucolice. A fost o temă mult frecventată în poezia europeană. Unele din poeziile lui Coşbuc, pe teme rustice, pot fi socotite „bucolice”. canţonă (it. canzone, cea mai veche specie lirică din literatura italiană, în care se celebra iubirea cavalerească medievală, şi era însoţită de muzică). Dante Aligheri prezintă primul normele canţonei: e compusă dintr-un număr mai mic sau mai mare de versuri, de 11 sau 14 silabe cu rime variabile. Autori de canţone: Dante (sec. XIII), Petrarca (sec. XIV) Tasso (sec. XVI), onă) e o poezie Leopardi (sec. XIX). Canţonet a (diminutiv de la Canţ scurtă, de origine populară, însoţită de melodie. E practicată şi de poeţi români ca Iancu Văcărescu, Heliade Rădulescu, Alecsandri etc. caracter (fr. caractère, gr. kharakter, „semn grav, amprentă”). În literatură defineşte trăsătura psihologică esenţială a unui personaj. În general, grecii antici, priveau oamenii prin prisma unor tipuri generale şi fixe. Mai ales în tragedie, dar şi în epopee, personajele aveau un caracter al lor, nemodificabil de la început până la sfârşitul operei. Teoria caracterelor a fost însă elaborată sistematic de filosoful Teofrast (secolul IV î. Ch.) în lucrarea sa Caracterele, în care împarte indivizii umani în mai multe tipuri morale cum ar fi: ipocritul, guralivul, bădăranul, avarul, cinicul, vanitosul etc. Această teorie a avut mari efecte în literatură: Menandru, autor de comedii, a fost elevul lui Teofrast, de la care a preluat toată tipologia rţire a personajelor după tipul lor umană. În comedia lui apare această împă moral: avarul, cinicul, ipocritul, curtezana etc. sunt personajele sale. Astfel, Menandru a creat un nou tip de comedie, caracterologică. Ea a fost preluată de autorii latini, Plaut, Terenţiu, şi în această formă ne-a parvenit până în epoca modernă, prin scriitori ca Machiavelli, Aretino (în Renaşterea italiană); Lope de Vega (Renaşterea spaniolă), Shakespeare (Anglia), Moliere (secolul al XVII-lea francez), Gogol (literatura rusă), Caragiale în literatura română. cathacreză (fr. catachrèse, gr. katachresis, „folosire abuzivă”). O metaforă folosită pentru a suplini absenţa din limbă a cuvântului necesar pentru a numi un obiect fără nume; exemplu: „piciorul scaunului”, recurge la un nume „picior” pentru a denumi o parte a scaunului care nu are încă un nume al ei. La fel, „foaie de hârtie” etc. Pierre Fontanier (Figurile limbajului, 1830) 101 operează o distincţie radicală între C. şi metaforă. Prima este un procedeu lingvistic, nu poetic: ea se naşte din lipsă de cuvinte în limbă. Metafora e un procedeu artistic, ornant, el adaugă un plus la sensul cuvântului propriu din limbă. Când spunem stele în loc de ochi, noi nu creem un cuvânt nou, pentru că ochi există, doar îi adăugăm o nuanţă în plus, strălucirea (ochilor), care produce o plăcere estetică. catharsis (gr. katharsis, „purificare”). Concept estetic denumind efectul psihologic pe care îl provoacă asupra spectatorului un spectacol de tragedie; prin „milă şi frică” de soarta eroilor, el se eliberează de propriile sale patimi, redevine normal şi echilibrat sufleteşte. La origine, termenul e medical: medicii antici credeau că boala constă în anumite otrăvuri, umori, încuibate în organism. Eliminarea lor prin tratament echivalează cu purificarea organismului şi cu reechilibrarea lui. La fel apare tragedia, ca o medicaţie pentru pasiunile omeneşti, care dezechilibrează sufletul; trăind pasiunile personajelor, îngrijorându-ne pentru ele, ne eliberăm de propriile noastre patimi. iere”). Pauza, în intonaţie, care se face în cursul versului, cezură (lat. ca esura, „tă după o anume silabă. În versul francez alexandrin, impus în secolul al XVII-lea, pauza principală era la jumătatea versului, după a 6-a silabă. Pe lângă cezura principală şi obligatorie , puteau să apară în versul alexandrin încă 2 cezuri mai slabe, plasate în cele două jumătăţi de vers. În poezia modernă cezura cade liber, la întâmplare, nu neapărat la mijlocul versului. clasic (fr. classique, lat. classicus, „cel care aparţine unei clase sociale”). Îniţial, termenul trimitea la cele cinci clase sociale romane. În literatură a însemnat un autor de primă clasă. În Renaştere, operele antice greco-latine deţineau primul loc în ierarhia valorilor, iar în jurul anului 1800, operele antice au fost denumite, în bloc, clasice. Prin extindere, clasic, însemnă azi orice autor de mare valoare, care se studiază în şcoală şi este considerat model literar. clasicism (fr. classicisme). Are două sensuri: 1) defineşte concepţia artistico-literară din Franţa (secolul al XVII-lea) reprezentată de autori ca Boileau i poet), Corneille, Racine (autori de tragedii), Molière (autor (teoretician ş de comedii) care urma principiile Poeticii lui Aristotel, exagerându-le, prin dogmatizarea celor trei unităţi, a neamestecului genurilor şi a verosimilului. Mai denumea, în genere, literatura clasică, greco-romană şi reflexele ei în Renaştere, clasicismul francez, până la romantism, când principiile clasice încep să fie contestate. climax (gr. climax, „scară”). Figură de stil ce constă într-o gradare ascendentă a imaginilor, pentru a se ajunge, prin acumulare, la un efect maxim. Un exemplu din Eminescu: „Gonit prin toată lumea prin anii mei să trec, / 102 Pân-ce-oi simţi că ochii-mi de lacrime e sec. / Că-n orice om din lume un duşman mi se naşte, / C-ajung pe mine însumi a nu mă mai cunoaşte / Că chinul şi durerea simţirea-mi a-mpietrit-o. / Că pot să-mi blestem mama pe care am iubit-o / Când ura cea mai crudă mi s-a părea amor… / Poate-oi uita durerea-mi şi voi putea să mor” (Rugăciunea unui dac). cod (fr. code, lat. codex, sistem de simboluri sau semne convenţionale care permit reprezentarea şi implicit transmiterea unei informaţii). În acest sens, codul are un conţinut precis: dacă ştim semnele de circulaţie, ştim să ne descurcăm în problemele circulaţiei, dacă ştim „codul juridic”, ne descurcăm în domeniul legilor. Există însă şi coduri mai puţin precise care tind, cum e cazul literaturii, să transmită un sens complex, sau o infinitate de sensuri. De un asemenea cod ne apropiem treptat, prin intermediul altor coduri. De pildă, ca să ne apropiem de o operă scrisă în secol ul al XIII-lea (Comedia Divină de Dante) trebuie să cunoaştem mai multe coduri; codul lingvistic, limba în care a fost scrisă (italiana), cu normele ei; codul literar propriu-zis, adică regulile generale prin care literatura se deosebeşte de alte texte, cum ar fi ficţiunea: literatura nu reflectă direct o realitate, ea inventează o realitate; codul generic, prin care textul se integrează vizibil într-un gen: epic, liric, dramatic; codul perioadei sau sociocodul: ştiind perioada în care a fost elaborat textul, cititorul îl abordează şi prin ideile morale, sociale, estetice ale epocii respective, în cazul nostru, prin ideile filosofice, teologice, morale, sociale, estetice ale epocii respective, în cazul nostru, prin ideile filosofice, teologice, morale ale Evului Mediu, reflectate în Divina Comedie a lui Dante; codul ideolectal, al autorului. Cunoaştem mai multe scrieri ale autorului. Dante a scris canţone, lucrări teoretico-este- tice, filosofice; el are un stil şi un mod de gândire al lui, individual. Un text nou al unui scriitor, îl abordăm prin stilul său, pe care îl cunoaştem din alte texte ale sale; dar, în ultimă instanţă, sensul operei se decide prin trăirea şi decizia intimă a cititorului. comedie (fr. comédie, lat. comoedia). Specie a genului dramatic în care sunt prezentate personaje, moravuri sociale care, ridiculizate, stârnesc râsul , râs prin care spectatorul se vindecă de propriile sale defecte. Comedia a fost şi a cum un personaj tragic (în tragedie) nu ea fixată în anume reguli fixe. Aş putea să fie tragic într-o scenă şi comic în alta, la fel personajul comic, trebuia să fie consecvent cu sine, adică să fie ridicol pe tot parcursul spectacolului. Comedia ca şi tragedia au fost negate, în acest sens, de romantici, care au proclamat, ca V. Hugo (Prefaţă la Cromwell), amestecul comicului şi tragicului în dramă. conotaţie (fr. conotation) care, în logica din secolul al XVII-lea, însemna adaosul de sensuri afective care se atribuie în limbajul obişnuit, sau poetic, unui 103 cuvânt care, în plan logic trimite direct la un obiect. Când spunem: „Acest om are ochii negri”, facem o constatare obiectivă. Când spunem: „Ochişorii lui, mura câmpului”, ca o poezie populară, spunem, de asemenea, că ochii sunt negrii, dar adăugăm în nuanţă afectivă, o trăire din partea celui care enunţă. Aceste note afective sunt numite conotative, adică note în plus, peste sensul logic, numit denotativ. Prin termenii denotativ, adică logic, şi conotativ (afectiv, subiectiv) se exprimă în critica actuală, structuralistă, deosebirea dintre limbajul ştiinţific şi limbajul poetic. cor (gr. choros, un personaj colectiv din tragedia greacă). Corul stă la baza dramei antice. Din cor s-au desprins actorii: la început, un actor, în tragedia lui Eschil, doi actori, în tragedia lui Sofocle, trei actori, adică trei personaje individuale în raport cu corul colectiv. În genere, corul exprima ideea dramei, a tragediei. Când s-au introdus mai multe personaje, mesajul operei a devenit mai complex, fiind împărţit între cor şi personaje. În Antigona, tragedia lui Sofocle, mesajul, ideea, se împarte între personaj (Antigona) şi cor (care, pe de o parte, o condamnă, pe de alta o elogiază pentru fapta sa). curent literar. Mişcare literară, specifică u nei epoci sau perioade din istoria literaturii. Constă în comunitatea de idei a unei generaţii de scriitori, în planul principiilor estetice, ideologice, filosofice care se exprimă în operele acelor scriitori. Uneori e înţeles ca stil general al unei epoci, care se manifestă în toate domeniile culturii: stil clasic, romantic, simbolist, avangardist etc. Se înţelege că nu există o omogenitate perfectă între autorii unui curent literar. De obicei, numele i se atribuie mai târziu, atunci se observă şi diferenţele: Stendhal, Balzac sunt integraţi în curentul realist, dar fiecare are personalitatea lui prin care se remarcă faţă de gruparea respectivă. dicteu (automat) (fr. dictée). Procedeul poetic, aplicat de suprarealişti, prin care se preconiza exprimarea, în poezie, a fluxului necontrolat al gândirii, cum apare în vis, adică iraţional; sau, cum spune André Breton în primul Manifest al suprarealismului (1924): „Automatism psihic pur, prin intermediul căruia îţi propui să exprimi – fie verbal, fie scris – funcţionarea reală a gândirii. Dicteu al gândirii, în afara oricărui control exercitat de raţiune, în afara oricăror preocupări estetice sau morale”. Suprarealismul e unul din curentele avangardiste care neagă toate valorile anterioare, inclusiv pe cele estetice. ie”). Definea, la vechii greci, epigrama (fr. ép igramme, gr. epigramma, „inscripţ inscripţiile de pe pietrele funerare, de pe soclurile statuilor şi monumentelor. Ea exprima o idee morală filosofică, într-o expresie succintă. Mai târziu, a devenit o formă de poezie lirică, având un conţinut 104 satiric sau umoristic. E utilizată în poezia clasică şi modernă. La noi, epigrama atinge apogeul cu Cincinat Pavelescu, G. Topârceanu, Al. O. Teodoreanu… epitalam (fr. épithalame, gr. epitalamion, „despre patul nupţial”). Poem liric ce se cântă la nuntă, în cinstea tinerilor căsătoriţi. Asemenea poezii au existat şi în alte literaturi, orientale, dovadă cel mai frumos epitalam, Cântarea cântărilor, din Biblie. Sub diverse forme, uneori licenţioase, epitalamul a ajuns până la noi: Cântec de cununie pentru Miţura când s-a făcut mare, de Tudor Arghezi. expresionism (fr. expressionisme, germ. Expressionismus). Numele dat unui curent artistic-literar german din anii 1911-1925. Mişcare de avangardă, expresionismul se raportează la absolut, exprimându-l printr-o reacţie subiectivă, care depăşeşte raţiunea comună, reflectându-se în imagini apocaliptice, disperante, negând realitatea obişnuită. În poezie, printre exponenţi sunt poeţii germani Gottfried Benn, Georg Trakl, Johannes Becher. La noi, poeţii Lucian Blaga, Aron Cotruş etc. ia, facultatea de a crea liber, de a fantezie (fr. fantaisie, gr. phantasia). Imaginaţ produce imagini mai mult sau mai puţin concordante cu realitatea. În genere, e sinonimă cu invenţia, ficţiunea. Lumea reprezentată în artă este fictivă, imaginară, nu reală. Principiul invenţiei există şi în Poetica lui Aristotel. Acolo însă, ficţiunea, fantezia, trebuia să fie, totuşi, o imitaţie a realităţii. În teoriile romantice, fantezia, imaginaţia, devine total liberă de realitate, de unde preferinţa romanticilor pentru basm, o specie populară integral fantastică. futurism (ital. Futurismo, de la futuro „viitor”). Curent de avangardă, afişat ostentativ 1909-1920, extins din Italia, în toată Europa. Reprezentant prim este poetul italian Marinetti, care proclamă adaptarea poeziei la tehnica modernă: „domnia regnului mecanic”, „viaţa motorului”, „frumuseţea vitezei” etc. Este o negare a limbajului poeziei clasice şi un îndemn la introducerea, în poezie, a terminologiei ştiinţifice şi tehnice. ”). O specie a poeziei greceşti gnomic (gr. gnomikos, de la gnome „părere, sentinţă din secolele VII-V î. Ch. (Teognis, Solon) practicată şi de romani (Lucilius, Horaţiu) care exprimă un adevăr în mod sentenţios, didactic, într-o formulare lapidară şi pregnantă. Reflecţia gnomică e mai veche, ea se întâlneşte şi în poezia egipteană, indiană, în textele biblice. Nu lipseşte nici din poezia popoarelor moderne, o aflăm la clasiciştii francezi, Boileau, Corneille; la romantici ca Victor Hugo, Vigny. În poezia românească, la Gr. Alexandrescu, Bolintineanu („Capul ce se pleacă, sabia nu-l taie”), Eminescu („Toate-s vechi şi nouă toate”; „Vecinic este numai râul / râul este demiurg”), la Arghezi, Blaga, V. Voiculescu etc. 105haiku. Formă fixă de poezie, proprie literaturii japoneze, ce se constituie din trei versuri , de 5, 7, şi 5 silabe fiecare. Maestrul genului este Matsuo Basho (secolul XVII) care face din haiku o specie de lirism meditativ, filoso- fico-moral. Haiku-ul , prin densitatea expresiei lirice, e greu de transpus în traducere. Modelul este însă încercat şi de poeţii europeni. idilă (fr. idylle, gr. eidyllion). Poezie pastorală a cărei acţiune erotică se petrece în mediul rural. jongler (fr. jongleur, lat. joculator, „jucăuş, glumeţ”). Iniţial se aplica oricărei persoane care amuza publicul: saltimbanci, clovni, dansatori. În literatură, jongleri erau cântăreţii şi comicii ambulanţi din Evul Mediu care transmiteau textele poeţilor (trubaduri) spre publicul larg; prezentându-le la nunţi, petreceri, festivităţi variate. licenţă (fr. liceance, lat. licentia, „permisiune de a face ceva”). În poetică, abaterea scriitorilor de la anumite norme (literare, gramaticale), permise când au un rol stilistic. În versul: „Făclie de veghe pe umezi morminte” (Eminescu), „umezi morminte” (în loc de umede) este o licenţă gramaticală. (fr. littérature, lat. litteratura, de la littera, „literă, scriere”). Ansamblul literatură operelor scrise care au o funcţie estetică. Sensul actual al termenului L. datează de la sfârşitul secolului al XVIII-lea. Timp de două milenii anterioare L. a avut altă semnificaţie. Termenul litteratura, în latină era traducerea termenului grec, „grammatika”, care însemna „ştiinţa literelor”. O disciplină şcolară, unde se învăţa scrisul, cititul şi compunerea propoziţiilor, a frazelor, enunţurilor corecte. Ştiinţa scrierii şi a compunerii se învăţa, însă, pe baza textelor literare, astfel încât uneori, gramatica avea şi un rol de stilistică literară. În latină a fost preluat şi termenul de gramatică dar s-a folosit şi echivalentul lui literatura. Gramatica a rămas disciplină şcolară, iar literatura, cu timpul, a ajuns să definească totalitatea ceea ce numim azi cultură. În secolul al XVII-lea, La operelor scrise, adică Bruyère vorbea despre oameni „de o agreabilă literatură” altfel spus, de o vastă cultură. Termenul clasic pentru literatura beletristică era termenul de „poezie”, moştenit de la Aristotel: poezia dramatică, poezia epică, poezia lirică. Spre sfârşitul secolului al XVIII-lea, literatura îşi restrânge sensul la literatura artistică, înlocuind astfel vechiul termen de poezie, care rămâne să semnifice numai producţia lirică. În Dicţionarul limbii române din 1874, de I.C.Massim şi A.T.Laurian, în definiţia literaturii mai întâlnim încă sensurile vechi ale termenului, dar şi pe cel nou, de artă literară; astfel prin literatură, autorii înţelegeau: „lectură, scriere, învăţătură elementară, în sensul cel mai larg; ştiinţe şi arte şi mai vârtos arta frumoasă de a scrie.” literaturitate (rusă „literaturnosti”, concept al formaliştilor ruşi). Avansat de R.Jakobson în 1920, literaturitate, însemna „ceea ce face dintr-o operă 106 literară o operă de artă”. Formaliştii ruşi (V.Şklovski, B.Tomaşevski, Roman Jakobson ş.a) respingeau explicaţiile sociologice, filosofice, psihologice, ideologice ale literaturii, pe care o considerau o creaţie în limbaj, cu ajutorul unor procedee artistice. Conţinutul de idei nu-i interesa, ci numai forma. De-aici afirmaţia lui Jakobson: ştiinţa literaturii nu se ocupă de opera literară în totalitate, ci numai de „ literaturitatea” ei, adică de procedeele care fac din operă, o operă de artă. manifest (fr.manifeste). Încă din secolul al XVI-lea, manifestul era o proclamaţie politică. În literatură e folosit cu sensul de expunere teoretică prin care se lansează un curent sau o grupare literară. Această semnificaţie o are, de pildă Prefaţa la Cromwell (1827) de Victor Hugo, care era un manifest al romantismului francez. Termenul se utilizează ca atare în curentele de avangardă. Exemple: Întemeierea şi manifestul futurismului (1909), scris de F.T.Marinetti; Tristan Tzara compune 7 manifeste ale dadaimului (publicate în 1920); Manifestul suprarealismului (1924) şi Al doilea manifest al suprarealismului (1930) sunt redactate de André Breton. rut şi în revistele de avangardă româneşti Asemenea manifeste au apă (manifest al revistei „unu”, 1928). memorie (involuntară). Reactualizarea în conştiinţă a unor trăiri din trecut. Un procedeu de reprezentare a existenţei în romanul modern, datorat lui Marcel Proust cu romanul său În căutarea timpului pierdut (1913-1925). Îl întâlnim şi în Ulisses de James Joyce, scris în 1914-1922. La noi Camil Petrescu, adept al lui Proust, teoretizează memoria involuntară şi încearcă să aplice procedeul în romanele sale. mimesis (cuvânt grec care înseamnă „imitaţie”). Principiul de bază al artei în concepţia lui Platon şi Aristotel. Arta, poezia este mimesis, imitaţie a realităţii. Platon acordă artei, în această înţelegere, un sens negativ: Artele sunt superficiale din unghiul cunoaşterii, în plus sunt corupătoare, ele stârnesc pasiunile oameneşti josnice; concluzia era că artiştii şi poeţii trebuie să fie izgoniţi dintr-o cetate ideală. Aristotel reabilitează conceptul ia are un rost pozitiv; că nu de imitaţie, de mimesis; el consideră că imitaţ se imită lucrurile concrete, ci modelele lor ideale. Prin acest tip de imitaţie, poezia devine o formă de cunoaştere şi se apropie de filosofie. În accepţia lui Aristotel (Poetica) termenul de imitaţie (mimesis) a fost preluat de toată poetica, clasică, până la romantici, care au abolit definitiv ideea imitaţiei. Sub alte denumiri, conceptul mai revine în teoria literară în curentele realiste, naturaliste, care defineau arta ca o reflectare a realităţii. miracole (fr. miracle, lat. miraculum, „minune”). Forme de teatru religios în Evul Mediu occidental, în care se adaptează pentru scenă episoade din viaţa sfinţilor şi mai ales a Fecioarei Maria (ex. Cele 40 de minuni ale Maicii 107 Domnului). La început sunt jucate de copii, la sărbători, în faţa catedralelor; mai târziu sunt preluate de anumite confrerii de artişti care le prezintă în pieţele marilor oraşe; uneori se amestecau în ele scene comice, vulgare. mistere (fr. mystère, lat. mysterium). Specie de dramă religioasă medievală care continuă miracolele, de care diferă prin aceea că pun în scenă cicluri întregi de evenimente din Noul şi Vechiul Testament, încât reprezentaţiile durau câteva zile. S-au practicat în secolele XV-XVI fiind interzise în 1548 de Parlamentul din Paris, care consideră ca profanatoare (mai ales că includeau şi elemente comice) spectacolele cu personaje venerate de biserică. modernism (derivat din cuvântul modern). Circulă în critica europeană, de la sfârşitul secolului al XIX-lea până azi, şi desemnează cele mai recente forme de creaţie artistică; trăsătura lor comună este negarea totală a formelor tradiţionale de artă. Modernismul însumează curente precum: simbolismul, futurismul, expresionismul, imaginismul, dadaismul, suprarealismul etc. motiv (fr. motif, it. motivo, germ. motiv). Justificare a unei acţiuni, în teatru dar şi în proză, e sensul general. În poetica structuralistă, motivul este cea mai mică unitate narativă. Exemplu: în basm, avem o temă generală, lupta dintre bine şi rău; tema se descompune în teme mai mici, cum ar fi: răpirea fetei de împărat, plecarea eroului în căutarea ei, întâlnirea cu animalul năzdrăvan, lupta cu zmeul etc. Acestea sunt cele mai mici unităţi ale povestirii, ale naraţiunii. Succesiunea lor logică şi temporală ne dă compoziţia povestirii, a basmului în cazul de faţă. Combinarea lor, în diverse feluri, ne dă subiectul real al unui basm, sau al unei povestiri. Un cercetător al motivelor şi funcţiei lor în basm este V.I.Propp, cu lucrarea sa Morfologia basmului fantastic (1928), care, preluată mai târziu, în anii 1960 – în critica structurală occidentală, a dus la naşterea unei discipline numită naratologie, reprezentată de teoreticieni ca A.Greimas, Claude Bremond, Tzvetan Todorov, Gérard Genette etc. ie (fr. motivation). Justificarea introducerii unui motiv sau altul într-o motivaţ povestire sau o dramă, introducere de motiv care trebuie să fie conformă cu realitatea. În secolul al XVII-lea, în clasele nobile, era ceva obişnuit, ca un membru al familiei, să apere şi, la nevoie, să răzbune onoarea familiei sale. Era o faptă ce se întâmpla foarte des, era cu alt termen, verosimilă. Când nu se întâmpla aşa, era un fapt accidental, neverosimil, greu de crezut. În tragedia lui Corneille, Cidul, Don Rodrique îl omoară în duel pe tatăl Chimenei (iubita lui) ca să apere onoarea tatălui său (al lui Don Rodrigue) jignită de tatăl Chimenei. La rândul ei Chimena are obligaţia 108 a-şi răzbuna tatăl ucis de propriul iubit, ceea ce nu face, mai mult, se mărită cu Don Rodrigue, asasinul părintelui ei. Acesta nu e un fapt verosimil, pentru că e o excepţie de la regula generală, nu are deci o motivaţie suficientă pentru a fi introdus în piesă. Din acest motiv, la vremea ei, tragedia lui Corneille a fost condamnată de critică, socotind-o insuficient motivată. Un studiu elocvent în acest sens este Verosimil şi motovaţie de Gérard Genette (Figuri, Bucureşti, 1978). noul roman (v. antiroman). onomatopee (fr. onomatopée). Figură de stil care constă în folosirea unui cuvânt format din sunete care imită lucrul pe care îl semnifică. Ex. „Vâjâind ca vijelia şi ca plesnetul de ploaie” (Eminescu, Scrisoarea III). ossianism (de la Ossian, presupus bard celt din secolul al II-lea d.Ch.). În 1760, poetul scoţian James Macpherson publică o culegere cu titlul: Fragmente de poezie veche, culese în munţii Scoţiei şi traduse în limba galică, pretinzând că ar fi poemele rămase de la Ossian. În fapt erau legende galice, transpuse şi modificate după gustul preromantic. Până să se rate şi au influenţat poezia descopere falsul, ele au fost luate drept adevă romantică europeană; iar Ossian a devenit un nume, egal ca importanţă, la nordici, precum Homer la sudici. pamflet (fr. pamphlet, engl. pamphlet). Specie literară satirică, în proză sau în versuri, violentă ca stil, scrisă pe teme ocazionale. Pamflet au scris, la noi, Ion Heliade Rădulescu, Al.Macedonski, Tudor Arghezi (Baroane). parnasianism (de la fr. parnassien). Curent poetic apărut în Franţa, la mijlocul secolului al XIX-lea, ca o reacţie la subiectivismul romantic. Se caracterizează prin atitudine impersonală, bazată pe o receptare senzorială a lucrurilor, fără interpretări şi efuziuni. Ca teme, atenţia se îndreaptă spre fapte ce ţin de istoria civilizaţiilor, de natură exotică, de obiectele de lux estetic (pietre preţioase; precursorul lor, Téophile Gautier, e autorul volumului Emailuri şi camee, 1852). Se distinge prin formă, prin expresia cultive poezia concentrată şi cizelată, ceea ce îi determină pe adepţii lu i să cu formă fixă (sonet, rondel etc.). Primii reprezentanţi, Leconte de Lisle, Théodore de Banville. Numele curentului vine de la culegerea antologică în 4 volume, publicată în 1866-1867: Parnasul contemporan în care mai figurează: José Maria de Heredia, Catulle Mendès, Sully Prudhomme, François Coppée. Elemente parnasiene se întâlnesc şi la poeţi români ca Macedonski, Ion Pillat, Ion Barbu etc. parodie (fr. parodie, lat. gr. parodia, para=alături şi ode=cântec). O specie literară care constă în imitarea unei opere serioase, din genul înalt, într-un registru umoristic sau satiric. La grecii antici, Batrahomiomahia (Războiul şoarecilor cu broaştele) era o parodie comică a războiului troian din 109 Iliada; Vergiuliu travestit de Scarron (sec.XVII, în Franţa) e o parodia a Eneidei. În literatura română scriu parodii: Caragiale, Topârceanu (Un maestru al genului), Marin Sorescu (Singur printre poeţi, 1962) ş.a. perifrază (gr. periphrasis, peri = în jurul, phrazein = a rosti, a exprima). Înlocuirea unui cuvânt prin mai multe cuvinte, „vorbire ocolită”; exemplu. Autorul Scrisorii pierdute, în loc de Caragiale. personaj (fr. personnage, lat. persona „mască”, „rol”). Oameni imaginaţi în opera literară. Termenul a fost conceput diferit de la o epocă la alta. În tragedia antică personajele erau caractere fixe, neschimbate, de la început până la finalul dramei. Aşa sunt Aiax, Philoctet, Antigona, Electra, din tragediile cu aceleaşi titluri de Sofocle. Ele îşi suportă cu stoicism destinul atras împotrivă-le de care sunt conştiente că nu şi-l pot schimba. Oedip rege, e tipul omului inteligent, dar orgolios, convins că poate ghici intenţiile zeilor şi le poate înşela. De aceea este pedepsit de zei. Dacă adăugăm la Oedip inem un personaj rar întâlnit rege, cealaltă tragedie, Oedip la Colona, obţ în tragedia antică, un om care se reneagă pe sine şi se schimbă radical; din orgolios, devenind pios şi supus voinţei zeilor. În comedia europeană de la Menandru, Plaut, Terenţiu, până la Molière, avem, de asemenea, caractere fixe, conform tipologiei umane descrise în Caracterele lui Teofrast: avarul, bigotul, mizantropul, ostaşul fanfaron, curtezana etc. În epoca modernă, în dramă, dar şi în proză, personajele devin complexe, dozând nuanţat în structura lor însuşirile de bine şi râu, iar în romanul modern, caracterul este dizolvat într-o mulţime de stări de conştiinţă, variate şi contradictorii (Proust, Kafka, Joyce, Faulkner etc.). poezie (v. literatură). postmodernism (fr. postmodernisme = după modernism). Curent cu ramificaţii în diverse domenii: filosofie, ideologie, politică, istorie. În artă şi literatură vrem să fie o replică la modernismul negativist în raport cu moştenirea culturală; tinde spre un dialog liber (preluare şi selecţie) cu arta şi literatura tradiţională, cu culturile de margine etc. Termen încă neclar în curs de precizare. preromantism (fr. préromantisme). Denumeşte o perioadă de tranziţie în literatura europeană, de la clasicism la romantism. Se mai numeşte şi sentimentalism, pentru că pune accent pe sentiment. Preromanticii sunt senzitivi, sentimentali, visători, inadaptaţi; ei îşi caută refugiul în natură, în preajma ruinelor, castelelor, catacombelor, mormintelor, teme frecvente în opera lor. Reprezentanţi: Ed.Young, Th.Gray în Anglia; Rousseau, Volney în Franţa; Metastasio în Italia. Note preromantice aflăm şi la scriitorii români: V.Cârlova, I.H.Rădulescu, Gr.Alexandrescu, autori care cultivă tema ruinelor, tema trecerii timpului etc. 110 proză (fr. prose, lat. prosa, „discurs”). Text fără versificaţie. În antichitate, proza era reprezentată de discursul oratoric, care era înrudit cu cel poetic prin faptul că foloseau împreună valorile stilistice ale limbajului. De aceea, retorica, ştiinţa discursului oratoric, era înrudită cu poetica, ştiinţa discursului poetic, a poeziei; iar de multe ori, în Antichitate, Evul Mediu, Renaştere, se confundau. Este de remarcat că în teoriile antice, genurile în proză (care existau, cum era romanul de aventuri, din epoca alexandrină) erau desconsiderate, socotite vulgare din punct de vedere al artei poetice. Numai speciile genului oratoric, uneori şi ale genului istoric (Herodot, Tucidide) erau socotite literare. Speciile epice în proză s-au afirmat în epoca modernă, de la Boccaccio (Decameronul) până la romanul modern, din secolele XIX-XX. De aceea au şi fost mai puţin teoretizate de-a lungul secolelor; abia în veacul nostru, în special în ultimele decenii, s-au elaborat teorii asupra prozei, înţeleasă ca manifestare a genului epic în epoca modernă. În secolul al XIX-lea a apărut o specie de proză poetică, implicând un anume ritm, ilustrată de nume ca Baudelaire, Rimbaud, la noi de D.Anghel, Adrian Maniu, Tudor Arghezi. realism (fr. réalisme). Curent literar din secolul al XIX-lea, care îşi propune să reflecte realitatea socială aşa cum este, fără nici o idealizare. În 1850 apare un volum al criticului francez Champfleury, intitulat Realismul, în care încearcă să generalizeze metoda realistă. Tot atunci apare şi o revistă, efemeră, de altfel, „Realism”. Reprezentanţi ai realismului au fost, avant la lettre, adică înaintea consacrării termenului, Balzac, Stendhal, în Franţa, Dikens în Anglia; Gogol, Turghenev, Tolstoi în Rusia. La noi, Nicolae Filimon, Ioan Slavici, Duiliu Zamfirescu, I.L.Caragiale, Liviu Rebreanu etc. stau sub semnul realismului. romantism (fr. romantisme). Curent literar, important, în literatura europeană. Apare, mai întâi, în Germania, în jurul anului 1800, la revista „Atheneum” editată la Jena de fraţii August şi Friedrich Schlegel. De-aici se răspândeşte în Anglia, Franţa, ţările nordice, Italia etc. Program: negarea clasicismului, abolirea regulilor clasice: imitaţia, cele trei unităţi, puritatea genurilor etc. Afirmarea libertăţii absolute în creaţia literară; eliberarea imaginaţiei, a sensibilităţii, proclamarea originalităţii operei, expansiunea Eului, a visului, a fantasticului etc. Reprezentanţi: fraţii Schlegel, Novalis, L.Tieck, Hölderlin, H.Heine în Germania; Coleridge, Byron, Schelley în Anglia; Madame de Staël, Chateaubriand, V.Hugo, A. de Vigny, Lamartine în Franţa. În literatura română sunt consideraţi romantici scriitorii paşoptişti: I.H.Rădulescu, Grigore Alexandrescu, Cezar Bolliac, D.Bolintineanu, Curentul de la „Dacia literară”, în frunte cu Kogălniceanu, Alecsandri, Alecu Russo, C.Negruzzi. Dar expresia cea mai profundă a 111 romantismului (de influenţă, în special germană) o aflăm în opera lui Mihai Eminescu. scriitură (fr. écriture). Modalitate de a scrie, de a realiza actul scrierii. Primeşte un sens aparte în critica structuralistă franceză din anii 1960-70, în special la Roland Barthes (Gradul zero al scriiturii). simbolism (fr. symbolism). Curent literar, apărut în Franţa în jurul anului 1880, cu mare influenţă în toate literaturile europene. Manifestul simbolismului e publicat în 1886 în „Le Figaro” şi e semnat de poetul Jean Moréas. Simbolismul pune accent pe simbol, în detrimentul realului, pe stările interioare, vagi, ambigui, ca şi pe forţele misterioase din univers, care subzistă dincolo de lucrurile vizibile. Este inovator şi în forma poeziei: renunţă definitiv la versificaţia clasică şi proclamă versul liber. Precursori: Baudelaire, Rimbaud, Verlaine, Mallarmé. Reprezentanţi: Jean Moréas, Gustave Kahn, Jules Laforgue, Emil Verhaeren, Morice Maeterlinck etc. În literatura română e ilustrat de nume ca Macedonski, Ştefan Petică, D.Anghel, Ion Minulescu, G.Bacovia, N.Davidescu, M.Cruceanu ş.a. specific naţional. Termenul, în literatură, denumeşte notele particulare specifice unui popor, viziunii lui asupra lumii care se reflectă în opera literară. de cea indiană, Există evidente trăsături care diferenţiază literatura greacă literatura franceză de cea germană, engleză ori spaniolă. Specificul naţional a fost teoretizat însă de romantici (care puneau accentul pe elementul original, individual şi local (clasicii erau universalişti). Îndeosebi în critica germană a fost teoretizat specificul naţional; de-aici a pătruns în critica românească, prin Kogălniceanu (teoretician al specificului la „Dacia literară”) prin Maiorescu şi Eminescu; M.Eminescu ilustra elocvent specificul naţional, în opera sa beletristică, nu mai puţin în publicistica sa unde se dovedeşte un pătrunzător teoretician al specificului naţional. S.n. a constituit o teză fundamentală în critica sămănătoristă, reprezentată de N.Iorga şi poporanistă (G.Ibrăileanu). Alţi teoreticieni: M.Ralea, N.Crainic, G.Călinescu etc. structura (fr. structure, lat. structura, „construcţie”). Mod de organizare internă. Termenul e utilizat în diverse domenii: arhitectură, biologie, psihologie, , sociologie etc. În lingvistică e preluat din teoria lui fizică atomică Ferdinand de Saussure (Curs de lingvistică generală, 1916) care înţelegea limba ca sistem de semne; iar semnul ca o unitate între un concept şi o imagine acustică, sau între un semnificat şi un semnificant. Sub influenţa teoriei lui Saussure, a şcolii formale ruse şi a Cercului de la Praga (anii 1920-1938), s-a constituit structuralismul francez, în anii 1960-70, orientare teoretico-literară care îşi propune să descrie şi să definească 112 opera literară, înţeleasă ca structură, conform cu definiţia dată de documentele Şcolii de la Praga: „opera poetică este o structură funcţională, iar diversele ei elemente nu pot fi înţelese în afara conexiunii lor cu întregul”. Printre reprezentanţii structuralismului francez: Roland Barthes, A.J.Greimas, Gérard Genette, Julie Kristeva, Tzvetan Todorov, Jean Cohen etc. subiect (lat. subjetus, „ceea ce e spus”). Succesiunea întâmplărilor, evenimentelor dintr-o operă dramatică sau epică. Subiectul „este sufletul tragediei”, spunea Aristotel. S. trebuie să fie simplu şi unitar, fără episoade de prisos; de-aici una din normele impuse dramei: „unitatea de acţiune”. Teoria dramei şi a naraţiunii a cunoscut puţine contribuţii de la Aristotel până în epoca modernă: critica clasică nu a făcut decât să reia şi să dogmatizeze ideile Stagiritului. Cercetarea naraţiunii, deci şi a subiectului, au amploare în veacul nostru prin aportul criticii americane de la începutul secolului şi prin lucrările formaliştilor ruşi din anii 1920-30, care distingeau între fabulă şi s ubiect. Fabula era dispunerea episoadelor (a motivelor) în ordinea lor logică şi temporală. Fabula ar fi schema generală a unei povestiri. Subiectul este repartizarea aceloraşi motive, episoade, conform cu logica artistică a operei. Uneori o povestire, un roman, începe cu sfârşitul evenimentelor, ca apoi să revină la început sau la mijloc. Ideile formaliştilor, ale lui V.I.Propp în special (Morfologia basmului fantastic, 1928), sunt preluate de structuraliştii francezi, americani şi se elaborează, astfel o ştiinţă sistematică a naraţiunii, numită naratologie (A.J.Greimas, Claude Bremond, Tzvetan Todorov etc.). suprarealism (fr. surréalisme). Curent de avangardă apărut în Franţa, în 1924, printr-un manifest semnat de André Breton, care îl defineşte astfel: „Dicteu al gândirii, lipsit de orice control al raţiunii, în afara oricăror preocupări estetice sau morale”. Era o negare a tuturor valorilor spirituale anterioare; se voia o eliberare de toate clişeele gândirii, prin recurgerea la vis, ca stadiu descătuşat al conştiinţei, necontrolat de raţiune. Exponenţi: André Breton, Philippe Souppault, Louis Aragon, Paul Éluard etc. În România, centrul suprarealiştilor este revista „unu”(1928-1932), redactată i: Geo Bogza, Ştefan Roll, Ilarie Voronca, mai de Saşa Pană. Printre adepţ târziu Virgil Teodorescu, Gellu Naum, Geo Dumitrescu, C.Tonegaru ş.a. şcoala formală (rusă). Orientare în teoria literară din Rusia, începând din 1914 (când apare eseul-manifest, Învierea cuvântului, semnat de V.Sklovski) până în 1930, care punea accent pe forma operei în detrimentul conţinutului ideologic, moral, filosofic. Forma şi procedeele formale devin obiectul de cercetare al acestor teoreticieni. Procedeele literare fiind procedee ale limbajului, Poetica se înrudeşte cu lingvistica. Pe criticul 113 formalist nu-l interesează literatura în ansamblu, ci numai literaturitatea ei, adică aspectele care fac dintr-o operă, o operă de artă. Astfel, literatura se dezvoltă într-o serie de fapte, diferită de alte serii culturale, de seria ideologică, psihologică, religioasă, morală etc. Acestea nu au nici un rol în evoluţia seriei artistice. În preocupările formaliştilor intră: limba operei, stilul, compoziţia, versificaţia, deci tot ce ţine de latura pur formală a textului literar. După 1930, şi chiar mai dinainte scrierile formaliştilor au fost condamnate în URSS, interzise, iar reprezentanţii şcolii au fost periferializaţi, unii chiar persecutaţi. După război, însă, lucrările lor s-au tradus în Occident, unde, combinate cu alte idei, au dat naştere Poeticii structuraliste. Câteva nume din grupul formaliştilor: V.Şklovski (Teoria prozei, 1925), B.Tomaşevski (Teoria literaturii. Poetica, 1927), Roman Jakobson, B.Eihenbaum, I.Tânianov, V.Jirmunski şi alţii. ”). Totalitatea semnelor şi frazelor din care se compune o text (lat. textus, „ţesătu ră operă literară. În istoria literaturii se referă uneori la scrierea unei opere de autorul însuşi, la redactarea originală; editorii operelor vechi încearcă să constituie textul primar al unei opere din mai multe variante moştenite unele falsificate în redactările urmaşilor. După 1960, conceptul de text a fost abordat ca o categorie mai generală, a oricărui mod de exprimare lingvistică (poemul, articolul de ziar, enunţurile orale, adică actele de vorbire); deci textul e înţeles ca formă de existenţă a limbii într-un proces de comunicare. Textul se află într-un proces de comunicare prin intermediul limbajului. Din acest unghi, textul este un ansamblu de semne unitar şi coerent ca sens; pe de altă parte, el se constituie ca ocurenţă comunicativă; ca loc, unde se întâlnesc factorii unui act de comunicare: emiţător, mesaj, receptor. La acest sens ajunge, în evoluţia sa, şi vechiul termen de discurs. În terminologia actuală text şi discurs sunt folosite ca sinonime. Funcţiile textului sau ale discursului ar fi într-o accepţie mai veche, următoarele trei: 1) funcţia reprezentativă, care se referă la obiecte; (vorbitorul se caracterizează pe sine); 3) funcţia 2) funcţia expresivă conativă (prin care vorbitorul acţionează asupra ascultătorului). Mai târziu, Roman Jakobson a extins această schemă la şase funcţii. Textul mai este abordat azi şi ca intertextualitate. Orice text se elaborează în dialog cu alte texte anterioare. O poezie, o dramă se compune după legile general-cunos- cute ale genului, liric sau dramatic deci, în dialog cu textele din această categorie. Un text nou poate veni în acord sau în dezacord cu alte texte, sau chiar cu structura genului respectiv. Romanul lui Proust se constituie în concordanţă cu unele norme ale romanului clasic; pe de altă parte îl modifică şi îl înnoieşte fundamental. Acesta e dialogul dintre texte, sau intertextualitatea. 114 tragicomedie (fr. tragi-comédie). Specie a genului dramatic, în care tragicul şi comicul se combină în aceeaşi structură. Apare în Renaşterea italiană şi se impune greu, datorită prejudecăţii moştenite de la antici, conform căreia tragicul nu trebuie să se amestece cu comicul. Au scris tragicomedii: italianul B. Guarini (Păstorul credincios); Lope de Vega în Spania; Shakespeare în Anglia; Cehov în Rusia etc. trop (fr. trope, gr. tropos, „întorsătură”). O specie de figuri de stil, prin care unui cuvânt „i se dă o semnificaţie care nu este tocmai semnificaţia proprie acestui cuvânt”. Tropii sunt deci figurile de stil: metafora, metonimia, sinecdoca, hiperbola etc. trubadur (fr. troubadour). Tip de poet medieval francez, din secolele XII-XIII care îşi debita versurile în formă de cântec, cu acompaniament muzical, la curţile feudale. Lirica lor era una de dragoste, în care femeia ajunge obiectul unui adevărat cult. Trubadurii acţionau în Sudul Franţei. Alt tip de poeţi din aceeaşi perioadă îşi aveau sediul în nordul Franţei şi erau legaţi de câte un senior la care locuiau ani de zile. Au rămas câteva nume de asemenea poeţi .a. care se numeau truveri: Chrestien de Troyes, Jean Bodel ş verism (it. verismo, de la vero, „adevăr”). Varianta italiană a naturalismului, reprezentat în Franţa de Émile Zola. Verismul apare în jurul anului 1880. Reprezentanţi: Luigi Capuana, Giovanni Verga (cu romanul Familia Malavoglia, 1881). verset (fr. verset). O secţiune scurtă formată din două sau trei propoziţii, cu un sens complet, libere de rimă şi de ritmuri consecvente. Versetul e specific textelor biblice, unde e format din 2-3 propoziţii: a doua şi a treia reiau ideea din prima propoziţie, cu aceleaşi şi cu alte cuvinte, izbutind s-o întărească, s-o facă pregnantă. La noi, Cântarea României de Alecu Russo aminteşte, ca stil, de versetul biblic. vodevil (fr. vaudeville). Piesă comică, uşoară, superficială, cu intrigă spectaculoasă, cu personaje slab conturate, lipsite de profunzime. În 1792 s-a inaugurat Teatrul de vodevil din Paris, care va fi susţinut de dramaturgi ca Eugène Labiche, Ge.Feydau. A influenţat şi teatrul românesc, vodeviluri scriind V.Alecsandri (Farmazonul din Hârlău, Rusaliile, Cinel-Cinel), Costache Caragiali (O soaré la Mahala), Costache Negruzzi (Muza de la Burdujeni, 1851) etc.* * Termenii explicaţi în textul lucrării nu mai sunt reproduşi în acest dicţionar. 115 VII. BIBLIOGRAFIE Alecu Viorel, Curente literare în literatura română, Bucureşti, E.D.P., 1971. Analiză şi interpretare, Editura Ştiinţifică, Bucureşti, 1972. Antologia poeziei simboliste româneşti, ediţie şi prefaţă de Lidia Bote, Bucureşti, 1968. Anghelescu Mircea, Preromantismul românesc, Bucureşti, Editura Minerva, 1971. Andronescu C.Şerban, Analogii estetice. Teoria spaţiului – timp în arte şi literatură, Editura Fundaţiei România de Mâine, Bucureşti, 1998. Aristotel, Poetica, Bucureşti, Editura Academiei, 1965. Arte poetice. Romantismul. Coordonator Angela Ion. Studiu introductiv: Romul Munteanu, Bucureşti, Editura Univers, 1982. Avangarda literară românească, Antologie, studiu introductiv şi note bibliografice de Marin Mincu, Bucureşti, Editura Minerva, 1983. Bahtin Mihail, Probleme de literatură şi estetică, Bucureşti, Editura Univers, 1982. Balotă Nicolae, Arte poetice ale secolului XX. Ipostaze româneşti şi străin e, Bucureşti, Editura Minerva, 1976. Barilli Renato, Poetică şi retorică, Bucureşti, Editura Univers, 1975. Bălan Ion Dodu, Aron Cotruş, Bucureşti, Editura Demiurg, 1994. Bălan Ion Dodu, Momente ale liricii româneşti în secolul XX, Bucureşti, Editura Fundaţiei România de Mâine, 2000. Boileau, Arta poetica, ESPLA [1957]. Bote Lidia, Simbolismul românesc, Bucureşti, EPL, 1966. Bousono Carlos, Teoria expresiei poetice, prefaţă Mircea Martin, Bucureşti, Editura Univers, 1975. Brandes Georg, Principalele curente literare din secolul al XIX-lea, Bucureşti, Editura Univers, 1978. Brăiescu Ion, Clasicismul în teatru, Bucureşti, Editura Meridiane, 1972. Carpov Maria, Introducere în semiologia literaturii, Bucureşti, Editura Univers, 1978. Călinescu G., Principii de estetică, Bucureşti, EPL, 1968. 116 Clasicismul. Antologie, studiu introductiv şi note de Matei Călinescu, 2 vol. Bucureşti, Editura Tineretului, 1969. Cornea Paul, Introducere în teoria lecturii, Bucureşti, Editura Minerva, 1988. Coteanu Ion, Stilistica funcţională a limbii române, II, Bucureşti, Editura Academiei, 1985. Dicţionar de termeni literari (Colectivul de autori: Mircea Anghelescu, Mioara Apolzan, Nicolae Balotă ş.a. coordonator: Al.Săndulescu), Bucureşti, Editura Academiei, 1976. Dragomirescu Gh.N., Mică enciclopedie a figurilor de stil, Bucureşti, Editura Ştiinţifică şi Enciclopedică, 1975. Dragomirescu Mihail, Ştiinţa literaturii, Bucureşti, 1926. Duda Gabriela, Introducere în teoria literaturii, Bucureşti, Editura ALL, 1998. Dumitrescu-Buşulenga Zoe, Sofocle, Bucureşti, Editura Albatros, 1974. Eco Umberto, Lector in fabula, Bucureşti, Editura Univers, 1991. Façon Nina, Dicţionar enciclopedic al literaturii italiene, Bucureşti, Editura Ştiinţifică şi Enciclopedică, 1982. Fontanier Pierre, Figurile limbajului, Bucureşti, Editura Univers, 1977. Genette, Gérard, Figuri, prefaţă şi ediţie de Angela Ion şi Irina Mavrodin, Bucureşti, Editura Univers, 1978. Grigorescu Dan, Alexandrescu Sorin, Romanul realist în secolul al XIX-lea, Bucureşti, Editura Enciclopedică Română, 1972. Grigorescu Dan, Istoria culturii şi neliniştile ei, Bucureşti, Editura Eminescu, 1991. Huck Ricarda, Romantismul german, Bucureşti, Editura Univers, 1974. Iliescu Ion, Geneza ideilor estetice în cultura românească, Timişoara, Editura Facla, 1972. Istrate Ion, Barocul literar românesc, Bucureşti, Editura Minerva, 1982. Kayser Wolfgang, Opera literară, Bucureşti, Editura Univers, 1979. Lintvelt Jaap, Ppunctul de vedere, trad. de Angela Martin, studiu introductiv de Mircea Martin, Bucureşti, Editura Univers, 1994. Manolescu Nicolae, Despre poezie, Bucureşti, Editura Cartea Românească, 1987. Marcus Solomon, Poetica matematică, Bucureşti, Editura Academiei, 1970. Marino Adrian, Dicţionar de idei literare, vol.I, Bucureşti, Editura Eminescu, 1973. Marino Adrian, Modern, modernism, modernitate, Bucureşti, ELU, 1969. Markiewicz Henryk, Conceptele ştiinţei literaturii, Bucureşti, Editura Univers, 1988. şi poetică, Bucureşti, Editura Univers, 1982. Mavrodin Irina, Poietică Mazilu Dan Horia, Barocul în literatura românească din secolul al XVII-lea, Bucureşti, Editura Minerva, 1976. Munteanu Romul, Noul roman francez, Bucureşti, Editura Minerva, 1970. Mukarovsky Jan, Studii de estetică, Bucureşti, Editura Univers, 1974. 117Negrici Eugen, Sistematica poeziei, Bucureşti, Editura Cartea Românească, 1988. Nemoianu Virgil, Structuralismul, Bucureşti, ELU, 1967. Papu Edgar, Despre stiluri, Bucureşti, Editura Eminescu, 1986. Păcurariu Dimitrie, Clasicism şi tendinţe clasice în literatura română, Bucureşti, Editura Carte Românească, 1979. Pippidi D., Formarea ideilor literare în antichitate, Bucureşti, Editura Enciclopedică Română, 1972. Plett Heinrich F., Ştiinţa textului şi analiza de text, Bucureşti, Editura Univers, 1983. Pop Ion, Avangarda în literatura română, Bucureşti, Editura Minerva, 1980. Popoescu Florin, Limba şi stilul poeziei lui Vasile Alecsandri, Bucureşti, 1980. Raymond Marcel, De la Baudelaire la suprarealism, Bucureşti, Editura Univers, 1970. Ricoeur Paul, Metafora vie, Bucureşti, Editura Univers, 1984. Rusu Liviu, Estetica poeziei lirice, Bucureşti, EPL, 1969. De Sactis, Francesco, Istoria literaturii italiene, Bucureşti, ELU, 1965. Schlegel W.A., Schlegel Fr., Despre literatură, Bucureşti, Editura Univers, 1983. Simbolismul european, 2 vol., Bucureşti, Editura Albatros, 1983. Simion Eugen, Întoarcerea autorului, I, II, Bucureşti, Editura Minerva, 1994. Spiridon Monica, Despre „aparenţa” şi „realitatea” literaturii, Bucureşti, Editura Univers, 1984. Streinu Vladimir, Versificaţia modernă, Bucureşti, EPL, 1966. Surdu Al., Pentamorfoza artei, Bucureşti, Editura Academiei Române, 1993. van Tieghem, Philippe, Marile doctrine literare în Franţa, Bucureşti, Editura Univers, 1972 Todorov Tzvetan, Poetica. Gramatica Decameronului, Bucureşti, EdituraUnivers, 1983. Tomaşevski Boris, Teoria literaturii. Poetica, Bucureşti, Editura Univers, 1973. Valéry Paul, Poezii; Dialoguri; Poetică şi estetică, Bucureşti, Editura Univers, 1989. Vasile Marian, Introducere în teoria genurilor literare, Bucureşti, Editura Fundaţiei România de Mâine, 2000. Vianu Tudor, Problemele metaforei şi alte studii de stilistică, Bucureşti, ESPLA, 1957. Vianu Tudor, Studii de stilistică, Bucureşti, E.D.P., 1968. Wellek, R., Warren, A., Teoria literaturii, Bucureşti, Ed. Univers, 1967. Zamfir, Mihai, Din secolul romantic, Bucureşti, Ed. Cartea Românească, 1989. 118 CUPRINS I. TEORIA LITERATURII ........................................................ 5 II. CE ESTE LITERATURA ? .................................................... 7 1. Literatura şi celelalte arte .............................................................. 7 2. Literatura – artă a cuvântului ....................................................... 8 3. Literatura ca ficţiune .................................................................... 9 4. Literatura şi ideile ......................................................................... 11 5. Limbajul comun şi limbajul poetic .............................................. 15 III. STRUCTURA OPEREI LITERARE .............................. 18 1. Versificaţia .................................................................................. 18 Ritm ............................................................................................... 19 Rima .............................................................................................. 26 Strofa ............................................................................................ 31 Versul liber ................................................................................... 33 2. Stilul ............................................................................................. 36 3. Figuri de stil fundamentale .......................................................... 46 4. Structura prozei ............................................................................ 52 IV. CURENTELE LITERARE .................................................. 58 V. GENURI ŞI SPECII LITERARE ..................................... 62 1. Genul epic .................................................................................... 65 Epopeea ........................................................................................ 65 Schiţa, povestirea, nuvela ........................................................... 71 Povestirea ..................................................................................... 74 Romanul ...................................................................................... 76 Alte specii epice ............................................................................ 78 119 2. Genul dramatic ............................................................................ 81 Tragedia ......................................................................................... 81 3. Genul liric ................................................................................... 86 VI. MIC DICŢIONAR DE TERMENI LITERARI .…. 97 VII. BIBLIOGRAFIE .........................................................……. 116 120 